
FORORD 


SIÆRVÆRENDE bok henvender sig ikke 
MEDI alene til de egentlige fagfolk, boktryk- 
kere, bokbindere og bokhandlere, men 
også til det bokkjøpende publikum, som 
ønsker å skaffe sig nogen oplysning om 
»y|| de nødvendige forutsetninger for be- 

= | dømmelsen av en bok som typografisk 
prestasjon. Med andre ord: Den vil gi det lesende publikum 
et middel i hende til — ialfall i en viss utstrekning — selv å 
kunne bedømme en boks utstyr. De fleste lesere interesserer 
sig i almindelighet kun for innholdet; det håndverksmessige 
og estetiske ved boken er dem mere eller mindre likegyldig. 
For andre har dog også bokens utstyr interesse, og for 
nogen, nemlig bibliofilene, spiller det en hovedrolle. De sanne 
bokvenner ønsker ikke alene en nydelse for ånden, men 
også for ølet. Når de skatter sin forfatter, vil de finne en 
forøket glede og nydelse ved å kunne konstatere, at hans 
bok også har et smukt og korrekt ydre. 

Neppe noget annet håndverk byr så megen anledning til 
å vise smak og kunstnerisk forståelse som boktrykkerens 
og bokbinderens. Men fagets utøvere såvel som bestillerne 
bør stille langt høiere fordringer enn de nu gjør til en boks 
utstyr: ja, boken bør også hvad utseendet angår, betraktes 
og behandles som et selvstendig kunstprodukt. Visstnok vil 
alltid bokens innhold bli det vesentlige, og boken har som 
sådan ingen selvbestemmelse. Men bokens ydre kan nu 
engang ikke skilles fra innholdet, likesålitt som ånden kan 
skilles fra legemet. 

Om berettigelsen og gagnligheten av nærværende emnes 

behandling kan der neppe være delte meninger. Ti der er, 
selv blandt fagmennene, kun få som har fordypet sig i det, 
og ennu færre er der innen det lesende publikum som kjen- 
ner til hvilke fordringer man kan stille — og bør kunne 
stille — til det kunstindustrielle produkt som kalles en bok. 

Når jeg påtar mig det forsøk å vise hvilke ydre kvalifika- 
sjoner en bok bør ha, om den skal svare til en bokelskers 
og bokkjenners fordringer, så vil denne utredning, om enn 
indirekte, forhåpentlig være et bidrag til litteraturens fremme 
i det hele. Kanskje vil man holde boken mer i ære naar 
man kjenner til hvilket kunstprodukt en vel utstyrt bok 
i grunnen er. Er bokens innhold fremragende og dens ydre 
smukt og solid, har man for sig et kunstverk i dobbelt for- 
stand. Hvad en god bok fra innholdets side betyr for leseren, 
vet de fleste; men de færreste innser betydningen av at boken 
tillike er smukk. Men når ikke-fagmannen kjenner litt til 
hvordan en bok bør se ut, vil måskje boktrykkeren og for- 
leggeren på sin side gjøre sig litt større umak med å utstyre 
sine bøker enn hittil skjedd. 

I de aller fleste tilfeller er det ikke boktrykkeren, men for- 
leggeren som bestemmer et verks utstyr. Han bestemmer 
i hvert fall formatet, papiret og i det hele tatt bokens ydre 
apparisjon. Kun på det indre utstyr får måskje boktryk- 
keren innflydelse. Men til syvende og sist er det dog bok- 
trykkerens smak, omhu og håndverksmessige dyktighet som 
her sier det avgjørende ord. 

Det boklige kunsthåndverk har en så meget større social 
og kulturell betydning, som det nesten alltid sprer sine pro- 
dukter i store mengder. Andre kunstindustrielle brancher 
produserer kun enkelte eller nogen få eksemplarer, og der 
voldes derfor ikke så store ulykker om arbeidet er slett og 
smakløst utført. Anderledes med den grafiske kunst: her 

kan kunstneren innvirke på et stort publikum og innforlive 
sin kunst i det daglige liv. 

Som menneskehetens mest «åndfulle» bruksgjenstand, som 
bæreren av menneskenes beste tanker, har boken derfor større 
krav på en kunstnerisk behandling enn enhver annen bruks- 
gjenstand. Hvad der særlig har foranlediget mig til å skrive 
om dette emne, er de mange dårlige, med så liten kjærlig- 
het og forståelse fremstilte litterære produkter som ser dagens 
lys her hjemme. Selv store og med offentlig understøttelse 
utgitte verker er så ofte preget av faglig halvkultur. Når 
der er tale om bokkunst, tenker de fleste fagfolk bare på 
billeder og ornamenter, sjelden på en skjønn, karakteristisk 
type, på virkningen av en smukk sats, satsens stilling på 
papiret, et harmonisk forhold mellem trykkfarven og papirets 
farve m. v. Der mangler den kunstneriske følelse og den 
nødvendige øiets og håndens skole. Teknikk og estetikk lar 
sig ikke alltid adskille. Den tekniske utførelse efter visse 
regler vil kun da være fullkommen når den grunner sig på 
estetiske hensyn og virkninger. 

Hvad bokens innholdsmessige værdi og betydning angår, 
vil jeg gi ordet til en del av verdenshistoriens berømte menn, 
og jeg har samlet deres uttalelser i et eget kapitel tilslutt 
i boken. Kanskje vil de mange begeistrede ord om bøkenes 
åndelige verdi og nytte bringe enkelte til å verdsette bøkene 
høiere enn det nu ofte er tilfelle. 

Tilslutt vil jeg bringe en særlig takk til herr cand. oecon. 
E. MUNTHE KAAS for den utmerkede assistanse som han 
har ydet mig ved nærværende verks utarbeidelse. 


Kristiania, 9. januar 1924. 
H. Scheibler. 

INNLEDNING 


E|IENNE bok handler om bokens ytre verd, 
if| om boken som et produkt av papir, sats, 
trykk og bind. Det er ikke bokens inn- 
hold, dens sjel, men dens legeme som 
her skal omtales. Der skal redegjøres 
for hvordan boken teknisk sett blir til, 
hvilke egenskaper den bør ha og hvil- 
| ken betydning den har som handelsvare. 
Vor generasjon lever i bokens tegn, og i bøkene slår kultu- 
rens pulsslag. Gjennem boken og billedet spres oplysning 
og åndsdannelse, gjennem boken og billedet skjenkes men- 
neskeheten de immaterielle verdier, hvis erhvervelse er målet 
for all kulturell streben. Mange store menn har hentet viden 
og inspirasjon utelukkende fra sine bøker, ja bøkenes lærdom 
har vært avgjørende for så manges skjebne. Hvor mange 
ensomme, søkende, fortrykte sjeler har ikke i bøkene funnet 
trøst og hjelp, og hvor har de ikke lyst op i tilværelsen for 
gamle, fattige og syke. Så mangen en bitter stund har boken 
forvandlet til lykkelige, uforglemmelige øieblikk. Så mange 
mennesker har i boken sin eneste ven og all sin rikdom. Er 
de i selskap med bøker kan de undvære all annen omgang, 
for gode bøker er det edleste selskap. Gode bøker er verdi- 
fullere enn materiell rikdom, og en rikmanns hjem uten bøker 
er fattigere enn den fattigste hytte. 
Og allikevel! Selv i vore dager inntar boken ikke den plass 
i almenhetens bevissthet som den kunde og burde ha. Det er 
helst bare i en høitidsstund, mest ved juletid, at man tar en 
bok i hånd. I velstående hjem, som forøvrig kan bugne under 
materiell luksus, finner man vel det obligate, elegante og vel 
avlåste bokskap, hvor vore klassikere står på rad i sine dyre 
bind — man kan jo ikke være bekjent av ikke å eie dem — 
men hvor er den åpne velfylte bokhylle som enhver har uhin- 
dret adgang til, og hvor hvert av familiens medlemmer kan 
finne noget for sig? 

Det er da en av nærværende skrifts opgaver å slå til lyd 
for boken og dens kulturelle betydning. Aktelsen for boken 
bør stige og økes. Alt for få av os aner hvilke dyrebare skat- 
ter der ligger gjemt i bøkene, så lett tilgjengelige de enn er 
i bokladene og på de offentlige bibliotek. Hvilken smak man 
enn har, hvilket dannelsestrin man står på, og hvilken ånds- 
retning man enn tilhører, kan man finne bøker til å tilfreds- 
stille sin lyst og sin trang til å læse og lære. Som det er sagt — 
alt som verden har gitt os av åndrikt, edelt og godt gjennem 
tidene er opbevart i den lille, greie gjenstand vi kaller for en 
bok. Og nårsomhelst står den os til tjeneste, skjenker den 
os fritt av sin kunnskap, underholdning, lærdom og trøst. Like- 
fra den time vi kommer til bevissthet som barn og til vi står 
ved gravens rand ledsager boken os som en trofast venn. Al 
vor kunnskap og viden om fortiden har vi fått gjennem boken. 

Men hvor overordentlig betydningsfullt dette kulturprodukt 
enn er for menneskene, kjennskapet til dets tilblivelse og frem- 
stilling er dog ringe og overfladisk. Det må dessverre anses 
som en kjensgjerning, at selv de meget lesende mangler den 
mest elementære forståelse av den boktekniske prestasjon. 
Man er ikke i stand til å skille det gode fra det slette, det ekte 
fra det uekte. Selv fagmannen, bokprodusenten, kommer ofte 
tilkort her. Og han burde dog kjenne de naturlige grenser 
for sit håndverks muligheter og ikke sprenge det ved å strebe 
efter å opnå overdrevne og unaturlige virkninger. Han må ha 
øle for skjønnheten i en teknisk sett harmonisk og velbygget 
bok og reagere overfor smakløsheten. En smukk bok er ikke 
alene en kilde til edel glede for sin fremstiller — den vil bringe 
ham arbeidsglede, — men ennu mere for bokvennen som 
eier den. For ham er det en nydelse å se, at ekte og smukt 
materiell er blitt behandlet med smak og pietet. Når man 
erindrer, hvilket forskjelligartet og vanskelig arbeide boken 
er et resultat av — papirfabrikasjon, sats, typearrangement, 
trykk, innbinding m. v. — må boken, selv om den er temme- 
lig primitivt utstyrt, betraktes som et kunstindustrielt produkt 
hvor estetikken har spillet en viktig rolle i fremstillingen. For 
bare å nevne typen, så eier den ofte en skjønnhet, der krever 
et fint og øvet øie for å kunne forståes og nydes, og som det 

profane øie ikke har betingelser for å opfatte. På den annen 
side må det sies, at de estetiske hensyn i de siste tre århundrer 
er blitt slemt tilsidesatt ved bokfremstillingen, til tross for de 
kjempeskritt den grafiske teknikk har tatt fremad. Men nesten 
alle opfinnelser og forbedringer sikter til økning av kvantite- 
ten, sjelden til å forbedre kvaliteten. Hurtighet og billighet 
er parolen. Bøkenes kvantitet er nok øket voldsomt, men 
kvaliteten har ikke holdt følge. Der fremkommer ennu i våre 
dager verker, ofte rikt illustrerte, trykt på beste sort papir, 
men med en sats og en trykk, som ikke adskiller sig nevnever- 
dig fra almindelig avistrykk. 

Det er overflødig her å dvele utførligere ved den store kul- 
turelle misjon, boktrykkerkunsten har hat og har. Alene ved 
boktrykkerkunstens mangfoldiggjørelsesprosess har våre dik- 
 teres og tenkeres verker kunnet bli hvermanns eie og en arv 
til efterslekten. Gjennem boktrykkerkunsten har videnskapen 
nådd ut til folket, gjennem reproduksjonsteknikken har kun- 
sten opnådd å bli allemanns glede. Til boktrykkerkunstens 
opfinner står derfor vår tid i evig takknemlighetsgjeld. 

Den trykte bok er grundlaget for en forfatters virke. Hvor- 
ledes dette grundlag for hans åndsprodukt, dets ytre appari- 
sjon er, kan naturligvis ikke være likegyldig. Måten som dette 
hans åndsprodukt bæres frem på, vil meget mere rent uvil- 
- kårlig øve en viss innflytelse på det. Fremfor nogen burde 

derfor bokhandleren være interessert i at boken fremtrer i den 
smukkest mulige skikkelse. Helt frasett bokens innhold vil 
dens ytre utstyr uvilkårlig øve en suggestiv påvirkning på 
kjøperen og leseren. Er bokens innhold godt og dens tek- 
niske drakt fullkommen, teknisk sett et kunstverk, da er denne 
bok den største skatt nogen kan ha i sit eie. 

«Boken behersker verden,» siger dr. Platzmann, den er det 
umiddelbare ekko av de verdier av hvilkensomhelst art, som 
tiden frembringer. Og allikevel må det sies, at det ennu er 
langt frem før boken har fått den plass i et folks bevissthet 
som den burde ha. For bare å nevne et eksempel — hvor 
lite bruker man ikke å gi bøker som presentgjenstand? «Jeg 
synes og har altid hevdet, at en bok fortrinsvis egner sig 
som vennegave,» sier den berømte tyske videnskapsmann, 

von Humboldt. «Man leser den ofte, man vender ofte tilbake 
til den, men man nærmer sig den bare i utvalgte øieblikk og 
trenger den altså ikke på den måten man trenger en kopp eller 
et glass i et eller annet likegyldig øieblikk. Således vil man 
altid minnes vennen, man fik den av, i det øieblikk man gleder 
sig ved en edel nydelse.» 

Denne opfatning av boken deles dessverre ikke av mange. 
De fleste foretrekker gjenstander av annen, mere materiell art, 
måskje av sølv. Men de glemmer, at der gis mange bøker som 
ikke kan opveies med gull. 

Hvor stor enn leselysten er i vår tid så innskrenker den sig 
dog for en stor del til lesning av aviser og slett illustrerte tids- 
skrifter. Litteraturen, d. v. s. den gode bok, er ikke så meget 


utbredt som man skulde tro. Rundt om i de tusen hjem, sær- 


lig på landsbygden, ser man sjelden andre bøker enn bibelen, 
salmeboken, almanakken, og så kanskje en tilfeldig bok som 
en og annen kolportør har bragt i hus. I borgerhjemmene i 
byene finnes der vel flere bøker. Men utvalget er tilfeldig og 
sjelden diktert av smak og skjønn. Aviser og tidsskrifter for- 
trenger mere og mere bøkene og konkurrerer ut litteraturen. 
Den gode velutstyrte bok trenger nok sin talsmann. Mange 
mennesker finner det tilstrekkelig for sitt åndelige behov å lese 
aviser. Men hvor mange fortreffelige egenskaper avisene enn 
er i besiddelse av, hvor uundværlig de enn er for det moderne 
menneske — erstatte boken kan de dog ikke. Avisen skrives 
for dagen; men når dagen er sluknet er også avisens saga 
ute — selv om kanskje der kan finnes utmerkede ting i den. 
Dens skrøpelige utstyr — og det umulige format — er ikke 
beregnet på nogen lengere levetid. Men boken har blivende 
verd. «Stoffet» er bedre og grundigere bearbeidet i boken 
enn i avisen. Egentlig litterært stoff bringer avisen lite av; 
ti politikk og nyheter er og blir det essentielle i dagspressen. 
Er der gode litterære bidrag av større interesse og av blivende 
verd, blir de senere samlet og utgitt i bokform, for alene der- 
igjennem kan de reddes fra en for tidlig glemsel og død. Kort 
sagt: Avisen tjener øieblikket, boken evigheten. 

Heller ikke fra et teknisk-estetisk standpunkt betraktet har 
det frodig blomstrende avisvesen gagnet det egentlige bok- 

trykk. Avisene krever mere kvantitet enn kvalitet av trykkeren, 
om enn et visst lavmål i kvaliteten aldri kan overskrides. I 
den overordentlig knappe tid som en stor dagsavis har til 
rådighet for trykningen, kan ikke trykkeren få lagt den omhu 
i sit arbeide som når det gjelder en bok. Avistrykket repre- 
senterer den laveste art boktrykk. På den annen side lar godt- 
folk sig blende av den rasende fart, hvormed en avis med de 
dertil særlig konstruerte maskiner kan fremstilles, og de går 
omkring i den formening at også bøker kan fremstilles i det 
tempo. Men det er jo ingenlunde tilfelle. 

Om boken, dens betydning i sin almindelighet, men også 
om dens utstyr og fremstilling, vet nemlig det brede publikum 
kun lite. Der skrives nok adskillig derom, men mest i fag- 
tidsskrifter og verker som sjelden kommer legmannen i hende. 
Men det er nettop det store publikum jeg mener kan trenge 
en påminnelse om, hvad det eier i den rike bokskatt der så 
å si ligger for dets føtter. Hvor helt anderledes vilde man 
ikke anskue boken, hvor meget større interesse vilde man ikke 
vise den, hvor meget inderligere vilde man ikke glede sig ved 
den, om man kjente litt til dens tilblivelseshistorie og hadde 
fått øinene åpnet for dens betydning for hver enkelt av oss, for 
hele det moderne samfund av idag! 

Da det er en vanskelig og omstendelig sak i ord å forklare 
hvordan en smukk bok bør se ut, er her gjengitt enkelte avbild- 
ninger av eldre bøker. Disse er ikke valgt rent vilkårlig; det er 
verker som har vært tilgjengelig i originalen, dels hentet fra 
Universitetsbiblioteket, dels fra forfatterens egen boksamling. 
Men også disse gjengivelser gir kun et svakt inntrykk av, hvad 
disse verker er, da avbildningene i regelen er forminsket og 
trykt på annet papir o.s.v. Man vil kunne konstatere, at de 
som i våre dager sysler med å reformere bokutstyret, alltid 
søker tilbake til de gamle mestre fra det 15. og 16. århundre 
som sitt naturlige utgangspunkt. Man vil legge merke til at 
boken i sin grunnform den dag i dag er den samme som på 
Gutenbergs tid. Legger man en bok fra det 15. århundre side 
om side med en fra det 20. århundre vil det profane øie ikke 
opdage synderlig forskjell. Fagmannen derimot vil konstatere, 
at den nye bok hverken er så solid eller så smukk, ja ofte 

faller den totalt igjennem likeoverfor sin ærverdige bror. Så- 
lenge vi ikke kan frembringe noget nytt og smukkere enn det 
gamle hvad bokutstyr angår, er vi da nødt til å kaste blikket 
bakover for å finne forbilleder. Men selvfølgelig kan og bør 
der foretas en og annen forbedring; alt er jo i utvikling, så- 
ledes også bokteknikken. 

Det er selvfølgelig ugjørlig i et enkelt bind å vie det vel- 
dige stoff, som her trenger sig frem, nogen utførlig og uttøm- 
mende behandling. Dertil spenner det over et område, så vidt- 
løftig og mangfoldig, at det allerede har gitt plass for mange 
og store spesialverker. De som ønsker et grundigere innblikk 
i denne materie må henvises til disse. Spesielt eier den tyske 
litteratur et rikt utvalg derav. Det ligger da også helt uten- 
for denne boks ramme og nærværende forfatters kompetanse 
å gi et sådant verk, og man skal heller ikke komme inn på 
de forskjellige tekniske manipulasjoner. Denne boks hensikt 
er bare å gi det lesende og bokelskende publikum en nøkkel 
til forståelsen av bokens betydning i teknisk, social, kulturell 
og estetisk henseende. Det er nyttig også å erindre, hvilken 
rolle boken spiller som industrielt og merkantilt arbeids- 
produkt; ti den er ikke ubetydelig. 

En videnskapelig bibliotekkommisjon har regnet ut, at der 
alene i Tyskland omkring år 1800 blev trykt henimot 4000 
forskjellige bøker (altså ikke bokeksemplarer) årlig. Omkring 
1850 var antallet steget til ca. 10000, og omkring 1830 til ca. 
13000. Aret 1891 blev der trykt ca. 21 000 forskjellige bøker 
og ved århundreskiftet ca. 25 000 pr. år. Året før krigen (1913) 
var tallet 37500. Oplaget, totalantallet av eksemplarer (bind), 
androg alt i alt til ca. 10 millioner. 

Så høit op kommer man vel neppe i de andre kulturland, 
men man kan jo derav danne sig et billede av den uhyre 
mengde bøker, der år om annet ser dagens lys. En følelse 
derav får man også, når man hører, at Nasjonalbiblioteket i 
Paris har ca. 3 000000 bind, British Museum ca. 2000000. 
Det offentlige bibliotek i Petrograd hadde i begynnelsen av 
inneværende århundre ca. I 500000 bind, hvortil kom 7000 
inkunabler, ca. 50000 håndskrifter og 100000 kobberstikk. 
Det kongelige bibliotek i Berlin hadde omkring århundre- 

skiftet 1 230000 bind og 30000 håndskrifter, deriblandt mange 
særdeles verdifulle. Statens bibliotek i Wien omfatter omtrent 
700000 bind, hvorav 7 000 inkunabler og 300000 kobberstikk. 
Også de forskjellige universitetsbibliotek representerer be- 
tydelige boksamlinger, således har Leipziger-universitetet over 
500000 bind, Breslau 325000 og en rekke andre tyske univer- 
sitet 300000 bind. Alle disse store bibliotek eier hver for 
sig de største bibliofile sjeldenheter, verden kjenner. Allerede 
for 20 år siden oplystes der i tidsskriftet «Forum», at der i 
de Forenede Stater fantes ca. 8000 forskjellige bibliotek med 
tilsammen ca. 50 millioner bøker eller bind. Alle disse 
bøker er opbevart fra generasjon til generasjon. 
Mange av dem er ivrig eftersøkt, men 
mange av dem erindres nu ikke 
mere; de er gått inn i 
den evige glemsel. 


BØKER FØR BOKTRYKKERKUNSTENS 
OPFINNELSE 


Je | UN meget langsomt blev boken i oldtiden 

ek || til en kulturrepresentant og et kultur- 
element. Dikterne henvendte sig til til- 
hørerne, ikke til leserne, da jo kun få 
mennesker forstod den kunst å lese. Den 
tids filosofer synes å ha vært i tvil om, 
hvorvidt den var en «gave fra gudene». 
Således mente P/ato, «at gjennem bøker 
blir hukommelsen forsømt og glemsomhet frembragt.» Der er 
noget ondt ved billedet og ordet, mente han. «Begge viser de 
sig som levende; men spør man dem så svarer de med for- 
nem taushet. De kan ikke forsvare sig mot misforståelser, og 
de har ingen makt til å tale med hvem de vil eller ikke.» 
Et annet og bedre syn på boken og dens betydning hadde 
dog romerne. De betraktet boken, den gang den skrevne, som 
en borgen for menneskelig udødelighet. 

* * * 

Før boktrykkerkunstens opfinnelse kunde litterære arbeider 
alene mangfoldiggjøres ved avskrivning. I romernes tid brukte 
man skrivekyndige slaver til dette arbeide, idet man dikterte 
samtidig til så mange slaver som man hadde forhånden for 
på en gang å få et større antall eksemplarer av et verk. Denne 
art mangfoldiggjørelse hadde dog sine store mangler, ti sla- 
vene hørte og skrev i farten ofte feil, og der førtes almindeli 
klager over avskriftenes upålitelighet. Origenes (182—254 
beskjeftiget femti piker med avskrivning og skaffet sig på 
denne måte mange eksemplarer av bibelen som han hadde 
oversatt. Videnskapelige verker, især i fremmede sprog, måtte 
dog avskrives av de lærde selv, da der ellers kom for mange 
unøiaktigheter inn i avskriften. Verker som var avskrevet 
av forfatteren selv kaltes håndeksemplarer og opnådde høie 
priser. I den senere del av middelalderen kostet en avskrift 
av bibelen omtrent 1600 kroner i våre penger. En avskrift 
av «Corpus juris» (den gamle romerske lovbok) kostet hen- 

imot 2 000 kroner. Penger hadde den gang, som bekjent, langt 
større verdi enn nu, således at kun fyrster og de rikeste innen 
befolkningen hadde råd til å anskaffe sig en eller annen bok. 
Man kunde også låne bøker mot høie renter. Konger og paver 
hadde ikke så stort et bibliotek som en fattig student nutil- 
dags. Ellers synes bøker i hine tider ikke å ha vært synder- 
lig dyre, idet man har kunnet beregne, at f. eks. et skrift på 
700 linjer kun har kostet omtrent 4 kroner. Arbeidet med å 
avskrive manuskripter var før boktrykkerkunstens opfinnelse 
meget betrodd og sysselsatte et stort antall mennesker. De 
kaltes avskrivere eller kopister (librarii). De skrivere der an- 
vendtes til å optegne de nasjonale begivenheter og avskrive 
lovene, inntok hos jødene en meget ansett plass. Skrivekyn- 
dige skaffet sig en god ekstrainntekt ved sin avskrivning. På 
sine steder fantes hele skriververksteder, som leverte bøker 
fra lager og på bestilling. Det berettes, at på den tid, bok- 
trykkerkunsten opfantes, var der omtrent 6000 avskrivere 
alene i Paris. Denne korporasjon gjorde formelig opstand mot 
innførelsen av boktrykkerkunsten. Enskjønt det her dreiet 
sig om øvde folk, innløp der, som allerede nevnt, ofte grove 
skrivfeil og mange interpolasjoner. Allerede i oldtiden pleiet 
avskriverne for å lette sig arbeidet og spare tid, å anvende 
forkortelser og sammentrekninger, og disse blev tilslutt så 
talrike, at man har utgitt bøker for å forklare dem. 

Det berettes, at der av enkelte bøker blev avskrevet inntil 
1000 ekspl. Da hver av disse avskrifter måtte gjennemses 
særskilt hvis den skulde fremtre feilfritt — i mange tilfeller 
et uoverkommelig arbeide — vrimlet disse avskrifter ofte av 
feil og unøiaktigheter. Hvis C7cero, Livius eller Plinius kunne 
stå op av sine graver, vilde de neppe være i stand til å gjen- 
kjenne sine egne verker. Pariser-universitetet påbød i det 
14. århundre, at ingen bok skulde kunne selges før avskriver- 
nes feil var rettet, og hvis disse opdagedes senere, måtte de 
rettes eller boken tilintetgjøres, og bokhandlerne som solgte 
feilfulle bøker, blev tillike straffet. 

Med boktrykkerkunstens opfinnelse bortfalt alle disse mang- 
ler, da en omhyggelig lesning av korrekturen — både av bok- 
trykkeren og forfatteren — kunde finne sted før bøkene tryk- 

tes. Og det ene eksemplar blev like så nøiaktig som det annet, 
likegyldig om der tryktes 1000 eller 10000 eksemplarer. 
Men — er der en eller annen feil, så går denne dessverre i 
regelen også gjennem hele oplaget. Et gammelt munnhell 
sier, at der ennu ikke er trykt nogen bok, hvori der ikke 
finnes trykkfeil. Efter en så omhyggelig behandling som kor- 
rekturen i rasjonelt drevne trykkerier nu får, er dog disse feil 
i almindelighet av mindre betydning, og de kan i tilfelle be- 
riktiges i en trykkfeilsliste. I hvert fall er den trykte bok alltid 
langt mindre feilfull enn den skrevne. Petrarca sier herom: 
«Selv om man går ut fra, at grunntekstene er lydefri, hvad — 
skal man så stille op mot den uvidenhet og det jaskeri, hvor- 
med kopistene roter allting sammen og ødelegger det? Jeg 
tror, at frykten herfor har avskrekket adskillige fremragende 
ånder fra at skrive betydelige verker. En rettferdig straff for 
en likegyldig tidsalder, som gløder av omhu for kokekunsten, 
men er likeglad med litteraturen, som lar kokkene avlegge 
duelighetsprøver, men ikke avskriverne. Enhver, der kan til- 
grise et pergament og holde på en penn, blir tatt god som 
avskriver, selv om han er blottet for all viden, all intelligens, 
all dyktighet. Make til frihet nyder hverken smeder, mark- 
arbeidere, vevere eller folk i andre fag, hvor den skade, der 
kan anrettes, dog er langt ringere. Alene dette håndverk står 
åpent for alle og enhver. Alverden forgriper sig på det i sik- 
ker forventning om å tjene en god skilling på å lage ulykker.» 

Avskrivningen var et meget langsomt arbeide. Det antas 
således, at der medgikk et halvt år for å avskrive et ny-testa- 
mente, ja man har eksempler på at en mann anvendte 50 år 
av sitt liv på å avskrive et eneste verk. Det var et surt arbeide 
å avskrive tykke bøker, og i slutningen av et verk, som i et 
lengere tidsrum hadde bundet skriveren til pulten, nevnte han 
sig ofte selv ved navn og trakk vel også et lettelsens sukk 
efter fullendt arbeide. På grunn av de skrevne bøkers over- 
ordentlig høie verdi var det ikke ualmindelig, at de lenkedes 
til en lesepult for å kunne bevares for tyvehånd. Oftest blev 
bøkene anvendt som gaver til høitstående personer, og de 
blev da meget høitidelig overrakt. Denne akt blev ofte gjen- 
. stand for en særlig dedikasjon med avbildning foran titelbladet. 

Avskriveriet vedvarte ennu lenge efter at trykkekunsten var 
opfunnet, idet man endog tok avskrifter av trykte bøker. 
Greske bøker avskreves inntil det 16. århundre, da Aldus', 
Frobens' og Estiennes' greske utgaver bevirket, at skriveriet 
omsider ganske avløstes av trykk. 

Bøkene hos grekere og romere var for omtrent 2000 år 
siden ikke så sjeldne og så kostbare som mange tror. Avskriv- 
ningen var nemlig så rasjonelt ordnet, at den i raskhet nesten 
kunde måle sig med boktrykkerpressen. Slavehender stod til 
bokhandlernes tjeneste. Der blev i den klassiske oldtid skre- 
vet forholdsvis meget, og det synes som om det skrevne i 
høiere grad enn nu blev folkets eie. 

Et vidnesbyrd om det store antall skrifter fra hin fjerne tid 
gir de offentlige bibliotek. I Aleksandria skal det kongelige 
- bibliotek, oldtidens største, ha hatt 700000 «bind». I Rom 
skal der i det fjerde århundre e. Kr. ha eksistert 29 offentlige 
bibliotek, som blev meget benyttet, især av de dannede. Der 
fantes den gang også boklader akkurat som nu, og disse bok- 
lader var møtesteder for den lærde og dannede verden. Italien 
var hovedsetet for handelen med bøker helt inntil middel- 
alderen, og ennu i det 15. århundre blomstret handelen med 
latinske og greske håndskrifter. Mangen tysk lærd har reist 
den besværlige vei over Alperne for i Italien å kjøpe en eller 
annen eftertraktet bok. 

I de eldste tider brukte man forskjellige, mest hårde stoffer, 
til nedskrivningen av bemerkelsesverdige begivenheter. Tre 
var det mest anvendte, og det synes fornemlig å ha vært bøke- 
tre, hvorav måskje navnet «bok» er avledet (tysk og engelsk: 
buch, book). Den indre bark eller bast av forskjellige trær 
bruktes også på et meget tidlig stadium som materiale for 
bøker; derav det latinske ord «liber» for bok (egentlig: fin 
bast), derav benevnelsen i de romanske sprog. 

Før opfinnelsen av papyrus brukte egypterne lerret til å 
tegne og skrive på. Pergamentet, hvis opfinnelse alminde- 
lig tillegges Kong Eumenes i Pergamus, synes dog å være 
meget eldre. 

Det eldste papir man kjenner forferdigedes av trevlene av 
stilken til det høie papyrusrør, der vokser langs Nilen og 

andre floder i Egypten. Papyrus var dog et skrøpelig mate- 
riale og kunde ikke motstå tidens tann. Mange viktige arbei- 
der er av denne grunn gått tapt, og det må anses som et ufat- 
telig hell, at verker av så mange av oldtidens store forfattere 
som Homer, Thukydid, V: orgil og Livius og andre er blitt 
bevart for efterverdenen. 

Papyrusen blev ikke skåret op i blade og innbundet som 
en bok, men fabrikert i lange ruller, som den lesende rullet 
op efterhvert som lesningen skred frem. Lengden av disse 
ruller var vilkårlig efter verkets størrelse op til 10 meter, og 
bredden ca. 25 centimeter. 

Tidspunktet for bomullspapirets opfinnelse er innhyllet i 
mørke. Det var i almindelig bruk i det 13. århundre, men for- 
trengtes derpå av linnetpapiret, som dog ikke blev almindelig 
før i det 15. århundre. 

I middelalderen gik skrivekunsten for en stor del i glemme- 
boken og utøvdes bare av ganske få. Samtidig gikk anvendel- 
sen av det egyptiske papir nesten overalt i glemsel, og man 
benyttet sig nu i lang tid av pergamentet for sine skriftlige 
meddelelser. «Eselhuden forenet sig med gåsefjæren». I denne 
mørke tid innla klostrene sig store fortjenester av videnskap 
og åndsliv. De fornemste klostre hadde egne utvalg av mun- 
ker (de såkalte «scriptorier»), som skrev av og «illuminerte» 
bøker. Med kjærlighet og iver dyrkedes den edle skrivekunst, 
og man var utrettelig til å kopiere gamle skrifter. Efterhvert 
blev håndskriften smukkere og praktfullere. Skriverne blev 
rene malere, og bøkene blev nu ofte rent overdådig utstyrt — 
ikke bare biblene og salmebøkene men også andre verker, 
som f. eks. lovsamlingene. Men litt efter litt opdeles arbeidet: 

enkelte får teksten til avskrivning, andre overskrif- 
tene, andre initialene og forsiringene. På 
den måte etablertes en rent ra- 
sjonell fremstilling av 
datidens bøker. 

M opfinneren av boktrykkerkunsten er 
der skrevet og trykt så meget, og dog 
har man kun få absolutt pålitelige efter- 
retninger om hans liv og virksomhet. 
Sannsynligvis har denne geniale mann, 
Fohannes Gutenberg, vært en meget be- 
skjeden mann, da han ingensteds selv 
| har nevnt sig som opfinner. Han delte 
skjebne med så mange andre opfinnere: han hadde å kjempe 
med økonomiske vanskeligheter. Dette gjorde ham avhengig 
av andre, hvilket måskje har vært årsaken til, at han levde 
så tilbaketrukkent. Hans eksperimenter kostet ham mange 
penger; gjentagne ganger måtte han opta lån, og da han om- 
sider ikke så sig i stand til å innløse sine forpliktelser, måtte 
han gå fra sitt trykkeri og sine påbegynte trykkverker. 

De fleste opfinnelser er mottatt med skepsis. Således også 
boktrykkerkunsten. Da Gutenberg trådte frem med sin epoke- 
gjørende opfinnelse, var der mange, som spottet over hvor 
mindreverdige bøkene ved den mekaniske fremstilling vilde 
bli sammenlignet med den skrevne og kunstnerisk utførte bok. 
Også boktrykkerkunsten måtte så å si tilkjempe sig den aktede 
stilling som den omsider fikk. Det var ikke bare italienerne, 
som hånte «denne opfinnelse, barbarene hadde gjort i en by 
i Tyskland»; det var ikke bare hertug Federigo av Urbino, 
som «vilde skamme sig» ved å eie en trykt bok. Han hadde 
et av de kostbareste og smukkeste bibliotek i middelalderen. 
I de siste år av sitt liv holdt han optil 30—40 avskrivere i 
stadig arbeide. I hans bibliotek fantes utelukkende bøker 
skrevne på pergament, som uten hensyn til bekostning var 
dekorert på den mest raffinerte måte. 

Også i Tysklands fornemme kretser måtte den nye opfin- 
nelse i begynnelsen kjempe med tidens fordom mot alt me- 
kanisk arbeide. 

Geistligheten, som jo den gang spillet en så mektig rolle, så 
derimot til en begynnelse med blide øine på denne nye opfin- 

nelse. Kirkens tjenere fant nemlig, at den meget godt kunde 
brukes til å gjøre propaganda for deres sak. Men senere for- 
andret de mening og blev boktrykkerkunstens motstandere. 

Det er neppe sannsynlig at Gutenberg ante, hvilken epoke- 
gjørende innflytelse hans opfinnelse senere skulde få. Dette 
utleder man av den fremgangsmåte som opfinneren brukte 
ved sine første trykkverker. Det gjaldt øiensynlig for ham å 
efterligne de håndskrevne bøker så nøie som mulig, hvad der 
var meget vanskelig, da som bekjent håndskriftene var over- 
ordentlig smukt og kunstnerisk utført. 

Det første store verk, som utgikk fra Gutenbergs presse, 
var en latinsk bibeloversettelse — den såkalte 42-lznjers bibel 
(der var 42 tospaltede linjer på siden). Dette var et for den 
tid å være meget stort foretagende. Den utkom i to folio- 
bind, det første på 648 og det annet på 634 sider. Titel og 
årstall finnes ikke anført på noget av de første trykkverker, 
men man antar, at dette arbeide er utført i tiden mellem årene 
1452 og 1455. Oplaget antar man kan ha vært ca. 300 eks- 
emplarer og var trykt dels på pergament dels på papir. For 
at man skal kunne gjøre sig et begrep om foretagendets art 
og størrelse, kan det nevnes, at omkostningene allerede for 
de første fire arks vedkommende beløp sig til 4000 gylden. 
Pergamentet til 100 eksemplarer av et sådant verk vilde nu 
koste minst 50 å 60000 kroner, og papiret til 200 eksemplarer 
omtrent 6000 kroner. 

Dette Gutenbergs første store trykkverk har en så høi grad 
av fullkommenhet, at det den dag i dag forbauser verden. I 
de foreliggende kunstferdige håndskrifter hadde han de ypper- 
ligste forbilleder. De rikt forsirede og farvelagte overskrifter, 
initialer og forsiringer var i de første trykkverker utført ved 
hånd, og man kan ikke nok beundre, hvor fullkomment alle- 
rede de første store trykkarbeider fremtrer. Bare den som har 
vært så heldig å se nogen av disse førstetrykk, kan gjøre sig 
en forestilling om den omhu som er utvist, og den prakt som 
er utfoldet, ved disse verkers fremstilling. De mange liturgiske 
skrifter — inntil år 1525 er der antagelig trykt mere enn 550 
utgaver — betegner det smukkeste og høitideligste, som bok- 
trykkerkunsten nogensinne har prestert. 

Boktrykkerkunsten var i hine tider ofte gjenstand for fyr- 
stenes særlige gunst og opmerksomhet. Keiser Maximilian I 
var begeistret for den, og på hans foranledning blev der trykt 
nogen av de smukkeste bøker, som overhodet er frembragt. 
Særlig berømt er den rikt illustrerte «Teuerdanck». Et annet 
verk, keiser Maximilians «Bønnebok», illustrert av datidens 
dyktigste kunstnere, nevner dr. Karl Schottenloher som «det 
smukkeste bokmonument, verden nogensinne har sett». 

De første trykte bøker forekom mest i folioformat; først 
omkring 1470 kom også andre formater i bruk. 

Gutenberg hadde to kompagnoner, Fust og Schöffer. Fust 
var pengemannen, som Gutenberg så høilig trengte. Schöffer 
var en flink avskriver og tekniker. Fust døde før Gutenberg. 
Man antar at han blev et offer for pesten, som grasserte i 1466 
i Paris. Han reiste dit gjentagne ganger for å selge sine trykte 
bøker. Det berettes at han til en begynnelse forsøkte å utgi 
sine bibler som håndskrevne. De første trykte bøker lignet 
nemlig i høi grad de håndskrevne; men den lave pris og den 
fullkomne likhet i alle eksemplarenes utseende vakte mis- 
tanke, og Fust blev forfulgt av munkene og avskriverne, idet 
de beskyldte ham for å gå dem i næringen. Han blev an- 
klaget som «heksemester» og fengslet, og først da han åpen- 
barte kongen sammenhengen, blev han atter løslatt. 

Som allerede nevnt, blev ved boktrykkerkunstens innfø- 
relse en mengde avskrivere brødløse, og disse reiste en vold- 
som motstand mot denne «djevelens kunst». Til dem sluttet 
sig også eiere av boksamlinger, som var erhvervet i dyre 
dommer, og hvis verdi nu sank så betydelig. På enkelte steder 
gik det så vidt at utøvelsen av boktrykkerkunsten blev for- 
budt, således i Genua i Italien og i Frankrike i året 1535. I 
året 1477 foranlediget avskriverne i Toulouse en formelig op- 
stand. Frantz I befalte den 13.januar 1534 på Sorbonnen- 
universitetets foranledning, at alle trykkerier i Frankrike skulde 
lukkes. Straffen for ikke å adlyde dette barbariske forbud var 
ikke mindre enn — hengning. 

Men tross all motstand og alle forfølgelser utbredtes den 
nye kunst med rivende fart. Allerede de første 50 år efter op- 
finnelsen kan man i henved 250 forskjellige byer påvise om- 

EN BOK OM BOKEN 


trent 1 000 trykkerier. I året 1500 hadde Augsburg 15, Köln21, 
Rom 41, Venedig ca. 200 og Mailand 60 boktrykkerier. 

Det antall verker, som i disse første 50 år blev trykt, går op 
i henimot de 100000, og det var mest bibelen, teologiske og 
filosofiske verker, skolebøker og opbyggelseslitteratur, som 
blev trykt. Det var en ren gullalder for den nye kunst. 

Mens de andre lands boktrykkere ennu innskrenket sig til 
å trykke bøker av teologisk, juridisk eller «mystisk» innhold, 
hadde den berømte og navnkundigste av alle italienske bok- 
trykkere, A/do Manuzi0, gitt sig i kast med oldtidens store dik- 
tere og tenkere for derved å søke fremmet humanistisk dan- 
nelse. Foruten de greske diktere, Theokrit, Bion, Aristofanes, 
Musæus, utgav Aldus latinerne, og snart også de store ita- 
lienere. Allerede 25 år efter boktrykkerkunstens opfinnelse var 
de fleste romerske forfattere utkommet i trykken. Av Virgil 
forelå omkring året 1500 allerede 70 forskjellige utgaver. Av 
Ciceros verker utkom der inntil året 1500 over 100 forskjel- 
lige utgaver. Alle de greske klassikere forelå trykt i begyn- 
nelsen av det 16. århundre. Mange av disse berømte trykke- 
rier eides ikke av fagfolk, men av lærde menn, som drev sine 
forretninger mot mange slags beneficier av stat og kommune. 

En av de berømteste boktrykkere var Kristofer Plantin I 
Antwerpen. Hans trykkeri nød européisk ry. Han trykte bl.a. 
den berømte Polyglott-Bibel i fem forskjellige sprog. Dette 
verk, hvis trykning krevde fire år, utkom i 1 200 eksemplarer 
i otte bind på beste sort papir. For kongen personlig blev der 
trykt 12 eksemplarer på pergament, hvortil der krevdes ca. 
16260 huder. Også Plantins samtidige, Elseviererne, nød 
almindelig ry i Europas litterære verden for sine mange over- 
ordentlig smukke verker. Hollenderne, og ennu mere fransk- 
mennene, har i tidenes løp frembragt mange smukke bøker, 
og de synes å ha hatt større interesse og bedre råd til denne 
luksus enn de fleste andre nasjoner. 

De to eldste »orske trykte bøker skriver sig fra året 1519. 
Den ene er trykt i Paris og den annen i Kjøbenhavn. De var 
begge bestemt til kirkelig bruk. 124 år senere, nemlig 1643, 
fikk Norge sitt første beskjedne trykkeri; men det stanset 
snart sin virksomhet. Der var ikke arbeide nok. | 

Gjennem Gutenbergs opfinnelse lærte menigmann å lese 
og tenke. Den åpnet veien til kunnskap og gjorde folket til 
medarbeider i det kulturelle fremskritt, likesom den ophevet 
den rikes privilegium på å nyde og eie en bok. Den kom der- 
ved til å få en umåtelig betydning for hele den kulturelle ut- 
vikling. Tidligere hadde klostrene hatt monopol på den bok- 
lige dannelse. Nu falt murene, og den boklige dannelse kunde 
bli almindelig, menneskets personlige verd kom til sin rett. 
Den lille bevegelige type hadde skapt nye baner, nye livs- 
betingelser for den menneskelige ånd, den muliggjorde en 
tankeutveksling, man aldri hadde drømt om og skapte et uhyre 
opsving i den menneskelige kulturutfoldelse. 

Boken er nu allemanns eie. Den har, og vil alltid komme til 
å beholde, en inngripende betydning for det enkelte men- 
neskes utvikling og derigjennem for hele menneskehetens. 
Boken formidler alle verdier som tiden skaper, den bringer hver 
enkelt i kontakt med tidens seere, den bringer resultatene av 
all tenkning, fruktene av all fantasi. «Et hjem uten bøker er 
intet hjem.» Den som eier en velfylt bokhylle er aldrig alene. 
Bøkene er en skatt, hvorfra han nårsomhelst kan hente sig 
belæring, underholdning eller trøst. Nogen fører ham inn i 
fortiden, andre bringer ham til fremmede land, atter andre 
belærer ham og dyktiggjør ham i nyttige idretter. På ethvert 
åndelig område er de ham en pålitelig og trofast veileder. 

Da borgerne av byen Mainz truet Ulrich von Hutten 
(+ 1523) med å ødelegge hans verdifulle 
bibliotek, svarte han: «Brenner I 
mine bøker så brenner 
jeg jer by!» 

BOKENS TYPOGRAFISKE UTSTYR 


ALMINDELIGE 
BEMERKNINGER 


åR IOM allerede nevnt: bokens ufstyr kom- 
il| mer i annen rekke. /nnholdet er bokens 
JG || sjel, uøsøyret er dens legeme; innholdet er 
| åndens verk, utstyret er håndens. Imid- 
lertid kreves der også adskillig ånds- 
arbeide for å utstyre en bok. Og da 
innholdet, det litterære arbeide, alltid 
må fremtre i en eller annen klædedrakt, 
må det indrømmes, at den tekniske fremstilling spiller en be- 
tydelig rolle i den litterære eller åndelige produksjon. Biblio- 
filen, d. v.s. bokkjenneren og bokelskeren, tillegger endog ofte 
bokens ytre større verdi enn innholdet. Og selv om dette er 
å gå for vidt, så er det et faktum, at bokens ydre av mange 
bedømmes som et selvstendig kunstverk. Og det er enn videre 
et faktum, at det almindelig dannede publikum uvilkårlig føler 
en glede ved å ta en smukk bok i sin hånd, og den dyktige, 
åndrike forfatter har på sin side et moralsk krav på å se sitt 
åndsprodukt presentert på en anstendig og smukk måte, hvil- 
ket rent uvilkårlig vil kunne være en medvirkende årsak til 
dens sukcess. Forholdet er for så vidt det samme som ved munt- — 
lig fremførelse av et dikterverk — der fordres et verdig, distinkt 
og smukt foredrag om det skal gjøre et godt inntrykk på til- 
høreren. Således også med det trykte dikterverk. Er boken 
slurvet og slett trykt og måskje full av feil, vil en ubehagelig 
stemning følge med når man leser den. 

Boktrykkeren har følgelig her et stort ansvar. Verket flyver 
ut i den store, vide verden som et åndens sendebud, der ap- 
pellerer til og utløser de forskjelligste stemninger. Boken er 
for forfatteren det middel han benytter sig av til å meddele 
sig til sine medmennesker, den er den ytre og synlige hylse 
om hans tanker og stemninger, og det er ham eller publikum 
selvfølgelig langtfra likegyldig, hvordan den er beskaffen. I 
vore dager er det da ikke bare fagfolk som interesserer sig for 

et solid, smukt og dekorativt bokutstyr. Også innen det brede 
publikum er sansen derfor voksende. Sikkert kan man også 
hevde, at et smukt bokutstyr fremmer leselysten; ti i smukke 
bøker blader man gjerne. «Kunst» i dette ords egentlige og 
høiere betydning er selvfølgelig boktrykk ikke. Når man allike- 
vel taler om «boktrykkerkunst» så kommer det derav, at frem- 
gangsmåten i den første tid blev holdt hemmelig, og derfor 
av folket blev betraktet som en «kunst». 

De bøker som fantes før Gutenberg, var skrevet, og skrive- 
kunsten hadde nådd en høi standard. Bøkene var skrevet på 
det fineste pergament og på det praktfulleste utsmykket med 
ornamenter og figurer. Da Gutenberg begynte å praktisere 
sin opfinnelse måtte han for å hevde sig efterligne disse over- 
ordentlig smukke håndskrifter, så vidt som dette i det hele var 
mulig ad mekanisk vei. I den første tid måtte han ta hånd- 
arbeidet til hjelp og lot derfor plassen stå åpen for initialer og 
forsiringer ellers. Disse blev i almindelighet utført av datidens 
kunstnere. Men allerede hans medarbeider Peter Schöffer drev 
det til å trykke farvede initialer og ornamentale forsiringer, 
utført i tre- eller måskje metallsnitt. 

Typene støpte de første boktrykkere selv, nøiaktig avpasset 
til de arbeider de var bestemt for, således at de første trykk- 
verker fikk et individuelt og oftest et monumentalt preg, som 
de senere trykkverker savnet. 

I mange retninger var typene dengang ikke så fullkomne 
som de kan fremstilles med de nuværende presisjonsmaskiner; 
men de erindret mere om de gamle håndskrevne bøker. De 
mange sammenslyngede bokstaver og abbreviaturer som skri- 
verne brukte, efterlignedes også med stort besvær i de første 
trykte bøker. 

Da det å skjære og støpe typer er en overmåte vidløftig 
prosess, blev dette snart overlatt til mere rasjonell og fabrikk- 
messig fremstilling. Nu støper ingen lenger sine typer selv, 
og boktrykkeren er henvist til et skjønsomt utvalg av hvad 
der finnes i handelen. Derved har boktrykkeren allerede ved 
 oprettelsen av sitt trykkeri så å si fått optrukket grensen 
for sine prestasjoner. I motsetning til håndverkere i andre 
fag skaper jo boktrykkeren sine arbeider ikke gjennem om- 

formning av råstoffet; han kan kun ordne og utnytte det alle- 
rede ferdig foreliggende materiell: Typer, farve, papir. Det 
er i anvendelsen han kan vise sin dyktighet. 

De eldste bøker hadde ingen titel. Den første bok med titel 
så dagens lys i året 1485. De nødvendige oplysninger om 
trykkersted m. v. fantes i slutten av bøkene. De første bøker 
savnet også paginatall, og da man begynte å bruke sådanne 
sattes de bare på høire side av et opslag, altså bare for hver 
annen side. Som en slags veileder for dem der hadde med 
selve trykningen og innbindingen, tjente de såkalte «custoder» 
(voktere): tilhøire nederst på siden plasertes det første ord av 
neste side, så at det altså kom til at stå to ganger. Innryknin- 
ger (nye linjer) kjente ikke de første boktrykkere. 

Eftersom trykkeriteknikken utviklet sig og kravet på billige 
bøker opstod, gikk det tilbake med boktrykkerkunsten. Ten- 
densen gikk mot et «rikere» utstyr, hvad der vel skulde erstatte 
den manglende soliditet. Typene blir tørre og kjedelige og 
trykket matt; man forsøker å redde sig gjennem anvendelsen av 
rød farve. Og da senere tresnittkunsten opstod, og enda noget 
senere kobberstikket, blev selve trykningen nesten en biting 
ved bokens fremstilling, og bokens utstyrsmessige verdi og 
attraksjonsevne kom mere til å ligge i illustrasjonene enn i 
selve trykket. 

Tiden går, og barokken oprinner. Boktrykkerkunsten stiler 
mot sitt fullstendige forfall. Men enkelte lyspunkter er der 
også i denne tid, nemlig P/antins og Elseviers arbeider. Tre- 
snittet fortrenges litt efter litt næsten helt av kobberstikket. 

De veldige verdenshistoriske begivenheter kom i denne tid 
til å spille en stor rolle for boktrykkerkunstens utvikling — 
reformasjonen og tredveårskrigen. Under reformasjonen be- 
nyttedes der en masse trykksaker til propaganda, og man tok 
det ikke så nøie med utstyret av dem. Og i de urolige tider 
i det 16. og 17. århundre med den lave moral og den forråede 
smak, gikk det enn mere nedad bakke med boktrykkerkunsten. 

I rokokkoens periode feirer illustrasjonsteknikken så sine 
store triumfer. Kobberstikkene er ofte uimotståelige i sin 
grasiøse manér. Også bokbindteknikken blomstret i denne tid. 
Men boktrykkerkunsten står like lavt, og hederlige undtagel- 

ser blandt boktrykkerne som Baskerville, Didot og Bodoni 
bidrog alene til å gjøre inntrykket av det almindelige forfall 
ennu sterkere. 

Men ennu dypere må vi ned. Den franske revolusjon og 
Napoleons-tiden gjorde det av med rokokkoen — og med illu- 
strasjonskunsten — og forfallet i boktrykkerkunsten blir full- 
stendig. Med opfinnelsen av hurtigpressen i begynnelsen av 
det 19. århundre går boktrykket over til halvveis å bli en 
industri, hvilket ikke skulde bidra til å heve nivået. Riktignok 
kommer tresnittet i denne tid atter til blomstring, men alene 
for snart å se sig overflødiggjort ved de gjennem opfinnel- 
sen av fotografien muliggjorte nye reproduksjonsmåter. Men 
om enn illustrasjonsteknikken derved i estetisk henseende fikk 
ett øieblikkelig knekk, må det dog erindres, at disse nye foto- 
mekaniske reproduksjonsprosesser i rent praktisk-teknisk hen- 
seende innvarslet en ny epoke for boktrykket og især for 
illustrering av bøker. | 

Det vil her føre for vidt å undersøke grunnene til at bok- 
trykkerkunsten i de siste to århundrer er gått mere og mere 
tilbake. Tilbakegangen er kort og godt et faktum. Man kan 
nok tilskrive maskinenes inntrengen i boktrykkerfaget endel 
av skylden, men på den annen side vilde det være galt — og 
hensiktsløst — å ønske sig tilbake den gamle tid da hånden 
regjerte. Ti også maskinen kan levere et nøiaktig og solid 
arbeide, når kun den hånd som fører den er sin opgave 
voksen, og når materialet, som skal forarbeides, er ekte og 
godt. Og i særlige tilfeller hvor der ikke er spørsmål om 
hverken tid eller penger, gis der ennu fagfolk som kan utføre 
et godt stykke håndarbeide. Vi kan også glede os over, at 
der i vide kretser er våknet op en bedre forståelse for det gode 
og solide bokhåndverk, og at der i de siste år har vist sig 
tydelige tegn til videre fremgang i denne henseende. Med et 
sikkert og forståelsesfullt blikk for hvad faget trenger, har 
man arbeidet for dets utvikling både i manuell og ideell ret- 
ning. Man har erkjent feilene som er begått, og det er det 
sikreste tegn på fremskritt. 

Imidlertid utviklet boktrykkerkunsten sig så raskt i rent 
teknisk henseende at den estetiske utvikling ikke kunde holde 

EN BOK OM BOKEN 


skritt dermed. Det gikk tvertimot tilbake med estetikken. 
Under den maskinelle utførelse av trykkarbeidet og den strengt 
gjennemførte arbeidsdeling blev der ikke lenger tale om nogen 
harmonisk avstemning av arbeidet til et kunstnerisk hele. 

Den som vilde være med i den vilde konkurranse, måtte 
spesialisere sig og innrette sitt trykkeri derefter. Således var 
mange trykkerier ikke engang innrettet til å trykke en ordent- 
lig bok, ialfall ikke en smukk bok; ti de hadde hverken mate- 
riell eller øvet personale til å utføre sådanne arbeider. Allerede 
i anlegget av et boktrykkeri, d. v.s. i valg av typesorter og 
trykkmaskiner bestemt til trykning av bøker, ligger de natur- 
lige og nødvendige forutsetninger for et godt eller mindre 
godt resultat. I den store mengde av typesorter som frem- 
bydes tilsalgs, gjelder det å velge med sikker smak. Valget vil 
ha stor innflytelse på trykkeriets søkning og kvaliteten av de 
arbeider det kan prestere. Så lenge boktrykkeren ennu vesent- 
lig kun trykte bøker — og ikke som nu også en mengde 
annet — kunde han da også ofre sig mere for fremstillingen 
av sine bøker og konsentrere sin faglig-tekniske interesse om 
dem. Nu må han ha sin opmerksomhet henvendt også på 
hundre andre ting som ikke må forsømmes, deriblandt de så- 
kalte «aksidenser». I gamle dager svarte disse til sitt navn 
og var «tilfeldige inntekter» som ingen rolle spilte for bok- 
trykkeren; nu er de for ham måskje hovedsaken. 

* * * 

Boktrykkhåndverket som det i den seneste tid har utviklet 
sig, faller i tre hovedklasser: 1) De såkalte aksidenstrykkerier 
som vesentlig beskjeftiger sig med mindre, fornemlig merkan- 
tile og private trykksaker. 2) De egentlige boktrykkerier som 
vesentlig beskjeftiger sig med trykning av bøker, tidsskrifter 
o. 1. 3) Avistrykkerier som på grunn av sitt spesielle maski- 
neri kun trykker aviser og som ikke er innrettet til å motta 
eller utføre annet trykkarbeide. 

Avisene forsyner for tiden visstnok publikum med hoved- 
massen av dets lesestoff. Men med all mulig respekt for avisene 
som kulturfaktor har de dog i rent faglig-teknisk henseende 
ikke hevet boktrykkerstandens anseelse; der er himmelvid for- 
skjell mellem utførelsen av avistrykk og boktrykk. Selv hos 

pressens egne menn hvor man dog burde kunne vente sig det 
bedre, møter man liten forståelse av den håndverksmessige 
innsats i et lands bokproduksjon. De skjønner sig oftest ikke 
på å bedømme bøkenes utseende. Hvor slett og slurvet en 
bok enn kan være trykt, trenger man imidlertid ikke å frykte 
pressens dom: den er jevnt velvillig, mens på den annen side 
typografisk fremragende prestasjoner ofte forblir upåaktet. 

Den sterke industrielle utvikling i slutningen av forrige år- 
hundre medførte et sterkt øket forbruk av trykksaker, og en 
mengde trykkerier blev beskjeftiget utelukkende med disse 
såkalte merkantile aksidenser. Det egentlige boktrykk, d.v.s. 
trykningen av bøker blev for mange typografer en sjelden 
øvelse, ja mange mente at utstyret av bøker gav dem for liten 
anledning til å øve sine vante «kunster». Dette vil man også 
forstå når man ser, hvordan de fantasirike settere boltret sig 
med sitt sirmateriell i hine tiders småtrykk. 

Under slike omstendigheter svant naturligvis enn ytterligere 
sansen og interessen for bokens utstyr. Det vil alle de ha et 
levende inntrykk av, som selv har gjennemlevd denne bokens 
dype forfallsperiode i siste halvdel av forrige århundre og del- 
tatt i alle de famlende og mislykkede forsøk på å føre faget 
inn på nye og solidere veier. Vanskeligheten var den, at man 
ingen anledning hadde til nogen grundigere faglig utdannelse, 
og der var ingen som kunde vise den rette vei mot det rette 
mål. Der var blandt de ledende innen trykkeriene ingen som 
tok sig av den typografiske ungdom. Det må vel også inn- 
rømmes at de reformatoriske bestrebelser i boktrykkerfaget 
i grunnen er kommet utenfra, fra boklærte og kunstnere. 

Boken som sådan har i grunnen gjennemgått den samme 
utvikling som så mange andre bruks- og nyttegjenstander. 
Boken var oprinnelig, den gang den blev skrevet, et enkel- 
produkt. Gjennem boktrykkerkunstens opfinnelse blev den, 
om enn mekanisk, så dog helt kunsthåndverksmessig fremstil- 
let. Gjennem opfinnelsen av hurtigpressen blev boken omsider 
et masseprodukt. Parallellt med denne utvikling gikk boktryk- 
kets forfall. Vurderingen av det enkelte eksemplar avtok i 
samme grad som mengden av bøkene tiltok og bokens be- 
tydning i sin almindelighet vokste. 

Bokens utstyr er et produkt av kulturen i det hele tatt. 
Hver tid har således hatt sine særegne stilformer, sine særegne 
typer og sine prinsipper for det indre utstyr. Og det er sant 
når det er blitt sagt, at en tidsperiodes stil kan likeså godt 
kjennes av typeformen som av dens katedraler. 

Nogen undskyldning for at det gikk så sørgelig tilbake 
med utstyret av bøker kan man måskje finne deri, at det også 
i stor utstrekning gikk tilbake med bøkenes innhold. I den 
uhyre mengde av bøker var der også mange som ikke var 
verd den sverte, de var trykt med, og dette øvet uvilkårlig 
en uheldig innvirkning på utstyret. Og i mange tilfeller har 
boktrykkeren ikke alene skylden for degenerasjonen. Den 
som lar trykke en bok — bestilleren — mener alltid å forstå 
sig bedre på tingen. Selve boktrykkeren tas kun sjelden med 
på råd, og hender det en sjelden gang at boktrykkeren står 
helt fritt, vil måskje billighetshensyn spille den dominerende 
rolle og hindre ham i å levere et førsterangs arbeide. Dertil 
kommer oftest at arbeidet skal jages unda, og dette veldige 
hastverk vanskeliggjør et omhyggelig arbeide og tilintetgjør 
muligheten for et estetisk forsvarlig resultat. 

Men selv om en setter virkelig har utført et korrekt og om- 
hyggelig arbeide, hender det så ofte at hans bestrebelser blir 
helt illusoriske, nemlig takket være korrekturen. Ved foran- 
dringer, strykninger eller tilføielser må satsen «ombrekkes», 
d.v.s. et eller flere ord må omflyttes fra den ene linje til den 
annen, hvorved den oprindelige, jevne fordeling av ordene i 
linjen forrykkes. Satsen vil da lett på enkelte steder komme 
til å stå mere spredt eller sammentrengt enn det forsvarlig er 
for det gode utseende. Ved større forandringer må der vel 
ombrekkes flere linjer, eller helt til man kommer til en «ut- 
gang». Den som vil ha trykt en smukk bok, må da først og 
fremst sørge for å ha et korrekt manuskript. Det behøver 
ikke være kalligrafisk — men det bør være korrekt og kon- 
sekvent avfattet, så ingen større og dyre forandringer i kor- 
rekturen blir påkrevd. 

Vi nevnte billighetshensyn. Selvfølgelig er der en prisfor- 
skjell mellem den beste og simpleste utførelse av en trykning. 
Når f. eks. en kunstner skal forestå utstyret og dekorere eller 

illustrere boken, vil dette selvsagt fordyre denne. Hvad ma- 
terialprisene angår, er forskjellen mellem det bedre og det 
ordinære dog oftest ikke så vesentlig. Gode, stilrene typer 
koster ikke mere enn andre, og opsetningen og trykningen 
behøver ikke å bli dyrere, om et arbeide skal utføres omhyg- 
gelig. Nogen forskjell er der jo i prisen for den sverte som 
skal anvendes. Og en dypsort farve er en vesentlig fordring 
for en god bok. Prisforskjellen mellem simpelt og fint papir 
kan være vesentlig, når det dreier sig om større oplag. For 
små oplag spiller det ingen større rolle. 
* * * , 

Kaster man et kritisk blikk på sin egen boksamling, vil man 
få et sterkt inntrykk av bokhåndverkets stilling i de senere år. 
Av ti bøker vil knapt nok én stå for en strengere kritikk. 
Hvor sjelden hender det ikke at satsflaten står i et godt for- 
hold til papirstørrelsen? Papiret passer ikke til den anvendte 
type: Man har måskje benyttet en «fet» skrift til et glatt og 
tendert papir, eller en tender type til et grovt papir. Satsen er 
hyppig for meget eller for lite skutt, avstanden mellem ordene 
ujevn eller for sperret. Sidens stilling på papiret — <for- 
matet» — er sjelden helt korrekt og trykket for grått på det 
ene ark og for sort på det annet. Illustrasjoner, hvor sådanne 
forekommer, er sjelden helt korrekt plasert. Et kjent norsk 
praktverk, som endog omhandler kunst — bokens navn er 
uten interesse — begynner med et hvitt blad; derefter føl- 
ger et blad med to korte linjer («smusstitel»), så kommer den 
egentlige titel, så igjen et blad med to små linjer (dedikasjon), 
så innholdslisten med sin blanke bakside = 10 sider stor 
kvarto med nogen få tekstlinjer. Hvilket papirspill ! Heller 
ikke er der nogen stas ved papiret: et slasket, tynt kunst- 
trykkpapir. Teksten begynner med en slet innføiet initial, 
som ikke fyller sin plass. Den anvendte type er en kraftig 
fransk antikva med altfor fine hårstreker. Satsen er kompress, 
men avstanden mellem ordene er gjennemgående altfor stor, 
o. S. fr. Sådan ser mange «praktverker» ut! 

De gamle boktrykkere gikk snarere den motsatte vei. Der 
var en velgjørende ro, fasthet og sluttethet over deres verker. 
I de eldste trykkverker begynte endog teksten umiddelbart 

på baksiden av titelbladet. Man vilde undgå den blanke side, 
da man betraktet to motsvarende sider som en dekorativ en- 
het. Blandt vore hjemlige boktrykkere er imidlertid de gamle 
mesterverker i stor utstrekning et ukjent land. Og dog står 
vi i stor gjeld til de gamle mestre og vi har en moralsk plikt 
til å forsøke å føre deres arbeide et skritt videre, legge til noget 
av oss selv. I boktrykkerkunsten må fortid og fremtid møtes. 
Ved sammenligningen av verker som er fremkommet 1 for- 
skjellige tidsperioder, vil øiet skjerpes og veien fremover let- 
tere kunne utstikkes. Og ikke alene skal den moderne, våkne 
boktrykker kjenne det gamle, gode. Han må også være be- 
kjent med hvor langt hans nutidskolleger i utlandet er nådd 
og hvilke veier de er gått. Derved vil man også uvilkårlig 
komme til å ta avstand fra alle slags sprell og krumspring 
som ubalanserte dyrkere av faget presterer i den tro at de 
derved fører boktrykket inn på nye veier. Der gis jo alltid 
mennesker der mener sig berettiget til å kaste overbord alt 
som er eldre enn deres egne erfaringer. Men i boktrykker- 
faget gjelder det kanskje mere enn på noget annet område, 
at tradisjonene må bevares. Bare de som har hatt anledning 
til å se eksemplarer av de eldste trykkverker in natura (repro- 
duksjonene efter dem gir bare et svakt inntrykk av dem) for- 
står til bunns hvor høit bokkunsten engang har stått. 

Det nedslående er at de som er utsett til i fremtiden å overta 
trykkeribedrifter i regelen får endog mindre faglig utdannelse 
enn den jevne typograf. Disse unge menn finner ikke sitt 
håndverk godt nok som grunnlag for sin streben opad. Hånd- 
verket er for dem akkurat godt nok til å tjene penger; men 
å gjøre noget mere ut av sin profesjon, anser de visstnok å 
være under deres verdighet. 

De fleste har dessverre bare en rent økonomisk interesse i 
sit fag. Dets estetiske krav lytter de ikke til, ialfall ikke lenger 
enn det er nødvendig for å kunne drive «forretningen» med 
gunstige resultater. I beste fall presteres der under sådanne 
omstendigheter et godt fabrikkprodukt. Og ytterst sjelden 
finner man det håndverksmessig sett fremragende produkt, 
hvor man på hver side merker mesteren og føler at han har 
gjennemåndet det. Usikre, karakterløse og upersonlige, flate 

og veke — slik fremtrer de fleste bøker nutildags i bokteknisk 
henseende. Ropene på kvantitet har bragt kravet om kvalitet 
til taushet. Det forretningsmessige hensyn spiller hovedrollen, 
de håndverksmessige er blitt sekundære. 
Men den som ingen glede har ved utøvelsen av sit hånd- 
verk, burde snarest mulig velge sig et annet. 

* * * 

Det kraftigste forsøk på en reformasjon i boktrykket blev 
gjort i England, idet den berømte William Morris i 1891 op- 
rettet et trykkeri, hvor han utgav nogen verker av høit kunst- 
nerisk verd. Morris hadde forsøkt sin lykke på forskjellige 
andre områder, som kunstner og forfatter, men det blev til 
slutt kunstindustrien, især boktrykket, som han kom til å ofre 
sig for og hvor han kom til å virke reformerende. Han gikk 
tilbake til håndarbeidet. Men dette var en feil; ti maskinene 
lar sig dog ikke stanse, og hans innflytelse, hvor stor denne 
enn var, kunde av denne grunn ikke bli så gjennemgripende, 
som den fortjente å bli. Det er interessant å høre hvorledes 
Morris selv opfattet sin misjon som boktrykker: «Jeg begynte 
med trykning av bøker i det håp å kunne frembringe nogen, 
som måtte kalles absolutt smukke, og som dog samtidig var 
lett leselige og hverken foruroliget øiet eller distraherte lese- 
rens opmerksomhet gjennem sitt utstyrs særegenheter. Jeg 
har alltid vært en stor beundrer av middelalderens smukke 
håndskrifter og de første trykkverker som avløste dem. Jeg 
hadde sett, at bøkene fra det 15. århundre var smukke 1 og 
for sig allerede ved sitt trykk, også uten de tilføide ornamen- 
ter som mange var så ødselt utstyrt med.» Morris la altså 
særlig vekt på kvaliteten av typene, som han tegnet selv. Men 
han sier dog, at arbeidet med skriften a/ene ikke er i stand til 
å hitføre en reform innen boktrykkerkunsten, således som han 
ønsket den. Det man måtte ta hensyn til om man skulde kunne 
fremstille en fullkommen bok var nemlig: Papirkvaliteten, 
typenes form, relativt mellemrum mellem bokstavene, ordene 
og linjene så vel som satsens stilling på papiret. Vi bringer 
her en avbildning av en side av det betydeligste og smuk- 
keste verk, Kelmskott-Pressen (således kaltes Morris' trykkeri) 
leverte, nemlig den store «Chaucer», som utkom i året 1896. 

Thou sbalt it do, if it lye in thy myght3 
Hnd I wol telle it yow, er it benyght. 


VET AVE beer my trouthe, quog the knyght, 
nr I grante. 


Å AGA ØThanne, quod she, I dar mewet avante 
4 Thy lyf io sauf, for I wol stonde therby, 
Upon my lyf, the queene wol seye a9 L. 


AE Lat ee which ig the proudeste of hem alle 


That wereth on å coveærchief or a calle, 

That dar seye Nay, of that I bal thee teche. 
V Lat us go forth withouten lenger speche. 
Tho rowned she a pistel in hig ere, 

Hnåd bad bym to de glad and have no fore. 


67 Av BAN they be comen to the court, 
this knyght 
ES 9 Seyde, be had botde his day, as he 
| hadde bigbt, 
Hnd redy was bis ansvwere, as he sayde. 
fult many a nob!e wyf, and many å mayde, 
And many å wydwe, for that tbey been wise, 


Yld The queene birsel? aittynge a9 å justise, 


Høasembied been, his answere for to heere; 
Hnd afterward this knyght was bode appeere 


O every wight comanded wag silence, 
And that she knygbt sholde telle in 
audience, 


SVA: 
EX 
5 Å 

Sy 


xs AV ant « pg — b Z 
This knygbt ne stovd nat stille as dotha 
best, 

But to big questioun anon answerde 

With manly voys, that al the court it herde: 

GZESOV lige tady, generaliy, quod he, 

7å B Wommen desiren have sovereyneter 

DAG Ag wel over bir housbond as bir love, 

Hnd for to been in maistrie hyrn above; 

Tbig is poure moost desir, thogh pe me ille. 

Dooth as pow list, Lam beer at poure wille. 

althecourt ne was ther wyf, nemayde, 

Ne wydwe, that contraried thathe 
sayde, 6 

But seyden, Be was worthy han bis lyt; 

And witb tbat word up stirte the otdewyt, 

Which that the knyght saugh sittyngeln the 

ene: 
grey! quod she, my sovereyn Urdy queenet 

Er that youre court departe, dome right; 

L taughte this answere unto tbe hnygbt; 

for wbicb he plighte me bis trouthe there, 

Thefirste tbyng I wolde of bym requeré, 

Be wolde it do, if it lay in. bis mygbt. 

Biøore the court thanne preye I. thee, ole 

knygbht, 

Quod she, that thou me takeuntothy wyf; 

or wel thou woost that I have kept thy lyt, 
f Loey fals,sey Nay,upon tby fey! 


Sterkt forminsket prøveside av «Te Works of Geoffrey Chaucer». 


BOKENS TYPOGRAFISKE UTSTYR 


Morris' trykkeri innstillet sin virksomhet efter hans død i 
1907; men det har fått mange arvtagere. Der finnes i Eng- 
land flere private trykkeri-foretagender, som årlig utgir frem- 
ragende verker, der i hver detalj er gjennemarbeidet med den 
største omhyggelighet, så vel hvad sats, typevalg, trykk som 
valg av papir angår. De første blandt disse foretagender er 
Vale Press, som grunnlas av Charles Ricketts, Daniel Press i 
Oxford, Ashendene Press of St. John Hornby, Esset House 
Press of Ashbee, og det yngste av dem alle: Doves Press. 

Omtrent samtidig med William Morris' fremtreden gjorde 
der sig også annensteds gjeldende forskjellige og lignende 
bestrebelser på å hitføre en reform i bokhåndverket. 


ENKELTE FUNDAMENTALE FORDRINGER 
TIL EN BOKS UTSTYR 


I korthet kan man nevne følgende hovedbetingelser for at 
en bok skal kunne kalles smukk: 
Godt papir, ikke for tynt, jevnt i tykkelsen, rent i farven. 
Er papiret tungt tyder dette på, at det inneholder «fyllestoffer», 
som ikke er heldige for papirets holdbarhet. Det beste papir 


er som oftest det letteste. 


Typene skal være stilrene, lettleselige, tydelige, rene, skarpe 
og ikke forslitte. Satsen skal være jevn og avstanden mellem 
ordene ikke større enn nødvendig for at ordene tydelig skilles. 
Ingen unaturlige delinger av ordene må finne sted. 

Trykket skal være rent og skarpt, kraftig og sort — ikke 
grått, ujevnt og flekket; det må ikke skinne gjennem papiret. 
Den ene side eller det ene parti i boken skal ikke være mere 
Sort i trykket enn den annen (jevn <«farvestilling»). 

Boken skal være hel og ensartet i stil, således at titler, 
kapiteloverskrifter, initialer, anmerkninger o. lign. ikke er satt 
med forskjellige skriftarter. 

Der må være et godt og harmonisk forhold mellem sidenes 
satsflate og marginalene. Dette arbeide: Fordeling av trykk- 
flaten på papiret («format-ilegningen») er meget viktig. I rege- 
len viser avstanden mellem sidene sig å være for stor, idet 
man ikke synes å være sig bevisst at de to motsvarende sider 

hører sammen og skal virke som et harmonisk hele. Særlig 
er dette en sak av betydning hvor der skal være illustrasjoner. 

Bokens sider skal være korrekt plasert på papiret, nemlig 
med den minste marg til bokens rygg, litt større oventil, ennu 
litt større til yttersiden og størst nederst. Er således avstan- 
den fra bokens rygg 2 centimeter, bør avstanden fra sidens 
overkant være 3 centimeter, til siden 4 og nederst 6 centi- 
meter. Dette er de almindelige mål. Ved særlig elegant 
utstyrte verker kan forholdet være som 2—3—5—%6, ved! 
kompress sats og kvartformat 2—3—4—35. Det kan sies som 
en gylden regel, at jo større marginalene er, dess mere impone- 
rende ser en bok ut. Men selvfølgelig gis der en grense, og 
altfor store papirkanter gjør en bok mindre praktisk i bruk. 

Den hvite rand omkring sidene (marginalene) spiller en likeså 
stor rolle i estetisk henseende som satsflatens forhold. Det er 
den, — i forening med satsflaten — som utgjør «formatet» og 
bestemmer helhetsinntrykket. 

En boks størrelse bør stå i et naturlig forhold til dens tyk- 
kelse. Med bokens tykkelse bør også størrelsen vokse. 

Noter og anmerkninger forstyrrer oftest satsens d.v.s. sidens 
rolige billede. Hvis ikke andre grunner taler imot, er det der- 
for å anbefale å sette dem i slutningen av kapitlet eller helst 
bakerst i boken. 

Dette er de vesentligste betingelser for et godt bokutstyr; 
men der er også en mengde andre egenskaper, som må være 
tilstede for helt ut å kunne tilfredsstille 2:o/zofile fordringer. 
Dog derom senere. 

Pagina-tallene over sidene kalles «døde» kolumnetitler, men 
«levende», når de i korthet angir sidens innhold. De settes 
i regelen med mindre typer eller kursiv og skilles gjerne fra 
teksten med en rett strek eller to. Ved begynnelsessiden bru- 
kes ikke kolumnetitler. Små ornamentale lister eller friser 
over hver side virker, især i større verker, oftest trivielle, når 
de ikke varierer for hvert kapitel eller avsnitt. Det samme 
gjelder fotlister. Å sette pagina-tallene nederst på siden er 
egentlig kun berettiget når der benyttes levende kolumnetitler. 

Bokens dekorative virkning beror på iakttagelsen av en del 
proporsjonale forhold: Typenes størrelse i forhold til sidenes; 

sidenes størrelse i forhold til papiret; linjenes avstand fra hver- 
andre i forhold til typenes størrelse og form o.s.v. 

Den linjelengde der anses som den heldigste for lesningen 
av almindelige typestørrelser er 9 å IO centimeter. Større 
skriftgrader trenger dog lengere linjer, ellers vil der opstå for 
mange uheldige orddelinger. Avstanden mellem linjene bør 
være såpass stor at de er godt skilt fra hverandre. 

I tidenes løp har der med hensyn til bøkenes format utvik- 
let sig en viss tradisjon. Romaner og skjønnlitterære bøker 
trykkes mest i et mindre oktavformat; diktsamlinger vel også 
i duodez. Skolebøker og bøker av videnskapelig art trykkes 
mest i et middels eller stort oktavformat. Ved illustrerte verker 
er det av hensyn til klisjéenes størrelse oftest nødvendig å gå 
til større formater. Kvartformat likesom folio anvendes kun 
når særlige formål eller omstendigheter gjør sådant fornødent. 

Bokens form, d. v. s. dens format, har siden boktrykker- 
kunstens opfinnelse i grunnen ikke undergått vesentlige for- 
andringer. Vel er formatene på bøkene mangfoldige, men 
variasjonene er små. De første trykte bøker var i folioformat, 
men snart gik man over til mindre formater, og de fleste bøker 
som nu trykkes varierer mellem kvarto og oktav. De små sedez- 
formater, som den berømte boktrykker Elzevier innførte, synes 
ikke å ha funnet mange beundrere. Større eller mindre for- 
mater enn de nevnte er sjeldne. Formatene synes allerede nu 
å være så vidt standardisert at det sannsynligvis bærer henimot 
visse normalformater. 

Man benytter overveiende «høideformater», d. v. s. formater 
som er større i høiden enn i bredden. Man har også forsøkt 
sig på kvadratiske formater; men som bekjent svarer kvadratet 
ikke til de estetiske fordringer. Lange og smale formater er 
jo heller ikke smukke, og mindre formater enn oktav benyttes 
i regelen kun til mindre voluminøse bøker eller ved særlige 
anledninger. Hvor stor enn reformlysten har vært, er man dog 
aldri kommet forbi den almindelige retvinklete form, når der 
er tale om døker i almindelig forstand. 

Grunnformen for en side i en bok er og blir den retvinklete; 
denne form bør under alle omstendigheter søkes bevart. Er 
der flere overskrifter over en begynnelsesside må disse ikke 

- forstyrre eller avvike fra denne grunnform. Begynnelsessidene 
skal efter de nyeste anskuelser endog helst rykkes op øverst 
på siden, som det også blev brukt i de eldste trykkverker. 
Der kan dog være delte meninger derom. 

Når en bok skal kunne kalles smukk må typene og bokens 
eventuelle dekorasjon, format, papir, farve, forsats og innbin- 
ding forene sig til et harmonisk hele. Et bredt format med 
brede linjer bør også vise en red type, som står i et godt 
forhold til sidens størrelse og form. Så vidt mulig bør utstyret 
stå i et visst forhold også til innholdet, således at ethvert verk 
så å si får sitt individuelle preg. 

Uten nærmere å gå inn på saken kan man si, at en boks 
ydre fremtreden fremkaller et bestemt inntrykk hos beskueren: 
boken kan virke alvorlig, verdig, smukk, simpel, behagelig, 
ubehagelig o. s. v. Boktrykkeren eller den som bestemmer 
bokens utstyr må her kjenne årsaken og bringe inntrykket 
nogenlunde i samklang med bokens innhold og bestemmelse. 
Det er visstnok en vanskelig affære; men hensyn dertil må der 
alltid tas. Regler kan ikke opstilles; ti kunsten lar sig ikke måle. 

For det profane øie kan et almindelig sorttrykk se nokså 
likt ut i to forskjellige trykkarbeider. Men den kritiske fag- 
og bokmann vil straks merke, at de forskjellige trykkarbeider 
bærer et høist forskjellig kulturellt preg. Uten å se på trykker- 
stedet, vil kjenneren i de fleste tilfelle straks se, hvorfra arbeidet 
skriver sig. Et trykkarbeide preges uvilkårlig av den ånd som 
hersker i trykkeriet og som gjennemsyrer personalet fra prinsi- 
palen til yngste læregutt. 

Den slurvete sats som særlig kjennetegner sig ved sin åpen- 
het, er nemlig mest en følge av slemme korrekturer eller også 
akkordarbeide, idet det der gjelder kvantiteten mere enn kvali- 
teten: en linje av en viss lengde betales nemlig med samme 
pris, enten man anbringer 50 eller 60 bokstaver i den. 

Et manuskript til et verk bør, før det er renskrevet og sen- 
des til trykning, helst ha ligget en tid, likesom vinen for å 
avlagres og avklares. Gjennemgår forfatteren det så igjen 
efter en tid, vil han lettere se og erkjenne de mangler og feil 
som manuskriptet måtte ha. Få verker har en så øieblikkelig 
interesse — for andre enn forfatteren og måskje forleggeren — 

at forfatteren ikke har tid til dette. En som var kjent for 
sine vakre manuskripter var Henrik Ibsen. Han omskrev efter 
sigende sine verker tre ganger; men da var manuskriptet så 
«rent», at han enn ikke behøvde å lese nogen korrektur selv. 
Hans manuskript var som meislet i marmor. 

En bok skal opfattes som et hele hvis enkelte deler står i 
nøie harmoni med hverandre. Typenes størrelse skal stå i et 
godt forhold til sidens, især må typenes størrelse og linjenes 
avstand fra hverandre stå i et godt forhold til bokens format. 
Teksten må settes og utlignes således mellem ordene, at ingen 
større hvite åpninger opstår og et smukt og jevnt satsbillede 
opnås. Anmerkninger og noter, kapiteloverskrifter og lignende 
må innordnes således i siden at de danner et naturlig ledd i 
det hele. Å sløife alle innrykninger og utganger for å opnå 
en kompakt og sammenhengende form er dog å gjøre et for 
stort offer. I det hele må man ikke la sig binde for sterkt av 
reglene, men la sin personlige smak få utfolde sig. 

I faglig henseende arbeides der ennu i stor utstrekning efter 
sjabloner og regler, der oftest blir misforstått, og som er til 
hinder for den frie utvikling. Ethvert verk skal efter sit inn- 
hold og karakter behandles individuelt. Som den overordent- 
lig viktige bruksgjenstand en bok er, krever den i det hele 
en langt omhyggeligere og mere kultivert behandling enn den 
pleier å få. Dens fremstilling kan og bør være et kunsthånd- 
verk. Den danske maler og boktrykker Kr. Kongstad uttryk- 
ker sig sådan: «Bøker er en skrøpelig vare, der ikke alene 
krever smak, forståelse og kultur ved fremstillingen, men også 
et visst mål av takt og noblesse i den måte, hvorpå den uttydes.» 

Satsen 1 de eldste trykkverker var meget regelmessig, tett 
og uten lange og heslige mellemrum mellem ordene. Satsens 
skjønnhet beror nemlig i vesentlig grad nettop på en samvittig- 
hetsfull utmåling av mellemrummene mellem ordene. Dette 
må skje under nøie hensyntagen til skriftens karakter. Fr det 
en åpen, bred type krever den noget rikeligere spatium mellem 
ordene enn en type med trange og smale former. En «skutt» 
sats, d. v. s. sats med større mellemrum mellem linjene, må da 
også få litt større avstand mellem ordene enn en sats hvor 
linjene står tett på hverandre. 

De gamle boktrykkere holdt strengt på den tettsluttede og 
kompresse sats. Det synes som om de ikke kjente den skutte 
og åpne. Så lenge man brukte større typer enn de som nu 
brukes, var dette fullt forsvarlig, da satsen allikevel var lett å 
lese. Men da man senere gikk over til mindre formater og 
derfor også til mindre typesorter, blev det nødvendig også 
å åpne satsen mellem linjene litt, især når linjene selv var 
noget lange. Med denne skutte sats forbandt man gjerne be- 
grepet «splendit», om enn denne satsart intet har med denne 
betegnelse å gjøre. Denne mote å «skyte» satsen sterkt har 
holdt sig lenge; men de moderne bestrebelser går ut på å 
bringe «skytningen», d. v. s. avstanden mellem linjene, mere i 
samklang med typenes art og form. Den nyeste retning går 
nærmest ut på å bygge sidene således som i fordums tid, nemlig 
sluttet og tett. NE 

Det vesentlige ved en bok, det som betinger dens estetiske 
verdi er, ved siden av papiret, satsens og trykkets utførelse. 
Dernæst er det av betydning for det gode utseende, hvorledes 
satsens stilling er på papiret og satsens størrelse i forhold til 
papirets. En for sterk utnyttelse av papirflaten gir boken et 
simpelt utseende. Derfor vil man alltid gi en bedre utstyrt 
bok en bred marg. Men også i dette tilfelle må man vokte 
sig for overdrivelser, idet en altfor bred papirrand, som allerede 
nevnt, gjør boken uhåndterlig. 

Et vanskelig spørsmål har det alltid vært å avgjøre, hvor- 
ledes man skal «heve enkelte ord eller setninger, uten å for- 
urolige satsens billede. Å sperre (sperre) er ikke smukt og 
fremhever ofte ikke nok. Det bør forfatteren vite, og især 
lengere setninger bør man ikke utheve på denne måte. Når 
sperringen blir for stor, d. v.s. når typene står for langt fra 
hverandre, opløses så å si ordene. En kursivering (kursiv) 
virker urolig, og fete typer fremtrer for sterkt (fett) og virker 
forstyrrende på satsbilledet. Den relativt beste måte å frem- 
heve noget på er å sette vedkommende satsdel med versalier 
(VERSALIER) eller helst kapitæler (KaPITÆLER). Men de 
er dog ikke så lettleselige. Å fremheve noget med en større 
skriftgrad eller ved å sette en strek under vedkommende sted, 

er heller ikke smukt; ti også dette forstyrrer satsens rolige 
billede. Sådanne fremhevelser kan gjøres i reklametrykksaker, 
men ikke i litterære verker. 

Initialene (begynnelsesbokstavene) har man alltid ofret sær- 
lig opmerksomhet. De var i eldre trykkverker ofte store og 
figurrike billeder og oftest rikt kolorerte. Senere nøide man 
sig med å bruke en rød farve ved siden av den sorte, og nu 
benytter man sig mest av et par grader større typer av samme 
snitt som teksten. 

En ny linje bør innrykkes noget for at det tydelig kan mar- 
keres, at der begynner en ny setning eller avsnitt. Men denne 
innrykning bør ikke være for stor, da større åpninger i satsen 
virker heslig. Av denne grunn å sløife innrykningen helt eller 
utfylle den med et ornament synes dog mindre heldig. Et 
ornament vil uvilkårlig forstyrre leseren. Er en innrykning 
ganske ubetydelig — mindre enn en «gefirt» — gir dette inn- 
trykk av at der er en ujevnhet i satsen og ikke en innrykning. 
En sådan bør ikke gjøres mindre, men heller ikke større, enn 
en hel gefirt (= typens kegel). 

Enhver ny side blir — efter eldre skikk og bruk — rykket 
noget ned på papiret. Denne nedrykning bør dog ikke være 
større enn */4 til '/3 av siden for ikke å virke heslig og øde- 
legge sidens grunnform. For å undgå det åpne rum utfyller 
man gjerne dette med en frise, som dog bør være tilpasset 
bokens utstyr og innhold. Når enkelte boktrykkere øker denne 
nedrykning i den grad, at der kun blir stående nogen få linjer 
nederst på siden, så er dette en ekstravaganse, der nærmest 
kan kalles en smakløshet, som iallfall ikke bør forekomme i 
en bedre utstyrt bok. I den senere tid ser man hyppig det 
tomme rum over en begynnelsesside helt sløifet. Et nytt ka- 
pitel bør helst begynne på høire side; men da man heller ikke 
gjerne ser at en hel side blir stående blank, såfremt det fore- 
gående kapitel slutter på en høire side, er der ofte ikke annet 
å gjøre enn å begynne paa venstre side. 

Et verk som består av forskjelligartede deler bør forsynes 
med de såkalte «levende» kolumnetitler, d. v. s. der anbringes 
over hver side en linje som gir kapitlets titel og innhold i for- 
kortet form, hvis den er for lang som den er. Denne linje settes 

-gUtonD notat Daf ich den leif ond die måhe brauff egete I nd if Bud vardolmerfehte. Bnd dier 
if seit hatterarbeitet ichivnd Fehret leif andaf ich dig Buch aufmadjterond an tag brådtejanff 
Dafi auch die Frenibden) fo ernen mållen) fich 30 guten Sitten gervehnenrauff bag 
fie nach der Gåefe def HERRN les 
ben mågen. 


DasBuch efus Syrach. 
LG&ap. 


1 Ale Meipheir ift son Gørtr 2 v1d vor alléen ding 3 das Wort Gorris aber ift der Brunn der Weifi 
feir/0nd ift dusrdh den hjentigen Beift offenbaret; å die Furdit defi HER KN bringt hyre vnd freuderg ift der ABeifi 
heit anfang: 6 vnd der redyre Bottesdienft 7 bringt glid vnd heyt mit fid 10 mehret die Sånde/ 14 vndtift die 
redyte IBerhheierig Ulletn ift pur fehenDap cg darnit midje Heudjeley feyvnd keine Hoffart mir vonrerlauffe. 


ay ep LØ: , 0 Ne MINE 1 
RD SlSafiheitfrvonBdott 

AN åå vi 8) dem Gørmond ift bey jm emviglid. 
NUSER MEN - BVehatsuvorgedadt/ tie viel Sand im MNeer/ mie 
GN EE viel Tropffen im Kegen/ ond vie viel Tage der Velt vere 
He OD (66 Den følten Ber hat suvor gemeffjen/mie hod) der Himmel 
PU oe KN(&2a fvie breit die Erden/mie tieff dan eer fen folter Ber hat 
po OE» På Gottfegelehretivaser maden følte? Denn feine ef 


9 an Å 


ds AE 
Das Vort Gottes defi Utlerhöheften ift der Brun der Veifihelt / vid das evige 
Gebott ift fr Quelke. Ber Fåndte fonfriffen mierman DieBafheit vndKlugheitere 
fangen folt? Einer iftø/der Ullerhöheft der Scöpffer aller vinge/Allmådyrig/ enger 
maltiger Rönig/ ond fehr erfredtid / dar dufffemen Toron frket / tin herifdjender 
Gott: Der hat fie dur feinen herlige Geift verfundiget/Der hat allessupvor gedadt/ 
gevukt vii gemeffen/vndhat die Veifhettaufigefhuet øber alle eine Berek/viipbar 
alles Fleifd/nad feiner GSnade/ond gibt fredenen fo frr lieben. | 
Je Fordedefi HERNN ift Ehre vo Ruhin/Freude/våienefdöne Krone Die 
Fordt defi HERRN made das Her frålid/vnd gibe frendevnd ivonne emmige 
Kid. Ver DENNHNERRN fördjtet /Dem virte ivolgehentn der festen not/vnd fvirdt ade 
fidh den Segen behalten.Gott lieben/dagift die allerfdåneftBefihett/vnd merfioers 
fihet/der liebet fie/dain er fihjetAvadegroffe under frethut. 
— DieFordHt defi HERRN ift der Weifhelt anfang/ond if in Herker grutid alles 
bey den Glåubigen/ond mohtrret atlein bey Den auferivedhtiten Beibera/vnd man fine. 
Ddetfieallein bey den Serehteri ond Gtdubigén. AA ør 
Die For HrdDNHEKKN ift Der redteGostesdianfi/der behåt vid made dasHerk 
fromb/ønd gibt freude nd monne. AA AE 
prs HERNN fårdtet det svirtøkvol geheiv/vnd renner trofis brdarf/rirt 
eradenetfenn. | 
"Gott Förebeen i Die Beifiheit dlereld madet/ bad bringet alles girts mit fid/ 
Cie erfållet das ganke Haufi mit frer Gade/vndake Bemadmitfrem Såah. 
Die Forde ef HERKN Ifi ein Kronder Met helt/vfigibt relHen frieden vit heyt. 
Diefe Weifheit made redtekhge Lente/ prdiver an shi feft hele /Dein Hilfft fre auf 
mit Ehren. 
Bibel. Trykt av /oh. Feyerabend, Frankfurt a. M. 1589. 


i ø 


— DasBuchLobie. XINLC ap. 
Fe Pførten Jarufalan meavar von Saphiroud Smaragd gebarvet werden 21. 
Pndauf Edelfteinen/ringsømbattejre anten. — enn 
Kit meifjern ond reitnem SRarmor werden atle fre GSaffer gepflaftert merden/ id > 

tn alten Straffen øttdt man Haleluja fingen. | 


-Selobet fey Gort/der fieerhörerhat/0nd frin Reid bleide erviglid vber fie/Anert, 23 


XIIILGap. 


- å obias frirbeiirgutem trer vnd iden: meiffagt adervon der verdig Hikrenevån erbanrdurig deg 
Tempelssu Jerufatém vnd var beruft der Hayden 3 befihtt frinen Kindern dafifie den HEX KM Forde pnD" 
nadifhrenvder Elcern todervon Mineuc hintveg stehen. 4 Alfo gende der junge Tobia endrtidh nåik den feinen ist 

Medenspnd ftirde dafeldø. 


DESKEN eh diefern Gefehidit als 4 osias var vider fehend 
ON Ty fvordan/lebt ar nod åren ond Hierkig Jar/vnd fahe feiner Kindgfkind. 
Nor fr Dnd als er tiun hundert nd stven Jar alt mard/mard er ehrlidj begras 
EN ben 34 Ninene. Dem da er fechs vid funfikig Jar alt var/ varder 
Do DA blindt /pnd im fedbkigften Jar ke år De Hat Die vbris 
ge3ett feires Lebens fråtidh sugebrade/ ond nam ju in Gottes fordt/ ond ard in gua 
temfriede. | KAP | 
Orfeinan Todt aber fordett ør Tobiåtn / feirer Sohn/ga fid/ond fiben unge 
» Knaben/feincg Sons Kinder/vnd fprad su frren: Nineugivirt bald ju boden ge» 
hen/denn das Bort dRHERKN rokrdt nidt fehlen / Uker in SNeden mvirdt alsdenn 
nod) ein scitlang friedefeyn. Bud vufere Bråder/ melde auf der Lande Ffracl jer» 
firensvet find/maden mider Fommen. Dad brfer Lande das fekt mA if /mirde folder 
atfenthalben betvoknet verden. Bud das Haufi GBottes/das da væbrennet ift/ fol mis 
- Der gebauivet merden/ond verden tvider hin foren alle die Gott fördten. Bnd aud 
Die Hayden verda fre Göken verlaffen/ on Den gen Jerufalen fornmen/ønd 


barvohner/ vnd alle Hadarvnd Könige merden frå infhr freutden vnd anbeters 

den Gott Ffracl. | Å Nå 
Sphdretnunmeine Såne eurvern Datter. Dienet dm HERKN in Ver Ware 
Heit/0ud halt euch 3u fm redrfdhaffen. Thut maser gebotten hat/vnd lehret foldes ens 
vere Rinder/ Da fie aud Atlofen geben/ daf fre Gortallseit fårdhten bnd traumven 
ponganken Hergen. Bud hicde Kinder höret mid / vond bletbet nidt hie su Nineue 
ondern menn fhyr eusvere Nutter aud begraden habt neben mid in meiner Srabe/ 
fødenn made end) auff/ Dafihr von Hinnen stehet/ denn th fehje Daf die Sunde Niø 

hené virdtø mitfr ein endemadjen. | 

Ndalsbatdnad feiner Nutter Tod sog Tobias von Nineuemit fine Beib/ 
Kindern/vnd Kindsfindern/ vnd zog in eden 3u fetnem SåÅrveher / vnd feis 
Hed YBeibs Freundar/ ond fand fre frifdd ond gefundte in einer guten råglidjen Uter 
vnder pÅeget fr.Bndals fie frurben/ Drådt er fnen aud fre Nugenåu/ ond krieget affø 
dasgantse Erbe vnd Giiter Raguelis. Bud ledet bifi in das finfite Gefblede/våfahe 
feie Kinder ond KRindstinder. Bnd als er neun ond neunkig Jar alt mar melde er ig 

Gjøttes fort frålidhsugebradt hatte/begruben fn fine Freunde.Bnd alle feits 

Gefehtedyt bleib im heytigen LBandelvnd Leben/Alfo/dak fre ans 
gene fvaren får Gott o4d den Leuten/vnd 
alfen die im Lande voh. 
neten. 


Forminsket. (Av forfatterens boksamling). 


EN BOK OM BOKEN. 


gjerne, som allerede nevnt, med en mindre skriftgrad eller 
kursiv og fraskilles fra siden med en linjes åpen plass eller med 
en strek eller en rad med små ornamenter. Det siste synes dog 
mindre heldig. I samme linje som kolumnetitlen står i regelen 
også pagina-tallet. Meningsløst er det å sette kolumnetitler 
også over begynnelsessider. 

Ved bedre utstyrte arbeider innrammes satssiden ofte med 
en strek eller to. Også lette ornamentrammer har vært brukt. 
Men er allerede en strekrramme en tvilsom foranstaltning, 
er en omramning med ornamenter det ennu mere. De forstyr- 
rer lett satsens rolige utseende. Ved bøker av mindre dimen- 
sjoner går det an; i større verker virker de evige gjentagelser 
kjedelige. I praktverker trykkes sådanne rammer i regelen med 
en annen farve. di Hag Ullen 

Også den papirflate som ikke bærer noget trykk, har sin 
dekorative virkning — især når det er en smukk papirsort av 
et godt materiale. Ingen vil kunne unddra sig den gode virk- 
ning som brede marginaler gjør. Bøker med vektig innhold 
bør alltid trykkes på et solid papir med tilsvarende brede mar- 
ginaler og tilsvarende utstyr forøvrig. Et slurvet utstyr beviser, 
at hverken forleggeren eller boktrykkeren har vurdert eller 
forstått det foreliggende åndsprodukt av sådan art. 

Når man anvender et så kostbart materiale som håndgjort 
papir, bør man heller ikke spare på en ekstrafarve ved siden 
av den sorte. En rød overskrift eller titellinje tar sig fortreffe- 
lig ut på et sådant papir, som i regelen har en gulaktig tone. 
I farven har boktrykkeren i det hele et viktig uttryksmiddel. 
Ethvert skrifttegn må, når det skal bli synlig for øiet på pa- 
piret, belegges og forbindes med en farve, i almindelighet den 
sorte, men ellers hvilkensomhelst annen farve, når den kun 
viser sig tydelig på papiret. 

Viktig ved valget av trykkfarven er det å påse, at den har- 
monerer med papirfarven. Selv i den almindelige sorte farve 
gis der mange avskygninger, hvad der best kan konstateres 
derved, at en hel nøitral sort farve gjør et temmelig dødt inn- 
trykk. Hvad fagfolk forstår under begrepet sort og hvitt, er — 
og bør være — noget annet enn hvad folk flest forstår under 

dette begrep. Boktrykkeren må skjelne ganske anderledes og 
skarpere mellem disse ting. I den kulørte farve som hittil kun 
har fått en meget beskjeden anvendelse, har boktrykkeren et 
ypperlig middel til å kunne opnå store virkninger. Men dens 
anvendelse krever den fineste forståelse og især i finere trykk- 
saker — den diskreteste anvendelse. 

Der har, som før nevnt, vært gjort — og gjøres fremdeles — 
forsøk på å variere den almindelige boksides grunnform. 
Noget godt er der hittil ikke kommet ut av disse bestre- 
belser; det ligger også 1 sakens natur. Sidens retvinklete 
form kan man neppe komme til livs. Likeledes har man eks- 
perimentert med sidetallenes plasering, ledsaget dem med 
streker eller ornamenter, plasert dem snart over, snart under 
satsen, snart på midten, snart i kanten, ja endog ved siden av 
teksten, snart med ganske små, snart med meget store tall. 
Nogen setter helst sidetallene der hvor den almindelige døde- 
lige sist venter å finne dem. En god gammel regel er å sette 
tallene midt over, undtagen ved levende kolumnetitler hvor 
de anbringes ute i kanten. Like fortvilede eksperimenter har 
man gjort med plaseringen av kolumnetitlene og overskriftene, 
uten at reformisten har ydet noget alvorlig bidrag til å gi bok- 
sidens utseende nogen forandret karakter eller nogen kunst- 
nerisk høiere sving. Satsens form, hvad dens proporsjonale 
forhold til papiret angår, har også vært variert i det uendelige, 
og bøkenes formater er snart likeså forskjellige som bøkenes 
innhold. At man varierer papirfarven er det mindre å si på; 
men at man varierer farven i de forskjellige deler i en bok — 
uten at der er nogen særlig grunn dertil, f. eks. med hensyn til 
forskjellig innhold — kan ikke karakteriseres som annet enn 
smakløst anstaltmakeri. 

Et verk som i sin tid gjorde megen opsikt og vakte megen 
kritikk, var den tyske utgave av Maeterlincks «Der Schatz der 
Armen», med dekorativt utstyr av Melchior Lechter. Her 
hadde man forsøkt å bringe meget nytt og interessant i ut- 
styret, og man hadde fjernet sig temmelig langt fra, hvad 
der hittil ansås for å være passende og riktig. Der var til- 
siktet et monumentalt preg; men formatet var uheldig — et 
lite og nesten kvadratisk kvart — og margene altfor små til 

at der kunde opnås en sådan virkning. Den indre marg var 
gjort større enn den ytre. Hvis meningen dermed hadde vært 
å skaffe plass til de usedvanlig store sidetall nederst i den zndre 
marg, kan dette ikke forsvares på nogen måte. Den valgte 
typesort var også altfor stor og tung til formatet. Verkets 
tegnede store overskrifter er ledsaget med utfyllende orna- 
menter. Disse «kunstnerisk» komponerte bokstaver er dog 
vanskelige å dechifrere. Kapitlene har veldige, men for øvrig 
praktfulle sorte initialer. Verket er trykt på et gulgrått og 
riflet papir, trykket meget kraftig og sort. 

Man kan for øvrig støte på de forunderligste snurrepiperier. 
I et skrift fra «Gutenberg-Gesellschaft i Mainz» — dets titel 
er: «Was hat Gutenberg erfunden» — er kapiteloverskriften 
trykt påskrå tvers over teksten, visstnok med rødt, men på- 
fundet må dog betegnes som en smakløshet, så meget mere 
som der benyttes nedrykninger, store nok til at overskriften * 
vilde ha hatt utmerket plass der hvor denne hører hjemme, 
nemlig over siden. Å trykke en typesats over en annen, selv 
om det skjer på skrå og med en annen farve, er en menings- 
løshet som ialfall må gå ut over tydeligheten. I en reklame- 
brosjyre kan sådant undskyldes, ikke i et historisk skrift. Der 
må skjelnes skarpt mellem skrifter som har døgnets interesse 
og skrifter av blivende verd. Man skal ikke strebe efter virk- 
ninger som strider mot typografiens art og natur, eller gi bok- 
trykket ut for å være noget annet enn det er og kan være. 
Boktrykket har sine meget skarpe grenser som det ifølge 
sakens natur ikke kan komme ut over. Typografien kan dess- 
verre ikke bevege sig så fritt på papiret som litografen eller 
kunstneren. 

Mange vil på død og liv være originale. Istedenfor med 
enkle midler å levere et solid, korrekt og godt håndverks- 
messig arbeide, søker de inn på side- og avveier og prøver — 
oftest med «rikere» utstyr — å opnå en viss effekt. Den mo- 
numentale virkning opnås dog kun ved enkle og ekte midler. 
De virkemidler som typografien har til sin rådighet, er i det 
hele av den art at de ikke tillater synderlige avvikelser fra 
den hevdvundne og naturlige bokform. Regler bør dog ikke 
følges blindt og binde eller hindre setteren i å arbeide fritt og 

LART ET SCIENCE DE LA 


 DEVE ET VRAYE PROPORTION DES LETTRES ATT ls 
QVES,SQVON DICT AVTREMENT LETTRES ANTIQVES 
ET VVLGAIREMENT LETTRES, ROMAINES, 


E martin du iour dela fefte anx Roys, apres 

auotr prins mon (Ömeil & repos, & q mon efto 

mac de fa legiere & ioyeufeviande auoit fait 

fa facile conco&ion. que lon comptoit M.D. 

XXI 1 1 .me pris a fantafier en mö lidt, & mou 

uoir la roue de ma memoire/ pefanta mulle pe 

tites fantafies,tant ferieufes que ioyeufes. en» 

U7 | tre lefquelles me fonuint de quelque lettre An 

3 | tique que iauoys nagueres fardte pour la maiz 
fon de mö feigneur letreforier des guerres mai 
ftre Iehan groflier C öfeiller & Secreraire du 

| Roy noftre fire, amateur debonnes lettres, & 

== detous perfonnages fauans, defquelz auffi eft 

trefame & extime tant de la qne deca les mons. Et en penfant a icellelertre At- 
tiquemevint foudain en memoire vng fentencieux paffage du premier liure & 
huuttiefme Chapitre des Offices de Cicero,ou eft efcript. NO nobis folå nati fu 
mussortulg; noftri, partem patria vendicar, partem amici. Qui eft a dire en (ub 
ftance que nous ne fommes pasnez en cemonde feullement pour nous, mais 
pour faire feruice & plaifir anoz amys & a noftre pais. Å cefte caufe mevolant 
employer aucunemenr å lutilite du bien public, ay péfe demö firer & enfeigner 
en ce prefent petit O euure la maniere de faire fymmetriquement , Ceft adire, 
par deue proportiö lettre Attique, de laquelle ie voy decalesmös mains homs 
mes qui en veulent vfer, eftre forblemét expertz, en tant quilz ne (cauét de quel 
lemefure & proportion elle doibt eftre, I e traidterois auffi de la lettre de Forme 

& de la Baftarde, mais pour cefte fois,aidåt noftre (eigneurie defigneray ladit 

te lettre Attiqne feullemét. Aucuns mont volu demouoir de ce faire difant que 
sene ladebuoyetåt manifefter, mais garder en fecret pour moy.Saulueleur hö 
neur me femble que non, & queiene doibs eftre glout defciécehönefte & bon» 

ne. len euffe traidte & efcript en latin, comme ie portois bien faire, fe croy ie, å 

come on peut cognoiftre aux petitz oeuures latins que 1ay faid iprimer & mis 
deuant les yeulx des bons eftudians tåt en metre quen profe. Mais volåt quels 
que peu decorer noftre langue Francoife, & afin que auec gens de bönes lettres 
le peuple cömun en puiffe vfer,ien veulx efcrire en Francois. Ie fuis feur que tå 
toft furuiendra quelg detrafteur & enuyeulx qui dira queie veulx fairedu nous 
nei Autheur, & feforcera mordre mes inftitutions & enfeignemés. Mais iefcay 
felon les anciés P oetes & P ilofophes que Momus eftois vng paillard quine 
fceut iamais rien faire finon mocquer,comme quant il mocquoirle Sandail & 
T yffu de Venus difant quil y auoit trop de papillotés eftyncellåtes & clyque- 
tantes, & quil faifoit trop de bruy&. Semblablement mocquoit dame Nature, 

- pourceglleauoit pluftoft mis les cornes aux fröt des beufz & vaches quen lef- 
paule, pour en ferir på? ipetueufemét. I mocquoit auffileraureaude Neptune 
la maifonde Minerue, & lhomme de Vulcan. Mais principalement mocquoit 
icelluy höme, pource que ledidt Vulcan ne luy auoit point fai& de feneftre ne 

«Chamfpfleury». Geofroy Tory og Gilles Gourmont. Paris 1529. 

bringe sine egne synsmåter til anvendelse. Men uten symmetri 
og proporsjon — like meget hvorledes de tilveiebringes — vil 
intet smukt billede kunne skapes. 


TITEL OG OMSLAG 


Titelen er en viktig bestanddel av boken, og den krever et 
kapitel for sig selv. Den behandles fra boktrykkerens side 
alltid med særlig omhu og høitidelighet. Den er inngangen, 
hovedporten til verket, og må derfor, især når verket er av et 
visst omfang og betydning, stå 1 stil og verdighet med det 
.hele. Hvor viktig man i trykkeriet anser titelen for å være, frem- 
går derav at den i regelen ikke settes op av den samme setter 
som har satt verket, men av en som har spesiell øvelse i og 
forståelse av den slags arbeider; ti der kreves et skarpt øie 
og en sikker smak til å arrangere et smukt titelblad. Såvel i 
eldre som 1 nyere tid har mange endog hevdet at den alminde- 
lige, med typer satte titel, ikke kan betraktes som tilfreds- 
stillende; de har latt den tegne av kunstnere og utføre enten 
i stålstikk, litografi, kjemigrafi eller på annen måte. 

De første trykte bøker hadde, merkelig nok, ingen titel. 
De begynte uten videre omsvøp med ordene: «Her begynner 
boken ....» — satt med almindelige typer like foran teksten, 
endog i samme linje. På et senere tidspunkt finner vi bokens 
titel opsatt i form av en almindelig overskrift over tekstens 
begynnelse. Det neste skritt er at titelen settes på en eller 
flere linjer midt på et hvitt blad foran teksten. Verdifullere 
bøker fikk på tekstens begynnelsesside en i tresnitt skåret 
kunstnerisk ramme, forsynt med ornamenter og allegoriske 
figurer, som hentydet til bokens innhold. Ofte så man også 
et billede med allegoriske figurer eller lignende foran titel- 
bladet. Men snart setter man rett og slett titellinjene i ram- 
men og lar teksten begynne på 2nen eller 3dje side. Helt inn 
i det 17. århundre er de fleste bedre bøker utstyrt med så- 
danne forsirte titler. Ved siden derav såes også den gang alle- 
rede titler, satt med enkle typer, således som det nu er bruke- 
lig. Enkelte var skåret i tre efter kalligrafisk tegnet skrift. 
Ved slutningen av det 16. århundre ser vi ofte rammer satt 

med typografisk materiell, da det allerede den gang var gått 
litt tilbake med utstyret av bøkene. Men snart blir det skikk 
og bruk å anbringe en så stor ophopning av forklarende tekst 
på titelbladene, at der ikke levnes plass til forsiringer. Hadde 
i boktrykkerkunstens første dager titlene vært meget kort- 
fattet, blev de nu lenger og lenger, og de gav til slutt ofte en 
hel liten utredning av bøkenes innhold. Bøker fra det 17. år- 
hundre viser oftest den eiendommelighet, at de har to titel- 
sider — stående mot hverandre — den venstre, utført i kobber- 
stikk: en billedlig fremstilling av bokens innhold, og en almin- 
delig titel i boktrykk på høire side. 

Titelen har naturligvis i tidens løp gjennemgått alle de for- 
skjellige moter og stilretninger som typografien selv har gjen- 
nemgått. Snart var det skikk og bruk å sette titelen i form av 
en trakt, altså en trekant, snart skulde den ha en helt fri kon- 
struksjon, snart skulde den ha en stiv og lukket form eller 
være gruppert som blokksats o. s. v. En sjelden gang blev 
titelen satt på venstre side, idet bokens tekst så begynte på 
høire side. 

Der kreves som sagt et fint øie og en sikker og skarp sans 
for de estetiske virkninger for å få arrangert en smukk, rolig 
og verdig titel, enten det nu skal skje i den ene eller den annen 
stilart. Titelen må være vel avveid, vel avmålt, virke rolig og 
harmonisk. For å gi den et verdig preg anvendes meget ofte 
versalier; men da bør alle titelens linjer — ikke bare hoved- 
linjen — være satt med versalier. Ved monumentale verker 
bør man trykke hovedlinjen med rødt for å gi titelen et festlig 
og høitidelig preg, således som det nesten alltid var tilfelle 
ved de gamle verker, ialfall i de to første århundrer efter bok- 
trykkerkunstens opfinnelse. 

Som en hovedfordring til en korrekt satt titel må også nev- 
nes, at den viser den samme typekarakter som selve boken, 
og at de forskjellige grader og fremhevelser kun danner én type- 
familie. Selv mindre avvikelser i stilarten bør ikke finne sted. 

De av grafiske kunstnere tegnede titler kan naturligvis frem- 
bringe smukke virkninger som ikke opnås alene ved typo- 
grafisk materiell; men oftest er de mindre smukke, og en med 
typer satt titel hadde visstnok gjort bedre tjeneste. Til et kjent, 

Prøve på gammel titel. Augsburg, Svan Othmar 1520. 

Prøve på gammel titel. Erfurt, Michael Sachs. 1525. 

stort og rikt illustrert verk av og om en norsk kunstner har 
således kunstneren selv tegnet et titelblad, om hvilket den be- 
kjente danske maler og boktrykker Kongstad uttaler følgende: 
«Den er ganske uboklig; en forbløffende misforståelse av et 
trykt titelblads virkemidler, og i grunnen burde forlaget ha 
latt medfølge et typografisk reserveblad til bruk for kultiverte 
mennesker.» Man støter også på store jubileumsskrifter, utgitt 
av landets mektigste pengeinstitusjoner, utstyrt med titelblad 
så tørre, kjedelige og smakløse, at de så å si ikke er verdige 
verket, ja de betegner rett og slett en misforståelse av den 
typografiske opgave. Hadde angjeldende boktrykkere studert 
de gamles arbeider, vilde de ha erfart hvor megen omhu og. 
kyndighet de la på titelbladene. På ethvert større og bedre 
utstyrt verk vilde de således ganske visst ha funnet en smukk 
og rød hovedlinje. Ad 

En hovedfordring til titelen er, at den gir en klar og tydelig 
oversikt og at især hovedlinjen fremtrer tilstrekkelig markert. 
En korrekt og naturlig rumfordeling mellem linjene er dernest 
det viktigste. Ved titler med få tekstlinjer må disse så å si 
ikke tape sig på papiret. Frittsvevende titelformer, som de 
fleste titler er, er i grunnen ikke i organisk sammenheng med 
bokens rektangulære form for øvrig. Denne inkonsekvens kan 
man lett rette på ved en ganske svak omramning, om det så 
blott er en enkel strek. 

En ellers tør og kjedelig titel kan man bringe liv i ved å 
sette en passende vignett efter titellinjene og foran forlegger- 
eller trykkerstedet, hvis da vedkommende forlegger eller bok- 
trykker ikke skulde eie et dekorativt forretningsmerke som 
er bestemt for denne plass. | 

For å beskytte titelbladet, der som første blad i boken lett 
kan være utsatt for molest, settes i kostbarere bøker et blad 
foran dette — den såkalte smusstitel. Denne forsynes med en 
eller to linjer som i forkortet form angir titelens innhold. Består 
et verk av to eller flere bind, anbringes der like overfor den 
egentlige titelside ennu et særskilt titelblad for hvert bind eller 
hver del av verket. Bladene foran bokens egentlige begyn- 
nelse, og som inneholder smusstitel, titel, forord, innhold m.v., 

kalles titelarket og er i regelen paginert med romertal, fordi 
arket ifølge sakens natur må trykkes sist, når selve boken eller 
det siste ark er ferdig. 

Baksiden av titelbladet har hittil for det meste stått blank, 
da man var bange for at trykk på baksiden skulde skinne 
igjennem titelbladet og ødelegge dets utseende. Da imidlertid 
blanke sider i en bok ikke anses for å være nogen pryd for 
den, har man i den senere tid ofte dekorert denne bakside 
med enkelte lette ornamenter eller med en vignett. Her er også 
stedet for å anbringe trykkerstedet. 

Med det tiltagende prisfall på bøker blev det mere og mere 
almindelig å selge bøker uten ordentlig bind. Masseproduk- 
sjonen medførte jo en voksende risiko for forleggeren, og det 
solidere bind måtte derfor erstattes med et billig omslag. Men 
en bok som skal selges heftet, må ialfall forsynes med et om- 
slag, og et almindelig tynt papiromslag, eller også et tynt og 
simpelt papbind, trådte i stedet for det vanlige, solide bind. 
At sådanne papiromslag er i høi grad uvarige og kun dårlig 
beskytter bokens innhold, er selvsagt. Man nøide sig først med 
å forsyne omslaget med titel og muligens en eller annen be- 
merkning eller en vignett, men snart kom man til klarhet over 
at utstyret og utsmykningen av omslaget spilte en ikke ube- 
tydelig rolle for salget av bøkene. Selv de billigste og letteste ro- 
maner blev nu utstyrt med pretentiøse omslag som nok kunde 
lokke enkelte til å kjøpe boken — for omslagets skyld. Man 
måtte by kjøperen noget i stedet for det solide bind, noget for 
øiet ialfall. Her åpnet sig et nytt og takknemlig arbeidsfelt for 
kunstnerne, og omslagstegning har utviklet sig til å bli en sær- 
egen kunstart som har noget til felles med plakatkunst. Også 
papirets kvalitet og især farven tok man ved utstyret av om- 
slaget hensyn til for virkningens skyld. En selvfølge skulde 
det være å holde omslagets utstyr i stil med bokens indre 
utstyr; men man overholdt kun sjelden dette prisverdige prin- 
sipp. Og denne omstendighet blev visstnok ikke lite med- 
virkende til at boken som sådan tapte i folks aktelse. De 
senere opdukkende såkalte «originalbind» var også i de fleste 
tilfeller horrible smakløsheter; men det verste av alt: disse 
«bind» var ytterst usolide, således at de meget snart løsnet 

fra sitt innhold. Det var det reneste fabrikkarbeide av det dår- 
ligste materiell. 

Der gjøres nu ofte store anstrengelser for å gi bøkene et — 
tiltrekkende ydre utseende; ti omslaget skal tillike reklamere 
for boken. De beste kunstnere engageres til å tegne omslag 
som på en charmerende og elegant måte illustrerer scener av 
innholdet eller lignende. Mellem disse «kunstneriske» omslag 
og bokens innhold og typografiske utstyr er der dessverre som 
oftest et svelgende dyp. 

* * * 

Til alle tider har menneskene søkt å gi sine tanker uttrykk 
i en smukk og tillike praktisk og varig form. Og således bør - 
det fremdeles være. Når en forfatters manuskript foreligger 
til trykning, står forlegger og trykker overfor den kulturelle 
opgave å legemliggjøre dette åndsprodukt, således at det for 
nutid og eftertid kan fremtre som et vidnesbyrd om sin tids 
tekniske og kunstneriske nivå. Det er dog ikke alltid at de 
ser saken fra denne side. Ukyndighet og økonomiske hensyn 
blir altfor ofte bestemmende for et åndsprodukts skjebne. Så- 
ledes kunde det gå til, at ved et tidspunkt da man her i landet 
ennu hadde et høit utviklet håndverk hvis produkter den dag 
i dag eftersøkes av kunstsamlere, vil man forgjeves lete efter 
en d0£ som man kan legge en kunstnerisk målestokk på. 

Bokens tekniske fremstilling har i tidenes løp i grunnen ikke 
undergått mange forandringer; kun formatene har ofte vært 
variable. Skriftformer og dekorasjoner har skiftet karakter 
med tidens stilretninger. Bokens naturlige og anerkjente form 
kunde ikke gjøres til gjenstand for nogen reform, og de mange 
forsøk med variasjoner i satsarrangementet har, estetisk sett, 
ikke tilført boken noget nytt eller verdifullt. Når man nu 
prøver å foredle bokutstyret, vender man sine øine mot de 

gamle mestre. Disse gir oss de beste forbilleder 
og de kraftigste impulser. De viser 
oss den sikreste vei til en 
sund løsning. 

ALEN uttrykker sig ved lyd, skriften ved 
tegn. Sprogets ytringer, lyden, ordene, 
har det til felles at de bare lever i øie- 
blikket; er ordet uttalt kan ingen makt 
bringe det tilbake. Skriften derimot bZir, 
den står der og er leselig så lenge den 
kan erkjennes. Skriftens vesen og hen- 
sikt er å slå bro over tid og rum, idet 
den gjør det mulig for oss og for vore efterfølgere å fange 
tanker og lakttagelser og fiksere dem, så at andre senere kan 
gjøre dem til sin eiendom. Skrifttegnenes — bokstavenes — 
sammenføining til ord og ordenes til en setning gir skriften 
kraft til tankeoverføring mellem langt fra hinannen boende 
folk, kraft til å forbinde fortid, nutid og fremtid. 

De to grunnformer vi kjenner for bokstaver er den latinske 
og den gotiske. De latinske skriftformer er de eldste, og de 
har måskje hatt mere enn en tusenårig utvikling — inntil de 
har nådd sin klassiske enkelhet og klarhet i formen. De gotiske 
kom først til anvendelse i slutningen av det 12. århundre. 

I skriften — eller riktigere: typeformen — har den veks- 
lende kultur til enhver tid funnet uttrykk. Med sin vel utvik- 
lede samfundsorden hadde romerne sitt fast utformede og vel 
avveide skriftsystem som harmonerte med deres rettsinn og 
statsmannskløkt. Kristendommens første tidsepoke — inntil 
det niende århundre — skapte sig på samme måte skrifttegn, 
som passet til tidens religiøse tenkemåte og som gjorde skrive- 
kunsten til en åpenbaring av skjønnhet. De gotiske skrifttegn 
stod med sin snirklede utformning i nært slektskapsforhold 
med den tyske ånd, og de har også i vort land den dag i dag 
sine velyndere. Også de skiftende stilarter og moter i det hele 
avsetter sitt preg på skrifttegnene. Rokokkoen og barokken 
hadde til eksempel sine utpregede representanter i rokokko- 
og barokktypen. 

Likesom boktrykkerkunstens opfinnelse fikk sin største be- 
tydning i og med at den innførte bruken av den bevegelige 

type, støpt i metall, så er også alt boktrykk i første rekke be- 
tinget derav. Typene er det prinsipale i alt boktrykk. Den 
vesentligste årsak til boktrykkerkunstens forfall må således 
søkes i den omstendighet at boktrykkeren hadde et mangel- 
fullt utvalg av typer til sin rådighet, nemlig bare det type- 
materiell som forelå i handelen. Da der i slutningen av forrige 
århundre blev kastet ut på markedet en mengde nytt — godt 
og dårlig om hverandre — var der mange som ikke var sikre 
i sitt valg eller simpelthen ikke var i stand til å anvende det 
nye på rette måte, da deres faglige utdannelse ikke hadde 
holdt skritt med utviklingen. 

Gutenbergs opfinnelse betegner en merkesten i skriftforme- 
nes utvikling, idet der herefter fordres en skarpere utformning 
av typen, og en mengde fremragende boktrykkere tar fatt på 
å forbedre den. I den senere middelalder inntrådte der dog 
en lengere stillstand i disse bestrebelser, ja typeformen utartet 
ofte fullstendig. 

Der kan gjennem typeskriften skapes en stemning som det 
er vanskelig å definere. Men den ér der, og typeformens ut- 
trykks-evne kan være overmåte stor. Typen kan uttrykke adel 
så vel som temperament. En smukk og ren gotisk type vil hos 
den dannede leser uvilkårlig fremkalle hos ham en varm glede 
og sympati. En ren latinsk type virker stivere og koldere, 
men også mere fornem. Noget mere liv og kunstnerisk følelse 
ligger der i den såkalte mediævaltype (den her i boken benyt- 
tede skriftart) — en engelsk, mere avrundet variasjon av latinen; 
den er i den senere tid kommet til anvendelse i økende grad. 

Disse «døde» bokstaver eier ofte så meget liv og karakter, 
at man ikke kan undgå å bli påvirket derav; de setter leseren 
i en viss stemning — et moment som det er av stor betyd- 
ning å være opmerksom på ved bokens fremstilling. Allerede 
i det ydre inntrykk en bok gir, bør den røbe noget av sitt 
innholds ånd og karakter. En oversettelse av en romersk for- 
fatter som Cæsar eller Horats vilde det således være ganske 
meningsløst å sette med en gotisk type. På samme måte vilde 
det stride mot all sund sans å trykke et verk som Snorre eller 
et dikt som Draumkvæe med en ren latinsk type. Skriftformen 
har den merkelige evne allerede ved sin fremtreden å kunne 

erobre sig visse associasjonskretser og på denne måte lette 
leseren forståelsen eller også vanskeliggjøre og forstyrre den. 
Typene, disse fine, sindrig komponerte figurer som bok- 
trykkeren tumler med og kjenner, har alle sin særlige karakter: 
de kan være smidige, elegante og grasiøse, og de kan være 
kraftige, stive og plumpe. De har således hver især sin psy- 
kologiske verdi, og de er så å si sjelen i ethvert trykt arbeide. 

De typer som første gang blev benyttet ved trykning av 
bøker var nøiaktig som de skrevne på den tid. De var gotiske. 
I Italien hvor den nye kunst snart tok et overordentlig sterkt 
opsving, benyttedes imidlertid allerede i 1470 romerske skrift- 
tegn. De smukkeste latinske typer er av Nickolaus Fenson 
i Venedig. Aldus Manutius anvendte for første gang kursiv- 
skriften som også vant meget bifall. Denne type hadde sitt 
forbillede i et håndskrift av Petrarca, som fant at denne skrå- 
skrift var lettere å skrive enn den opretstående. 

Den romerske bokstavform hadde til en begynnelse en hård 
kamp å bestå med gotikken, idet boktrykkerne, presteskapet 
og publikum holdt paa den gotiske som den vakreste. Også 
religiøse fordomme hadde måskje sin andel deri. Til andakts- 
bøker og lignende anvendtes selv i Italien den gotiske type 
lenge efter innførelsen av den latinske typeform, og denne 
har ennu i dag ikke helt formådd å fortrenge den gotiske. 
Særlig holder tyskerne ennu meget på denne, om enn også der 
pågår en heftig strid om dette spørsmål. Allerede den berømte 
tyske filosof /mmanuel Kant førte en polemikk derom, nemlig 
med dr. Hufeland. Kant mente at frakturen var langt lese- 
ligere og ikke skadet øinene, mens Hufeland hevdet at det 
hele var en vanesak, og han påviser det upraktiske i at Tysk- 
land anvendte en fra andre land avvikende skrift, som skremte 
disses innbyggere fra å lese den tyske litteratur. Også i Tysk- 
land er der dog mange, især innen den boklig dannede klasse, 
som foretrekker den latinske, mens det brede publikum stadig 
foretrekker den gotiske type. Denne hadde forresten i Bismarck 
en kraftig forsvarer. Til videnskapelige arbeider og andre 
større litterære verker som også er beregnet på å leses utenfor 
landets grenser, anvender man nu i Tyskland nesten uteluk- 
kende latinske typer. 

Gotisk skrift benyttes forøvrig den dag i dag i mange land, 
særlig i den religiøse litteratur. Der er jo som nevnt en egen 
charme over den, en viss malerisk prakt som man vanskelig 
kan stå for. 

Da den store reformator på boktrykkets område William 
Morris (1843—1896) gjorde de første forsøk med å tegne 
typer, tok han utgangspunkt i en romansk form, men senere 
gik han over til å tegne gotiske som han fant «vel så leselige 
som de romanske, og sant å si foretrekker jeg dem for de 
romanske.» 

Her i Norden var det svenskene som først opgav anvendel- 
sen av den gotiske type. Sverige var sterkere påvirket av 
fransk smak og ånd enn de to andre nordiske land. 

Først adskillige år efter forlot man de gotiske typer i Dan- 
mark og Norge. Den gamle danske boktrykker Wieland hadde 
allerede i året 1723 tatt sig mot til å anvende latinske typer. 
Eksperimentet synes ikke å ha vunnet bifall. Men tiden for- 
andrer sig. Allerede i begynnelsen av det 19. århundre skriver 
dansken Joh. Tode: «Det beste ønske til typografiens frem- 
gang hos os var nok dette, at den gamle gotiske skrift eller 
frakturen blev avskaffet og den latinske innført.» 

Ennu trykkes der også på vore breddegrader et og annet 
arbeide med gotiske typer. Men tilfellene er så sjeldne at nye 
trykkerier, især sådanne som kun befatter sig med aksidens- 
trykk, ofte ikke engang finner det umaken verd å anskaffe 
gotiske typer. 

For det profane øie synes der ikke å være synderlig for- 
skjell mellem skriftformene i en og samme stilart; den almin- 
delige leser opfatter den ikke og krever bare at skriften skal 
være lett-leselig; dermed er han tilfreds. Den som leser med 
våkent blikk, finner derimot en meget vesentlig divergens 
mellem de forskjellige typesorter — og den blir særlig øine- 
fallende når skriften ses i forstørret målestokk. Og det er 
egentlig først da, man nøiere kan opfatte typens konstruksjon, 
dens elegante former som slett ikke kommer til sin rett i sin 
naturlige Lilleput- skikkelse. 

Også når man sammenligner større satspartier viser skrif- 
tenes forskjellige karakterer sig tydeligere. Man må være 

opmerksom på den aller fineste nyansering i styrken mellem de 
forskjellige grader og mellem de store og små bokstaver, på 
avstanden mellem bokstavene og så fremdeles. Og man vil 
opdage, at typen som ellers bare betraktes som et rent tek- 
nisk uttrykksmiddel mellem den ene og den annen har sin 
karakteristiske form, den blir til et selvstendig liv, trer frem 
som et selvstendig kunstverk. Der er noget ved typene som 
vanskelig lar sig forklare med ord. De virker helt psykolo- 
gisk på oss. Ingen regler lar sig opstille for deres konstruksjon. 

En type, et skrifttegn, er ikke blitt til som resultatet av en 
tilfeldighet og står ikke alene. Den er et ledd i et helt system 
og må underordne sig systemets karakter. Typene skal være 
kunstnerisk gjennemarbeidet, men samtidig opfylle de nød- 
vendige tekniske grunnsetninger, idet de i størrelse, styrke og 
karakter må underordne sig de øvrige bokstaver. Ingen må 
trenge sig frem foran den annen, ingen må være smukkere 
enn den annen; det enkelte bokstavs skjønnhet må underordne 
sig den hele skriftgarnityr, ti alle er like viktige, enten de nu 
heter A eller Z. Og typene skal ikke alene være smukke, de 
må først og fremst være Zydelige. Der må ikke kunne opstå 
den minste tvil om en types betydning; da har den forfeilet 
sin bestemmelse. Begrepet skjønnhet vil i det foreliggende til- 
felle alltid være identisk med tydelighet og renhet i typenes 
grunntrekk og form. Det rent estetiske ved en «skrift», det 
som kjennetegner den skrifttegnende kunstners personlige op- 
fatning, vil kun sjelden finne forståelse hos leserne. Nydelsen 
av en types skjønnhet er i det hele forbeholdt de få. Boksta- 
vens grunnform bør under alle omstendigheter være og bli 
den samme; det er i det høieste kun detaljene som tåler en 
variasjon i formen. | 

Blandt de mange forfeilede reformatoriske eksperimenter 
innen bokhåndverket er forsøket på å reformere de alminde- 
lige internasjonale skrifttegn det mest forfeilede av dem alle. 
Ti bokstavtegnene er internasjonal eiendom, og en enkelt per- 
son, ja ikke engang en nasjon kan gå hen og omforme dem 
uten at det fremkaller de største forviklinger. Bokstavens første 
opgave er å formidle meningsutvekslinger, den må derfor først 
og fremst være klar og konsis og fri for unødig forsiring og 

alskens påheng som kan forårsake utydelighet, ja likefrem mis- 
forståelse. Ikke en strek i bokstaven skal mangle, ikke en strek 
være overflødig. Den minste avvikelse fra det tilvante vil be- 
sværliggjøre lesningen. Dette er naturligvis ikke ensbetydende 
med at bokstavformene ikke kan og bør være gjenstand for 
endringer og forbedringer. Men området for sådanne må være 
strengt begrenset. Også kunstnerisk. utarbeidede skrifttegn 
bør uten besvær kunne leses og forstås. Allerede professor 
Eckmann sier: «Når typen forskjønnes, forminskes ofte leselig- 
heten. Når den hesligste form synes å være den mest leselige, 
beror dog dette mest på vanen — man møter den overalt.» 

Den almindelige bruksskrift («brødskrift»), som vi i dag ser 
den for oss, har da i århundrers forløp kun forandret sig ubety- 
delig. De moderne reformbestrebelser har intet bedre kunnet 
finne enn de gamle gotiske og romanske typer fra Nikolaus 
Jenson, som trykket omkring år 1470 i Venedig. 

I Sverige har der i den senere tid vært talt og skrevet meget 
om å skape en svensk nationaltype, i det hele tatt om å søke 
å nasjonalisere bokutstyret. Når der skal anvendes ornamenter 
og farver i et verk, vil den slags eksperimenter til en viss grad 
la sig realisere. Men med typer alene er det under de nuvæ- 
rende forhold ikke mulig å markere tilstrekkelig at den ene 
bok er av svensk oprinnelse, den annen av norsk, når dette 
ikke fremgår av sproget. Det vil neppe lykkes å gi selve bok- 
stavene en så karakteristisk form at man kan si, at den ene 
bok er svensk og den annen norsk. Forsøk med å overføre et 
folks nasjonal-egenskaper på skriftformene er neppe mulig og 
heller ikke ønskelig. En svensk autoritet på området sier om 
dette emne følgende: «Språket såvel i tal som skrift och tryck 
har till sin förnåmsta uppgift att vara ett meddelelsesmedel 
månniskor imellan. Det synes mig vara ett absolut missgrepp 
att vidtaga åndringar som skulle försvåra denna uppgift. Från- 
sett ryskan och grekiskan ha de övriga europeiske språken ett 
gemensamt tryckalfabet. Skulle nu Sverige isolera sig från 
øvriga folks kulturgemenskap?...... Icke år vål hackspaden, 
fanan, gaffeln, hackan o.s. v. specifikt svenska?». 

Han har rett. Skriftformene bør ha en universel karakter. 
De bør være internasjonale. Det er ganske meningsløst å ta 

EN BOK OM BOKEN 


op et arbeid for å omdanne eller forbedre antikvaens grunn- 
former efter visse nasjonale synsmåter eller nyere smaksretnin- 
ger. Bokstavformen er ingen moteartikkel som kan tilpasses 
efter enhver tids smak. Kunstnere og skriftstøperier har gjort 
mangeslags «kunster» for å forbedre typeformene, men hittil 
forgjeves. Vil man ha noget karakteristisk og stilfullt må man 
helst gå tilbake til de gamle mestre fra boktrykkerkunstens 
barndom. Utvikling er naturligvis heller ikke på dette område 
utelukket, og en og annen ny typegarnityr er kommet også i 
den nyeste tid på markedet, som kan stå for kritikk. 

De første boktrykkere støpte sine typer selv, og derved 
kom der et eiendommelig og personlig preg over deres bøker. 
De hadde kun nogen få skriftgrader til sin disposisjon, og bø- 
kenes utstyr blev derved svært enkelt. Først senere kom man 
på å fremstille den samme typesort i flere størrelser, hvad der 
kom bokutstyret for så vidt til nytte som man nu blev satt 
i stand til å velge nettop den skriftgrad, som passet best for 
et bestemt bokformat. Også teksten kunde man gradere bedre 
enn før, idet man nu formådde å skille det viktige fra det 
mindre viktige. Det var et nytt og verdifullt uttrykksmiddel 
man derigjennem hadde fått rådighet over til variasjon i bok- 
utstyret. Så snart skriftstøpning var blitt en egen industri og 
forsynte de forskjellige land med det samme materiell, var det 
forbi med det personlige og eiendommelige preg i de forskjel- 
lige trykkverker. Den første som utøvet skriftstøpning som 
et selvstendig håndverk, var Claude Garamond i Frankrike i 
midten av det 16. århundre. 

Typene i de eldste trykkverker var oftest uregelmessige og 
viste sin stempelskjærers individuelle særpreg. Først henimot 
slutningen av det 15. århundre fikk typene den faste form som 
de nu har. Det 15. århundres bøker utmerker sig særlig ved 
det overordentlig skarpe og omhyggelige trykk og ved den 
dypsorte, smukke, lysende trykksverte. 

Det første og viktigste man må fordre av en typeform er 
at den er lett å lese; dernæst at den tiltaler øiet ved rene og 
klare linjer, ikke for kraftige, ikke for svake. Bokstavene er 
ikke ornamenter, men tegn av en bestemt verdi og betydning, 
tegn man ikke må kunne ta feil av. En hovedbetingelse for 

at en type skal være vakker, er at den ennu kan opvise nogen 
karakteristiske trekk fra sin oprinnelse, den frie, ledige hånd- 
skrift. De eldste trykkverker synes oss så smukke og inter- 
essante, fordi typene i så høi grad lignet håndskriften. Ander- 
ledes er det med de såkalte titelskrifter eller overskrifter, hvor 
det i regelen bare dreier sig om å fremstille nogen få ord. Da 
kan man anvende en type med friere former, forutsatt at de 
står i stil med tekstens typeform. Også tekst-typenes grunn- 
form kan dog når man går varsomt og pietetsfullt frem tilføres 
et kunstnerisk preg uten å tape noget i tydelighet. Derved 
bringes der også litt avveksling inn i den stereotype ensformig- 
het i boktrykket. 

Et trykkverks tekst, eller rettere dets innhold, skal være 
bestemmende for valget av de typeformer, verket skal settes i. 
Og har man for hånden et større utvalg av de såkalte verks- 
eller brødskrifter, lar det sig også gjøre å istandbringe en viss 
harmoni i så henseende. Til et videnskapelig verk vil det 
således falle naturlig å anvende en ren, nøktern latinsk type, 
mens man i skjønnlitteraturen gjerne kan benytte en livligere 
og mere dekorativ type. Tilen diktsamling lar det sig endog 
forsvare å anvende en sirskrift. Typene kan, som sagt, ofte 
eie en dekorativ skjønnhet som det er vanskelig å definere 
nærmere, men den kan påvises av det skarpe øie og gjør sin 
virkning rent uvilkårlig. 

Av største viktighet er det at man velger en type som står 
godt til bokens format; ikke alene må størrelsen være nøie 
avpasset, men også til typens form må der tas hensyn. Dens 
proporsjoner skal så vidt mulig være 1 harmoni med sidens, 
altså en bred type til et bredt format og en smal til et høit og 
smalt format. Meningsløst er det til en stor tekstside å anvende 
ganske små typer og omgi disse med store marginaler, eller 
bruke svært store typer til et lite format og omgi disse med 
små marginaler. 

Også skriftformen er underkastet moten. Således skapte et 
Londoner-skriftstøperi, W. Cas/on, i begynnelsen av det 18. år- 
hundre en såkalt «mediæval-antikva», som ansås for ikke å 
ha sin like i klarhet, lettlesthet og edelt kunstnerisk snitt, og 
nesten alle bøker av betydning blev i tiden fra 1720 til 1780 

trykt med denne type. Men efter denne tid kom andre me- 
ninger i forgrunden; man fant den ikke lenger svarende til 
tidens smak, og en grov, nesten halvfet type vant innpass, en 
som også blev anvendt meget hos oss. Denne smaksretning 
avløstes av en ny som atter fant behag 1 de eldre former, og 
således kom den oprindelige Caslon-type fra begynnelsen av 
det 19. århundre påny til ære og verdighet. Men alle de for- 
sirte og «muserte» typer, som vi eldre settere så gjerne be- 
undret, er nu for alltid henlagt og hviler i sitt støv. 

Når man i den moderne typografi ofte ser anvendt tegnede 
skrifttegn for spesielle tilfeller — især for titler og overskrif- 
ter — idet hensikten er å opnå en mere umiddelbar og mere 
«kunstnerisk» effekt, så beror anvendelsen av dem oftest på en 
misforståelse eller bunner i mangel på stilfølelse. Ti en korrekt 
valgt og korrekt satt type vil alltid bedre kunne opfylle for- 
målet og harmonere bedre med den øvrige tekst. De tegnede 

skrifttegn er i grunnen helt fremmed for boktrykkets 
sanne vesen, og en utstrakt anvendelse av dem 
bringer boktrykkets estetiske ledelse ut 
av de pietetsfulle og interesserte 
boktrykkeres hender. 

Hugo de sancto Victore de sacramentis, trykt i 1485. Forminsket. 
(Av forfatterens boksamling). 

Billedene er de uvidendes bøker. 


øy |OS de fleste mennesker er gleden ved å 
i|| se billeder større enn lysten til å lese. 
Slik har det alltid vært. Billedet var det 
da som tidligst blev mangfoldiggjort ved 
trykning, og erfaringene derved anviste 
veien I den senere utvikling. Snart fant 
man på å ledsage billedene med tekst, 
de såkalte «blokkbøker» — små lære- 
bøker, som vesentlig var beregnet for geistligheten til under- 
visning av ungdommen og som side for side — altså også for 
skriftens vedkommende — var skåret i hele treplater. Tre- 
snittet blev således typetrykkets far. 

De første bøker umiddelbart efter boktrykkerkunstens op- 
finnelse hadde ingen billeder og intet dekorativt utstyr når de 
forlot pressen. Men der blev holdt åpent rum for initialer og 
forsiringer, som senere utførtes for hånd. Den trykte materie 
gikk først til «rubrikatoren<, som satte til initialer m. v., og 
fra ham, om den skulde forsires med ornamenter eller figurer, 
til «illuminatoren». 

Men meget snart tok boktrykkerkunsten selv billedkunsten 
i sin tjeneste, idet tresnittet og typene blev trykt samtidig. 
Med billedets anvendelse i bokens tekst blev der tilført bok- 
trykkerkunsten et betydningsfullt kunstnerisk virkemiddel. De 
første tresnitt viste kun konturer som var bestemt til å utfylles 
bakefter med farver. Imidlertid utviklet tresnittet sig snart til 
så stor fullkommenhet, at det kunde emansipere sig fra farven, 
som ikke alltid øket billedenes estetiske verd. Ved å fordele 
lys og skygge forsøkte man å opnå malerisk virkning med 
tresnittet uten anvendelse av farver. Derved gikk riktignok 
en del av harmonien mellem typen og billedet tapt, men det 
betegnet dog et stort fremskritt i billedfremstillingen. Da de 
fleste den gang hverken kunde lese eller skrive, var trangen til 
å se billeder så sterk, at der inden utgangen av det 15. århundre 
skal være utkommet over 2000 verker, forsynt med tresnitt. 
Allerede så tidlig som 1493 finner vi således et illustrert verk, 

nemlig Hartmann Schedels «<Weltchronik», som har ca. 2000 
tresnitt. Dette omfangsrike verk er forlagt av datidens største 
bokhandler og boktrykker, Anton Koberger. Bøkene vant 
gjennem tresnittet øket verd og gav rum for kunstneriske 
opgaver, og en betydelig utvidelse av interesse- og lesekretsen 
var en følge derav. Med ord kan der visstnok sies meget for- 
underlig, smukt og tankevektig; men billedet virker mere 
umiddelbart og ligger den menneskelige fatteevne nærmere 
enn det skrevne eller trykte ord. Derfor har illustrasjonene 
fått en så overordentlig bred plass i vore bøker. Det blev 
oftest tegningen som benyttedes som interpret for ordet. Hvad 
man ellers kun kan si med mange ord, ja ofte måskje alene 
kan uttrykke i en hel avhandling, kan vi lese av en tegning 
ved første blikk, især når det gjelder tekniske ting. Den danske 
forfatter Johannes V. Jensen, uttrykker det således: «Egentlig 
er billede og skrift vidt forskjellige meddelelsesmidler, skjønt 
skriften nedstammer fra billedet; de virker hånd i hånd. Skrit- 
ten fordrer et sukcessivt hjernearbeide, billedet slår derimot 
inn uten videre, er tingen selv, underforstått, når noget også 
her er lært. Lavtstående naturfolk kan ikke se hvad et billede 
fremstiller. Og dog er billedet naturen et skritt nærmere enn 
skriften.» 

De første boktrykkere som benyttet billeder i sine verker, 
arbeidet hånd i hånd med kunstnere. Senere gikk forbindelsen 
med kunsten mere”og mere tapt, idet mange kunstnere var 
for stolte til å tilby håndverket sin tjeneste. De fleste manglet 
også den praktiske og tekniske forståelse av håndverkets ubøn- 
hørlige krav, hvorav håndverket ikke kunde ofre noget og som 
kunsten ikke vilde underordne sig. Helt fortrolig med bok- 
kunsten vil imidlertid kun den kunstner bli, som har skaffet 
sig grundig innblikk i bokens tekniske fremstilling. Han bør 
helst selv ha deltatt i det praktiske arbeide med en bok, hvad 
også nogen kunstnere, som har tilført boktrykket virkelige 
kunstneriske verdier, har gjort, bl. a. den før nevnte danske 
kunstner Kristian Kongstad. En bokkunstner bør være litt av 
en håndverker og håndverkeren litt av en kunstner. Bok- 
kunstneren ignorerer ofte grunnreglene for bok-estetikken og 
arbeider fritt og uavhengig, hvad der sjelden gir gode resul- 

tater. En illustrasjon må fra kunstnerens side ikke behandles 
helt selvstendig; der må tas hensyn til bokens hele utstyr, 
hvorav billedene kun er en integrerende del. Boktrykker- 
kunsten har alltid vært sterkt amalgamert med kunsten, og 
ingen annen håndverker er så meget henvist til kunstnerens 
bistand som boktrykkeren. 

I det 16. århundre var det almindelig å utstyre alle mulige 
slags trykksaker med billeder og oftest med billeder som slett 
ikke eller bare dårlig stod i sammenheng med teksten. Bare 
det var billeder! De var oftest det viktigste i en bok således 
at også de mange som ikke kunde lese, derved blev istand til 
å fordype sig i innholdet. Disse tresnitt vandret ofte fra bok- 
trykker til boktrykker og benyttedes så lenge til de blev helt 
utslitt i de forskjelligste bøker, enskjønt de oftest var uten in- 
timere sammenheng med teksten. 

I den første halvdel av det 16. århundre stod tresnittet på 
høidepunktet i sin kunstneriske utvikling. Datidens største 
kunstnere: Direr, Holbein, Burgkmair og Cranach dyrket tre- 
snittet. Men allerede i den annen halvdel av århundredet be- 
gynte det å gå nedover med xylografien, som så omsider helt 
kom i forfall. Sociale og politiske forhold, men især tredveårs- 
krigen, var årsak dertil. Tresnittet forekommer herefter mere 
og mere sporadisk i bedre bøker og benyttes i almindelighet 
kun i den simpleste litteratur. Det var dog ikke treskjærer- 
kunsten alene som kom i forfall; også selve boktrykkerkunsten 
gikk det tilbake med, og var tresnittene slette fra kunstnerens 
hånd så blev utseendet yderligere forverret ved det slette 
trykk. Boktrykket tapte i den følgende tid all føling med den 
gode kunst, og det var først i slutningen av forrige århundre, 
at kunstnerne igjen begynte å rette sin interesse og opmerk- 
somhet mot boktrykket. Alene i England holdt tresnittet sig 
ennu en tid. Men også her blev xylografien omsider helt for- 
trengt av kobber- og stålstikket, hvormed man selvfølgelig 
opnådde smukkere resultater, og som fant publikums høieste 
beundring. Men kobber- og stålstikk kan ikke trykkes sammen 
med typene og av denne grunn blev illustrasjonene dyre og 
omstendeligere i anvendelse. Med kobber- og stålstikket svant 
den gamle harmoni mellem type og illustrasjon, så smukke — 

«Legenda Aurea».? Et av de eldste verker, hvor tresnitt forekommer i 
forbinnelse med tekst. Augsburg, Gunther Zainer. 1475. 


EN BOK OM BOKEN 


enn mange av dem var. Der var kommet et fremmed moment 
inn i typografien. 

Kobber- og stålstikket holdt sig gjennem det 17. og 18. år- 
hundre, og mange fortreffelige arbeider blev levert. Men det 
gamle og ærverdige tresnitt skulde dog ennu en gang komme 
til heder, idet englenderne i slutningen av det 18. århundre 
opfant og innførte en ny og bedre teknikk, som omsider bragte 
det op i en høi fullkommenhet. Thomas Bewick (1753—1828) 
innførte det såkalte «tonsnitt», hvorved han frembragte de 
fineste sjatteringer. I tiden fra omkring 1830—1860 arbeidedes 
der med overordentlig flid og dyktighet på tresnittets tekniske 
utvikling og de største kunstnere benyttet sig av det til å 
mangfoldiggjøre sine verker. En ny, og den siste, utviklings- 
epoke fikk xylografien i 60-årene, da man lærte å fotografere 
på tre. Nu blev det mulig å overføre tegningen fotomekanisk 
på treplaten. Dette betinget visstnok for xylografien nye 
tekniske vanskeligheter, som dog snart blev overvunnet. Eng- 
land, Frankrike og senere også Amerika, blev de førende land 
på dette område. Især de franske xylografer har levert et stort 
antall av de smukkeste tresnitt, som den dag i dag nyder kjen- 
nerens beundring. Gjennem de overordentlig fine gjengivel- 
ser i xylografi, kobber- og stålstikk, kom teknikken i høisetet, 
dog oftest på kunstnerens bekostning, idet reprodusøren la for 
meget av sitt eget i kunsthåndverket med tilsidesettelse av 
kunstnerens innsats. 

Nesten samtidig med at man lærte å fotografere på øre, eks- 
perimenterte man med å fotografere på metall, vesentlig på 
sink, og med etsning av disse fotografier. Denne opfinnelse — 
etsning i metall — betegner en ny epoke og har medført en 
hel revolusjon i illustrasjonsteknikken. Sinketsningen er den 
opfinnelse som har hatt den største innflytelse på boktrykker- 
kunsten siden dens opfinnelse. Da Georg Meisenbach året 
1881 etset den første auøoypi, ante han neppe hvilken over- 
ordentlig betydning hans opfinnelse vilde få. Hvor før uteluk- 
kende tresnittet, kobber- og stålstikket samt litografien fant 
anvendelse, hersker nutildags nesten utelukkende autotypien. 
En masse trykksaker vilde uten denne metode, som utfører 
arbeidet rask og billig, i det hele tatt ikke være mulig. Den 

blev til en begynnelse ikke vel mottatt, som det oftest går 
med nye opfinnelser; den gjorde jo xylografene nesten over- 
flødige. Man rynket vel til en begynnelse også litt på nesen 
av denne mekaniske reproduksjon av kunstverker. Og sikkert 
er det også, at noget mekanisk og livløst vil og må der ifølge 
sakens natur alltid hefte ved denne reproduksjonsmåte, og I 
rent estetisk forstand kan den ikke måle sig med kunstnerisk 
utførte tresnitt, kobber- eller stålstikk. Dens utviklingsmulig- 
heter viste sig dog i høi grad ekspansive, og snart hadde den 
vunnet en stor utbredelse. Sinketsningen har i det hele tatt 
bevirket en total omlegning i fremstillingen av illustrerte bøker. 
I særdeleshet for verker med videnskapelig, tekniske og be- 
lærende formål og i det hele tatt for boken som almindelig 
bruksgjenstand, har opfinnelsen av kjemigrafien vært av den 
aller største betydning. Overalt hvor det gjelder en mekanisk, 
nøiaktig og korrekt gjengivelse er den å foretrekke for enhver 
annen reproduksjonsmåte. 

Med opfinnelsen av fotografien og kjemigrafien er der kom- 
met et helt nytt element inn i bokutstyret. Tegnerens møi- 
sommelige arbeide er erstattet av fotografens, og gravørens 
sene, omstendelige og dyre prestasjon utføres av den etsende 
syre. Det fotografiske apparat arbeider hurtig, absolutt nøi- 
aktig og billig, og etsningen krever kun en brøkdel av tid og 
omkostninger sammenlignet med gravørens arbeide. Tekniske 
og videnskapelige ting kan kjemigrafien gjengi med absolutt 
nøiaktighet, hvad der ikke alltid var tilfelle, når overføringen 
var avhengig av menneskehånd. Treskjærerens kunst har- 
monerte dessuten ikke alltid med den skapende kunstners; 
ti ikke alle xylografer var dyktige og bestilleren av tresnittet 
vilde ikke ofre alt for mange penger på sine illustrasjoner. 
Oftest tillot heller ikke tiden en omhyggeligere utførelse. 

I forbindelse med opfinnelsen av kjemigrafien må omtales 
det såkalte trefarvetrykk, gjennem hvilken prosess man i bok- 
trykk kan gjengi en malers farverike kunstverk med en nøi- 
aktighet og naturlighet som — forutsatt et omhyggelig arbeide 
både fra etserens og trykkerens side — ikke står originalen 
meget tilbake. Således som i sin tid gjennem Gutenbergs 
opfinnelse ordet fikk vinger, således er nu også kunstens frem- 

bringelser blitt tilgjengelig for alle. Også trefarvetrykket har 
bragt trykkindustrien et betydelig opsving. Sinkklisjéen er 
nu boktrykkets viktigste illustrasjonsmiddel. Den har skapt 
en fullstendig omveltning i illustrasjonsteknikken og tilført 
boktrykkerne en mengde nytt arbeide og nye opgaver. Den 
påstand, at autotypien betegner et helt fremmed element i 
typografien, kan dog vanskelig opprettholdes, når man betenker 
at klisjéen og typen er så nær beslektet, at de, rent teknisk 
sett, kan behandles og trykkes i broderlig samdrektighet. 

Det blev ikke alene de enklere opgaver, den nye repro- 
duksjonsteknikk tilegnet sig; den bemektiget sig også arbeider, 
som man til en begynnelse ikke trodde den vilde kunne utføre 
tilfredsstillende. Xylografer og kobberstikkere gjorde alt for 
å opta konkurransen med kjemigrafien, men selv deres dyk- 
tigste prestasjoner var ikke i stand til å stoppe den nye opfin- 
nelses inntrengen, og hundreder og atter hundreder av grafiske 
kunstnere blev satt ut av virksomhet. Kjemigrafien rev i sitt 
seiersløp nesten alt med sig av illustrasjoner i tidsskrifter, 
praktverker og videnskapelige publikasjoner. Også litografien 
blev til en begynnelse trengt en del tilside av kjemigrafien, 
men den synes nu å ha funnet sin rette virkekrets igjen. 

Illustrasjonen oplevde i denne tid en ny blomstring. Ikke 
billedet i og for sig, men billedet i samklang med boken, idet 
kunstneren forsøkte å forsterke den i teksten skapte stemning 
og bringe denne til tydeligere bevissthet. Den litterære og 
kunstneriske opfatning av stoffet kom til å utøve en heldig 
vekselvirkning. Der opstod også en mengde illustrerte blade, 
og en rekke fremragende kunstnere har i den senere tid ofret 
sig helt for dekorasjons- og illustrasjonskunsten. 

De to reproduksjonsarter, som kan utføres samtidig med 
teksten, er xylografien (tresnittet) og den nye fotomekaniske 
fremgangsmåte. De øvrige reproduksjonsarter, som z2øe kan 
utføres samtidig med trykningen av tekst fra almindelige typer, 
nemlig flattrykk og dyptrykk, blir her ikke gjenstand for nær- 
mere omtale. LG 

Den moderne billedreproduksjonsprosess faller i to hoved- 
grupper, nemlig etsning i sørekmanér, som fremstiller billeder 

av utpreget lineær karakter, og den såkalte efsning i halvtone- 
manér, som gir et imitert eller «falsk» tonebillede. En «ekte» 
halvtone kan gjennem autotypiet ikke erholdes, da billedets 
fremstilling fordrer en opdeling av billedet i en uendelighet av 
små punkter, som dog oftest er så fine, at et ubevebnet øie 
neppe kan skjelne dem. Denne skjematiske kløvning av et 
billede er i og for sig ikke smukk og kunstnerisk, og man har 
lenge forsøkt å utfinne en mere estetisk tilfredsstillende metode, 
men hittil forgjeves. Ved anvendelse av yderst fine, for det 
blotte øie usynlige punkter har man dog nesten overvunnet 
vanskeligheten. 

Punktene i en autotypi er sammensatt med en så minutiøs 
regelmessighet som er umulig å opnå ved hånd. Det er dem 
som gir den fotomekaniske reproduksjon den bløte tone og 
de overordentlig fine overganger fra lys til skygge. 

Den gamle påstand at sinketsningen bare gir et nøkternt 
og åndløst produkt kan ikke opretholdes lenger, da der også 
ved denne prosess, især når det er en autotypi, kreves en viss 
grad av kunstnerisk forståelse, et skarpt blikk for billedets 
rette virkning, og en rutinert hånd. Prosessen er langt fra helt 
ut mekanisk. Man må dog ikke la helt ut av betraktning, at 
en reproduksjon, av hvilken art denne enn er, under ingen 
omstendighet kan erstatte originalverdier, men at dens hoved- 
opgave kun er en tilforlatelig og tro gjengivelse. Nettop denne 
evne er den fotomekaniske reproduksjons fortrinligste egen- 
skap. Detaljer så fine, at den menneskelige hånd har vanske- 
lig for å gjengi dem, kommer her til sin fulle rett, og proses- 
sen koster som oftest kun en brøkdel både av tid og penger 
av hvad en gravyr for hånd vilde koste. Men også ved den 
mekaniske reproduksjon er den mulige fullkommenhet av- 
hengig av tid og omkostningene. 

En videre anvendelse av den største betydning skulde den 
nye reproduksjonskunst, som allerede antydet, få gjennem 
opfinnelsen av det såkalte /refarvetrykk. 

At reprodusere et maleri i dets fulle farvelegning hadde 
hittil vært en meget omstendelig prosess. Det krevde mange 
former og trykk — fra 9 til 16 trykk — og allikevel var resul- 
tatet hverken teknisk eller kunstnerisk helt uklanderlig og stod 

oftest meget tilbake for originalen. Men gjennem trefarve- 
trykket er det blitt mulig nøiaktig å gjengi en farvelagt origi- 
nal alene med anvendelse av de tre grunnfarver, rødt, blått 
og gult. Opfinnelsen består i at disse tre grunnfarver ved 
fotografering gjennem forskjelligfarvet glass filtreres — alt 
det gule i originalen skilles f. eks. fra de andre farver ved å 
sette et blått glass foran objektivet, det røde skilles ut med 
grønt og det blå med et rødt glass. Ved å trykke disse tre 
plater med grunnfarvene nøiaktig over hverandre, opnår man 
ved denne blanding alle originalens farvenyanser. Som be- 
kjent danner gult når det blandes med blått, den grønne farve, 
mens rødt når det blandes med blått, gir den violette o. s. v. 

Av en reproduksjon kan man aldri vente sig den samme 
kunstnydelse som selve det originale kunstverk gir. Det liv- 
løse metall, som formidler reproduksjonen, evner ikke å gi 
oss den varme og inderlighet som selve kunstverket. Og med 
tre resp. fire farver kan man ikke opnå den samme farveeffekt, 
som kunstneren kan det med sin mangfoldighet av tinter. Et 
mekanisk fremstillet billede kan da heller ikke kalles kunst, 
men fremstillingen av farvetrykk hører dog til de vanskeligste 
arbeider og trykkeren må være i intim kontakt med kunst- 
verket og dets skaper. 

Også en annen omstendighet bidrar ofte til å forringe 
resultatet av en farvereproduksjon. I de fleste tilfeller vil det 
nemlig — av økonomiske grunner — være nødvendig å trykke 
flere farvebilleder samtidig, d. v. s. i samme form. Men de for- 
skjellige billeder kan jo være av meget forskjellig art: det ene 
billede er kanskje lyst i tonen, det annet mørkt og tungt; men 
i boktrykkerpressen må de få den samme behandling; de 
samme valser, som påfører de lyse billeder farve, fører også 
farven til de mørke, således at de lyse billeder enten får for 
meget eller de mørke for lite farve. Hverken styrken eller 
nyansen av farven kan således moduleres tilstrekkelig i pressen, 
når flere billeder trykkes sammen. Da må hvert billede trykkes 
for sig, således som klisjéanstaltene gjør med sine prøvetrykk, 
som trykkes på håndpresse, av hvilken grunn de opnår bedre 
resultater enn boktrykkeren på sine maskiner. 

Når boktrykkeren står foran den opgave å reprodusere en 
kunstners arbeide, blir hans fremgangsmåte på mange måter 
en helt annen enn når han skal reprodusere et litterært verk. 
I begge tilfeller er det dog boktrykkerens første plikt å utføre 
reproduksjonen så originaltro som mulig. En forfatters arbeide 
kan med typer gjengis helt korrekt, tydelig og smukt — langt 
smukkere enn originalen i de fleste tilfeller er; et 27//ede der- 
imot kan i reproduksjon aldri gjengis med originalverdien. 
Det kan ikke betones nok like overfor kunstnere og forleggere. 

Er en bok illustrert må der med hensyn til utstyr i alle ret- 
ninger stilles strengere fordringer enn til en bok som ikke er 
illustrert eller dekorert. Den må legges i et høiere nivå. Men 
brister forståelsen hos fagfolk ofte allerede ved det ordinære 
bokarbeide, så går det oftest rent galt, når de en sjelden gang 
går løs på et illustrert verk. Man møter i sådanne arbeider ofte 
en famlen og en usikkerhet som viser at man ikke er mester i 
denne spesialitet av sit håndverk. Og da den slags arbeider 
ikke nettop hører til de dagligdagse så mangler det i mange 
tilfeller på den nødvendige øvelse. Fremstillingen av illustrerte 
verker byr imidlertid på så mange tekniske finesser, at det her 
vilde føre for vidt å dvele nærmere ved den. 

De fleste som tar en illustrert bok i hånden, ser uvilkårlig 
først på billedene, for de skaffer bare nydelse, ingen anstren- 
gelse. I mange tilfeller gir også illustrasjonene gjennem under- 
skriftene et visst innblikk i bokens innhold, således at man på 
denne lettvinte måte kan erhverve sig et slags overblikk over 
innholdet. Billedet er derfor allemanns venn, og den illustrerte 
litteratur har alltid inntatt en meget bred plass i bokproduk- 
sjonen. Anderledes stiller saken sig når man har å gjøre med 
de rent ornamentale dekorasjoner. De kan nok virke behagelig 
og oplivende for øiet; men de krever en viss forståelse for å 
kunne nydes; ti de har ikke den umiddelbare interesse. 

Fra et rent bibliofilt standpunkt betraktet, er det en vill- 
farelse å tro, at en boks estetiske verd høines gjennem de- 
korasjoner eller illustrasjoner. Det er ofte blitt sagt at det 
smukkeste zypografiske utstyr betegner høidepunktet for den 

egentlige bokkunst. Men typene, sats og trykk, papirets kvalitet 
samt de korrekte innbyrdes forhold fordrer et skarpere og mere 
forståelsesfullt skjøn enn hvor dekorasjoner eller illustrasjoner 
er det dominerende og bortleder opmerksomheten fra det rent 
typografiske. Anvendelsen av ornamenter eller billeder vil dog 
aldri kunne heve et ellers slett trykkarbeide op i et høiere nivaa. 

Mange som ikke har forståelse av en boks bibliofile egen- 
skaper, anser en illustrert bok i almindelighet for å være en 
smukkere bok enn en bok uten billeder. Skjønnhet og billeder 
er for dem synonyme begreper. En stilfull type, en smukk sats, 
god trykk, et godt papir har folk flest ingen sans for; men 
billedet nyder de i fulle drag. Av denne grunn er det rent 
typografiske utstyr ofte blitt forsømt. 

Det rent dekorative ved en boks utstyr bør imidlertid alltid 
behandles som det sekundære, og enhver utsmykkning må 
organisk utvikle sig fra den type, hvormed boken er satt. Er 
det lette tegninger som skal forbindes med teksten, bør også 
typen være av samme karakter. Ved tunge autotypier vil 
naturligvis en kraftig type være en selvfølge. En eller annen 
dekorasjon tåler dog typene gjerne, og den virker ofte vel- 
gjørende. Den bekjente bibliotekar dr. Karl Schottenloher sier 
derom: «Typebilledet alene virker til tross for al dets skjønnhet 
i sin konstruksjon nøktern, blodfattig og ensformig.» Og med 
denne mening står han ikke alene. William Morris synes også 
å ha vært av denne mening. 

Begynnelses- og slutningssidene av en bok eller et kapitel 
utfylles gjerne med en dekorasjon eller illustrasjon. Dette skjer 
ikke alene for å utfylle den ledige plass; men dekorasjonen 
skal også prøve å bringe leseren i en viss stemning, når han 
begynner eller slutter lesningen. Er der tale om å utstyre en 
bok med friser, initialer og finaler, så vil man, som allerede 
antydet, derved ikke kunne heve verkets kunstneriske nivå, 
hvis der alene anvendes materiell som er til fals for enhver 
og som ofte har vært anvendt før. Skal utstyret virkelig heves 
kunstnerisk, må dekorasjonene være originale og tilpasset 
teksten, den ledige plass og det øvrige utstyr. Det almindelige 
typografiske ornament er ikke skikket til dekorasjon av bøker; 
det er bestemt for private, merkantile og reklametrykksaker. 

De eldste bøkers dekorative utsmykning var alltid tegnet og 
skåret for det spesielle tilfelle og tilpasset teksten. Først i 
en senere tidsperiode da det gikk nedover med boktrykker- 
kunsten, skulde man finne det forsvarlig å anvende ornamen- 
tene også ved andre anledninger, hvor de ofte passet dårlig, 
hvis de i det hele tatt passet. 

En illustrert bok krever, som allerede antydet, ganske andre 
forutsetninger hos fremstilleren enn en almindelig bok. Byr 
allerede satsen sine vanskeligheter, så er dette enn mere tilfelle 
med trykningen. Alene de beste presser, den beste trykker, 
den beste sverte og det beste papir er godt nok dertil. Med 
hensyn til papiret må dette være særlig kraftig og ikke porøst, 
da illustrasjonene krever hårdt trykk for å komme godt frem 
og der er fare for at typene får for meget av trykket og «slår 
igjennem». Billedene må gjennem reproduksjonen bringes i 
en viss harmoni med bokens format, papiret og med det hele 
typografiske utstyr. Der bør av denne grunn være et intimt sam- 
arbeide mellem kunstneren, eventuelt forleggeren og boktryk- 
keren. Billedenes størrelse bør således stå i et godt forhold 
til bokens format. De bør ikke være for små, hvad man for 
øvrig sjelden ser, men især ikke for store. Da den fotomeka- 
niske reproduksjon tillater hvilken som helst forstørrelse eller 
forminskelse, er det ikke vanskelig å finne frem til den korrekte 
størrelse i forhold til bokens format. Da bokens format er ret- 
vinklet, bør også illustrasjonene i almindelighet bringes i over- 
ensstemmelse med denne bokens grunnidé og grunnregel. 

Der bør være ensartethet over illustrasjonsstoffet. Reproduk- 
sjonene bør ha nogenlunde samme målestokk og ikke fremtre 
i alle mulige formater. Heller ikke er det heldig å benytte 
billedstoff med forskjellig illustrasjonsteknikk, hvad der dog 
oftest ikke kan undgåes, især når forskjellige kunstnere ar- 
beider på et og samme verk. Ved valget av billedstoffet må 
man i det hele gå ut fra en fast plan. Plaseringen i teksten 
må skje ut fra visse regler, så vidt teksten tillater det. Rent 
vilkårlig må man aldri gå til verks. Men det er oftest et meget 
vanskelig arbeide å bringe klisjéene i det rette harmoniske for- 
hold til teksten, og det krever et skarpt blik av arrangøren. 
Faste regler lar sig naturligvis ikke opstille. Det personlige 

skjønn og den estetiske følelse får råde. En av hovedbetingel- 
sene er at de motsvarende sider blir vel avbalansert, da de be- 
traktes som sammenhørende. I det hele tatt: Bokens symmetri 
og harmoniske virkning må ikke forstyrres av billedstoffet, 
hvor vanskelig dette enn i mange tilfeller kan være. 

Det er i de fleste tilfeller ingen absolutt nødvendighet at 
illustrasjonene anbringes i umiddelbar nærhet av den dit hen- 
hørende tekst. Men er det på nogen måte gjørlig, bør de inn- 
arbeides i teksten, hvor de hører hjemme, — forutsatt at de 
ikke er så store, at de bør trykkes som helsidesbilleder eller 
som plancher og måskje på et annet og bedre papir enn teksten. 
Dette kan dog ikke anbefales, da det fordyrer og omstendelig- 
gjør hele anlegget av boken. I det hele tatt bør illustrasjonene 
ikke optre helt selvstendig og uten indre og intim sammen- 
heng med bokens innhold. 

En meget viktig betingelse for et rasjonelt og godt utstyr 
av et illustrert verk er som sagt, at klisjéene får en passende 
størrelse i forhold til bokens format. I regelen er det imidlertid 
tilfelle, at billedene er etset større enn de behøver å være for 
bokens utseende. At etse en helsidesillustrasjon større enn 
satsen er ikke heldig, derimot kan man godt sette en mindre 
illustrasjon som helsidesbillede uten at det skader utseendet. 
Helsides bredde-billeder bør helst plaseres således, at under- 
skriften vender ut til margen. Forekommer der to helsides- 
billeder påtvers på et opslag skal billedene settes således at 
de kan sees samtidig altså uten at man behøver å vende boken. 

Små billeder bør i énspaltet sats ikke anbringes i midten 
og omgis med tekst på begge sider, da lesningen derved blir 
tung. Ved tospaltet sats går det an, da teksten omkring billedet 
kan følge spalten. Kommer der to eller flere illustrasjoner på 
en side, bør de holdes så langt fra hverandre som mulig. 
Firkantede illustrasjoner må nødvendigvis innarbeides i sats- 
speilet, mens tegninger med ujevne og forløpende begrens- 
ninger godt kan plaseres nok så langt ut i margen — altså 
utenfor satsen — når man bare ikke risikerer at billedet øde- 
legges i beskjæringen av boken. 

Helsides-billeder dør helst ikke ha blanke baksider, da bokens 
naturlige sammenheng derved får en uheldig avbrytelse. Også 

å klede op billeder er fra et praktisk og bibliofilt standpunkt 
forkastelig og faller dessuten dyrt. 

Autotypi-klisjéer krever glatt og jevnt papir for å komme 
til sin rett. Strek-klisjéer derimot kan godt, ja med bedre re- 
sultat trykkes på kornet papir eller almindelig trykkpapir; ty- 
pene står også best på et sådant papir. 

Da illustrasjoner i autotypi ikke harmonerer så godt med 
typene som etsninger i strekmanér, kan man tilveiebringe en 
slags overgang mellem billede og skrift ved å sette en rett 
strek eller to streker omkring billedet. Derimot er det ikke 
heldig å omramme illustrasjoner med ornamenter. 

* * * 

Der må strengt skilles mellem den kunstnerisk dekorerte og 
den ;/lustrerte bok. Dekorasjoner anbringes nu nesten ute- 
lukkende znnenfor den trykte tekstsides grenser, oftest for å 
utfylle åpne steder i boken, f. eks. på begynnelses- og slutnings- 
siden — friser og finaler — som danner den almindeligste bok- 
dekorasjon. De eldste typografiske bokornamenter var tegnet 
av kunstnere for den spesielle anledning og skåret i tre. Senere 
benyttet man støpte ornamenter, som måtte gjøre tjeneste ved 
alle mulige anledninger i tide og i utide, og som var ganske 
uten kunstnerisk verd og uten forbindelse med teksten. 

Frisene og finalene blev senere ofte forenklet til et par rette 
streker. Er allerede slike «dekorative» bidrag til et verks ut- 
styr ikke alltid velsett av strenge bibliofiler, så er dette ennu 
mindre tilfelle med den ofte kritikkløse ophopning av foto- 
grafier som man ofte treffer på selv i «bedre» verker, men især 
i festskrifter, årsberetninger o. lign. Der er sagt så strengt et 
ord, at den virkelige og egentlige dokkunst intet har å gjøre 
med en anvendelse av en broket mengde billeder, især foto- 
grafier, da de i regelen lite eller ingen verd har for bokens 
utseende og bryter dens indre sammenheng. «Billedene kan 
være så smukke og verdifulle de være vil,» sier en bekjent 
kunstkritiker, «i en bok hører de ialfall ikke hjemme. Men der- 
nest er de alt annet enn fortjenstfulle som avbildning. De 
forstyrrer og forulemper leserens egen fantasi og innbilnings- 
kraft og øver vold mot bokens stemning og ødelegger dermed 
også den litterære nydelse.» Denne uttalelse dømmer mangt 

Side av et liturgisk trykk fra 15. århundre. 

et «smukt illustrert verk». Og sikkert er det, at man i denne 
retning har syndet meget, forledet dertil av den moderne, lett- 
vinte og billige reproduksjonsteknikk og av folks umettelige 
trang til å se billeder. Der må for illustrasjonen være til stede 
en indre berettigelse som fremgår av og samstemmer med 
tekstens ånd. Enhver illustrasjon har i det litterære innhold 
sin naturlige forutsetning. Den skal legemliggjøre tekstens ånd. 
I anvendelsen av billeder har der også vært drevet adskillig 
spekulasjon, især i den slags kommersielle og industrielle sub- 
skriptionsverker hvor enhver som betaler for sig, kan disponere 
over billedstoff og spalterum. 

Med billedet trenger et heterogent element — fra en annen 
kunstart — inn i boken. Leserens opmerksomhet må deles og 
distraheres snart til den ene, snart til den annen kant, således 
at der ikke blir tale om nogen harmonisk nydelse. 

Det går dog neppe an helt å frakjenne illustrasjonene be- 
rettigelse og betydning. Den geniale kunstner vil meget mere 
gjennem sine billeder fordype og utfylle diktningen og gi oss 
stemninger, som ikke kan opnås gjennem ord. Illustrasjonen 
skal ikke alene gi oss et forklarende, men også et smykkende 
og fordypende billede av det skrevne ord. Illustrasjonskunsten 
skjenker oss den dobbelte glede og gir oss forøket, fordypet og 
forfinet nydelse av dikterverket. Man må her skjelne strengt 
mellem to arter av illustrerte verker og ikke stille de samme 
estetiske fordringer til dem begge — de verker som skal med- 
dele belæring og kunnskaper og de som skal skaffe oss kunst- 
nydelse. Det gjelder altså å skjelne mellem de illustrasjoner 
som skal gi oplysning om teksten, og de som skal illustrere 
eller dekorere den. Billeder som fremstilles gjennem fotografi 
og fotomekanisk teknikk, henregnes ikke til de kunstneriske 
illustrasjoner. De er helt reproduserende, avbildende. Med 
kunstneriske illustrasjoner forstår man originalgrafikk, hvor 
kunstneren selv fremstiller trykk-platen. De er hos oss meget 
sjeldne og påtreffes i almindelighet kun i bibliofile utgaver. 

Kunstneren må aldri glemme at hans billede skal trykkes 
og sees i sammenheng med den trykte boks typer. Tar han 
ikke hensyn dertil, vil hans kunstverker, hvor meget de enn 
kan ha av selvstendig kunstverd — hvilket er illustrasjonens 

eksistensberettigelse — lett kunne spolere hele ensemblet. Et 
dekorativt og illustrert utstyr er alene stilrent når type og orna- 
ment harmonerer fullstendig og så å si danner en enhet. 

Teknisk og videnskapelig illustrasjonsmateriell hvor det 
kommer an på nøiaktige detaljer, må etses med fint raster, 
hvad der dog krever et særdeles glatt papir. 

Er en illustrasjon retvinklet, er det en selvfølge at den 
tilpasses det retvinklete sats-billede. Anderledes med illu- 
strasjoner med frie — forløpende — former. Ornamen- 
tale omramninger omkring sidene fordyrer ufor- 
holdsmessig og virker kjedelige når de 
gjentas en hel bok igjennem. Man 
støter nu også meget 
sjelden på dem. 

Meget | IBELEN, «bøkenes bok», skal her ofres 

$|| nogen ord. Det kan likefrem begrunnes 
med at den har spillet en overmåte domi- 
nerende rolle i bøkenes historie. Ingen 
annen bok har vært trykt endog tilnær- 
melsesvis i så mange utgaver og oplag; 
til dens fremstilling ned gjennem tidene 
har der knyttet sig den aller største fag- 
lige interesse. På grunn av dens indre verd har man nemlig 
i regelen ofret et omhyggeligere arbeide på bibelens utstyr 
enn på bøker flest, følgelig kan de fleste bibelutgaver betraktes 
som målestokk for sin tids boktekniske utvikling og smak. 
Bibeltrykkere i det 15. og 16. århundre har således ofte opnådd 
forbausende smukke resultater; deres bibler er utført med en 
så sikker smak, at de ennu tjener som forbillede. I stor utstrek- 
ning har bibelen vært gjenstand for illustrering, ja de illustrerte 
bibler har spillet en fremtredende rolle i illustrasjonenes historie. 
Berømt er således den vakre såkalte Kö/mer-bibel (uten for- 
leggermerke) som skriver sig fra 1470 å 1480. Fra 1490 har 
vi en særlig vakker illustrert italiensk bibel. Det var Jodocus 
Pflanzmanns trykkeri i Augsburg som omkring 1470 utgav 
en bekjent tysk illustrert bibeloversettelse. Vi legger her 
merke til, at det samme tresnitt gjør tjeneste i forskjellige roller 
til illustrering av helt forskjellige situasjoner; men denne eien- 
dommelighet var ikke noget særsyn den gang. I et verk av 
mester Lucas Brandis fra 1473 finner vi således, at et og samme 
bybillede er benyttet for flere forskjellige byer. 

Allerede i midten av 16. århundre var fremstilling av bibler 
den hovedsakelige sysselsettelse for flere av de tyske trykkerier. 
Hvor mange forskjellige utgaver bibelen er utsendt 1 siden 
Gutenbergs opfinnelse er det vanskelig å danne sig nogen 
mening om. Alene i Holland skal der i årene 1556—1572 
være utkommet over 80 forskjellige bibelutgaver. Den av den 
hollandske stat foranstaltede bibelutgave fra året 1637, den 
såkalte «Staatenbijbel», utkom alene i de siste desennier av 

17. århundre i 136 fullstendige utgaver, derav 538 i folioformat. 
Den kjente boktrykker Christoph Froschauer i Basel (Schweiz) 
trykte den første bibel på schweizer-tysk og utgav dessuten 
ikke mindre enn 21 forskjellige bibelutgaver i forskjellige for- 
mater, 16 på tysk og 5 på latin. Hans ry som bibeltrykker var 
så stort, at han også blev betrodd trykningen av den første 
engelske bibelutgave. | 

Den første øyske bibel blev trykt i Strassburg året 1466. 
Den var en praktutgave av rang og danner grunnlaget for alle 
de følgende utgaver. Sproget i den var dog nesten uforståelig 
for tyskerne selv. Den berømte boktrykker Gunther Zainer i 
Augsburg utgav så i 1473 en i sproglig henseende forbedret 
utgave, den fjerde tyske bibelutgave. Flere bibler utgikk fra 
Köln, Nirnberg og Liibeck (1494), alle bekjent for sitt smukke 
utstyr. Den siste tyske bibel før Luther utkom i Halberstadt 
året 1520. Inntil den tid var der utkommet 14 høityske og 
5 nedertyske bibelutgaver. 

Hvilken betydning Luthers tyske oversettelse fikk sammen- 
lignet med de tidligere utgaver, kan man forstå, når man hører, 
at det Nye Testamente i årene 1522—1533 utkom i 85 utgaver. 
Og innen Luthers død var tallet av de forskjellige lutherske 
utgaver (inklusive utgaver av de enkelte deler av bibelen) kom- 
met op 1 over 400 — takket være de utallige eftertrykk — og 
av disse 400 har byen Wittenberg alene levert mere enn de 100. 
Fftertrykkene var som oftest smukkere enn originalutgavene. 
Luther klaget forgjeves hos øvrigheten over denne uberetti- 
gede eftertrykning og fant det omsider påkrevd å utsende en 
lengere rundskrivelse for å forebygge dette. Det vil kanskje 
interessere å høre litt nærmere om dette ganske karakteristiske 
aktstykke, hvor der også forekommer mange kraftige tirader. 
«Nåde og fred! Hvad skal dog dette bety, mine kjære herrer 
trykkere, at den ene fra den annen offentlig røver og stjeler 
og hverandre forderver? Er I nu også blitt stratenrøvere og 
tyve? Eller mener I, at Gud vil velsigne jer og gi jer føde ved 
sådan ondskap? Skaden vilde ennu være å tåle, hvis de ikke 
også hadde maltraktert mine bøker så jammerligen. Men nu 
trykker de mine bøker og har sådan hast med det, at når jeg 
igjen får se dem, kjenner jeg dem ikke igjen. Da er der ute- 

latt og galt satt og forfalsket og ingen korrektur lest. De har 
også lært den kunst å sette Wittenberg som trykkersted på 
sine bøker, som aldri har vært trykt i Wittenberg. Dette er 
kjeltringstreker, at bedra den menige mann under vore navn. 
Derfor være advart, mine kjære trykkere, at I ikke således 
stjeler og røver. Ti I må vite, hvad St. Paulus sier til tessalo- 
nikene: Ingen skal bedra sin neste i handelen. Gud gi bedring 
i tiden o.s.v.o.s.v. Amen.» Et av de prektigste eftertrykk 
er Hans Schönspergers Ny-Testamente, trykt i Augsburg 1524. 
Berømt for sitt smukke utstyr er også den i 1560 i Frankfurt 
utkomne bibelutgave ved S7zøzsmund Feyerabend. Av en senere 
bibelutgave, nemlig fra 1589, foranstaltet av den samme bok- 
trykker, gjengir vi på side 40 og 41 et par prøvesider, som er 
særlig interessante ved den vakre type som er kommet til an- 
vendelse. 

Luther hadde særlig god grunn til å glede sig over bok- 
trykkerkunstens opfinnelse; uten den kan vel reformasjonen 
vanskelig tenkes. «Boktrykkerkunstens velgjerninger,» sa han, 
«kan ikke skildres med ord. Gjennem den blir den hellige 
skrift tilgjengelig i alle tungemål, gjennem den blir al god 
kunst og al videnskap vedlikeholdt og resultatet bevart for 
våre efterkommere.» 

Inntil denne tid var de fleste bibelutgaver utsendt i folio- 
format; men snart kom der i handelen også utgaver i mindre 
format. De fikk stor avsetning. I den første tid efter bok- 
trykkerkunstens opfinnelse hadde bare den velhavende borger- 
stand sett sig i stand til å anskaffe sig en så kostbar bok, som 
bibelen ennu var. På Luthers tid kostet et Ny-Testamente seks 
til otte kroner og en hel bibel 16 å 17 kroner, hvilket beløp 
den gang selvfølgelig hadde en langt høiere kjøpeverdi enn 
nu. Det skulde gå nesten 200 år, førenn bibelen var blitt hver 
manns eiendom og en folkebok i ordets videste betydning. 

Den første danske bibel blev trykt i 1548 på foranledning av 
den bekjente danske reformator Bugenhagen, som i denne an- 
ledning tilkalte en tysk boktrykker, Ludwig Diets fra Rostock, 
til Kjøbenhavn. Den 24. juni 1550 blev dette store arbeide 
ferdig. Oplaget var 3 000 eksemplarer og prisen tre daler pr. 
eksemplar. Omkostningene ved denne første bibelutgave blev 

opbragt derved, at kong Kristian III lot utskrive en skatt på 
to riksdaler for hvert kirkesogn. Da kongen la vekt på, at 
verket skulde presentere sig best mulig, lot han innbindingen 
besørge i Libeck. Av denne første danske bibelutgave skal 
der være kommet 96 eksemplarer til Norge. 

Det første bibeltrykk i Norge blev utført i 1819. Det var 
en utgave av det Nye Testamente i oktavformat og trykt i 
Opfostringshuset. Det er nesten vemodig å se, hvor overmåte 
beskjeden denne bok fremtrer i sitt ydre utstyr like overfor de 
mange andre utgaver fra eldre tider og fra andre land, som 
var utført med så megen kunstferdighet og omhu. 

En sjeldenhet av aller største rang er den utgave av det Nye 
Testamente, som blev trykt i anledning av den første industri- 
utstilling i London 1851. Den blev trykt kun i 80 eksemplarer 
av det Deckerske Hofboktrykkeri i Berlin og er prydet med 
illustrasjoner av Kaulbach og Cornelius. Dens bokladepris var 
ved dens fremkomst 800 kroner pr. eksemplar, men den koster 
nu meget mere. En av de nyere illustrerte bibelutgaver og 
tillike den mest bekjente av alle er den franske maler Gustave 
Dorés. Også Schnorr von Carolsfelds bibelillustrasjoner nyder 
høi anseelse av kjennere og settes av mange endog over Dorés. 

Det første forsøk på å gjøre bibelen tilgjengelig for de brede 
lag blev utført av den tyske baron Hildebrand von Canstein, 
som i 1712 oprettet den bekjente Cansteinske Bibelanstalt i 
Halle. Canstein bekjentgjorde i 1710, at han «for å bringe 
Guds ord for en billig pris i de fattiges hænder», lot anskaffe 
så mange typer, at hele bibelen kunde henstå i sats. På denne 
måte, mente han, skulde et eksemplar av det Nye Testamente 
kunne selges for 25 øre og den hele bibel for 70 øre. Av 
hans utgave utkom 1. oplag i oktober 1713, og allerede 1 1749 
sees der å være trykt 48 oplag. Fra denne anstalt er der til 
1890 i alt utgått ca. 6750000 bibler og Ny-Testamenter i for- 
skjellige sprog. I 1886 blev det 1 000. oplag av en bibelutgave 
i oktav fullendt omtrent 100 år siden det første oplag blev 
trykt i 8000 eksemplarer. Selvfølgelig finnes der i de fleste 
européiske bibliotek nu større eller mindre samlinger av bibel- 
utgaver. Således har biblioteket i Wernigerode over 3 500 
bibelutgaver, det offentlige bibliotek i Stuttgart endog mere 

enn 7 200 forskjellige. Det gir et ganske godt billede av bok- 
trykkerkunstens utvikling å sammenligne den første bibel som 
Gutenberg trykte, med de senere trykte utgaver, eller helst med 
de fleste nu eksisterende billige utgaver. Sammenligningen 
faller ikke ut til gunst for disse siste. Selvfølgelig spiller her 
billighetshensyn inn; det har vært hovedsaken å bringe denne 
bok i hver manns hus. Men hvem vil kunne nekte, at en monu- 
mentalt utstyrt bibel stemmer sinnet mere til høitid og andakt 
enn en av disse simple utgaver, som de mange bibel- 
selskaper kaster på markedet. Alle må være 
enige i, at nutidens fabrikkmessige ut- 
styr harmonerer kun lite med inn- 
holdet i «bøkenes 
bok». 

Re | APIRET er det viktigste materiell til tryk- 

Pei | ning av bøker; det er grunnlaget for alt, 
som trykkes; den egentlige bærer av det 
ferdige trykkarbeide, det som gir boken . 
den håndgripelige form. Tilstedeværel- 
sen av papiret er ikke alene den viktigste 
betingelse for at den trykte bok skal 
kunne bli til; men det danner i de fleste 
tilfeller også den vesentligste og tillike kostbareste del av et 
trykt arbeide. Jo større et verks omfang og oplag er, desto 
større rolle spiller papiret for verkets økonomi; papirforbruket 
stiger proporsjonalt, mens satsarbeidet er det samme for et 
enkelt eksemplar som for hele oplaget. 

Ved en boks utstyr må man, for å opnå et godt resultat, 
først og fremst ta hensyn til papirets kvalitet, ti dette er under 
alle omstendigheter det «toneangivende» element. Boktryk- 
keren kan intet godt trykk prestere, medmindre hans arbeide 
understøttes av et godt papir. Spiller papiret selv ved ganske 
ordinært boktrykk en stor rolle så er det enn mere tilfelle, 
når det gjelder å trykke illustrasjoner. Ingen illustrasjon kan 
komme helt til sin rett så fremt papiret ikke passer for øie- 
medet. En bok kan være satt og arrangert på beste måte og 
trykt av den beste trykker; den vil allikevel ikke gjøre noget 
videre av sig, når den er trykt på et simpelt papir. 

De færreste som tar et papir i hånden aner, hvor komplisert 
fabrikasjonen av det er, og hvor mange prosesser, dels meka- 
niske, dels kjemiske, råstoffet har gjennemgått, før det kan 
presenteres som ferdig papir. Men så overordentlig billig papi- 
ret i vore dager er blitt, omgår man det nesten som om det 
skulde være helt verdiløst. | 

Papirfabrikasjonen er meget gammel. Dens egentlige hjem- 
land er Kina, hvor den sannsynligvis var kjent lenge før Kristi 
fødsel. I det 10. århundre fantes der en blomstrende papir- 
industri i Egypten — ordet papir er oprindelig egyptisk, idet 
man brukte bast av papyrusplanten som råstoff — og i det 

11. århundre blev kunsten av arabere innført i Spanien og 
derigjennem sannsynligvis også kjent i Frankrike og Italien. 
I det 13. århundre kom den antagelig til Tyskland, om enn 
sikre efterretninger om papirets anvendelse her først foreligger 
fra det 14. og 15. århundre. En almindelig benyttelse av pa- 
piret blev der dog først tale om ved innførelsen av boktrykker- 
kunsten i midten av det 15. århundre. 

Mens man i Øst-Asia like fra de eldste tider hovedsakelig 
har benyttet plantefibre (bast), har man i Europa benyttet av- 
fall av tekstilstoffe, nemlig kluter, altså på forhånd mekanisk 
bearbeidet plantefibre, som råstoff til papirfabrikasjonen. Først 
omkring midten av det 19. århundre, da det var blitt meget 
vanskelig å skaffe til veie tilstrekkelige mengder av kluter, blev 
man nødt til å se sig om efter andre råstoffer. Nu anvendes 
kluter bare til forarbeidelse av pengesedler, spesielle doku- 
menter, og som råstoff til papir for bibliofil- og praktutgaver, 
og det håndgjorte papir spiller nu på grunn av dets høie pris 
en helt underordnet rolle i bokproduksjonen. 

Inntil slutningen av det 18. århundre arbeidet Europas papir- 
makere rent håndverksmessig, dog under anvendelse av en del 
maskinelle innretninger og utnyttelse av vannkraft. Papiret 
fra de tider var vel ikke så smukt som vort nuværende; det 
var I regelen ujevnt i tykkelsen og stygt i farven, men til gjen- 
gjeld var det langt solidere. Med opfinnelsen av papirmaskinen 
omkring året 1800 inntrådte en ny epoke i papirmakeriet, som 
fra håndarbeide efterhvert gik over til å bli ren fabrikk-industri. 
Nogen større fart kom der dog først i papirfabrikasjonen med 
opfinnelsen av de nye råstoffer: cellulose og tremasse, hvorved 
denne industri omsider også for Norge fikk en overordentlig 
stor betydning. Det er disse råstoffer som har gjort det mulig 
å dekke det enormt stigende papirforbruk. Cellulose- og tre- 
masseindustrien avgir nu råstoff for tre fjerdedeler av det sam- 
lede papirforbruk. Det var en fattig vever fra Sachsen, Keller, 
som i 1845 for første gang fremstillet tremasse ved slipning. 

Under 1.juni 1686 blev der utstedt privilegium til en O/e 
Bentsen i Kristiania på anlegg av en papirfabrikk, således at 
ingen annen sådan fabrikk måtte anlegges i Norge i de nær- 
meste 15 år; men anlegget kom neppe i stand, påstår C. Nyrop. 

Senere oprettet admiralitetsråd Gerhard Treschow efter privi- 
legium av 16. april 16908 en papirfabrikk i Kristiania, og det 
blev den første i Norge. Eldre folk erindrer denne papirfabrikk 
under navnet Bentse Brug, tillike Norges første tresliperi, som 
nu er nedlagt. 

I eldre tider kjente man bare to sorter papir, nemlig skriv- 
og trykkpapir. I den senere tid er der kommet en stor mengde 
forskjellige sorter i handelen. De nye smaksretninger, men især 
den nye illustrasjonsteknikk, stillet nye opgaver til papirfabri- 
kantene, og forholdene blev efterhånden slik, at det ofte var 
vanskelig nok for trykkerne å treffe det rette valg for hvert 
enkelt tilfelle, og mange grep feil når de skulde velge papirsort. 

Boktrykkeren bedømmer gjerne papiret på en annen måte 
enn papirfabrikantene. Boktrykkeren legger størst vekt på, 
hvordan papiret påvirkes under selve trykningen, m.a.o. hvor- 
dan dets overflate er beskaffen. Papirkjennere bedømmer pa- 
piret på en grundigere måte, nemlig efter dets virkelige styrke- 
gehalt, råstoffets art, tekstur o. s. v. 

For oss er det nyttig å dele papiret i tre store hovedgrupper: 
I) treholdig papir, 2) trefritt papir og 3) papir av kluter og 
bomull. Det nu så meget anvendte kunsttrykkpapir er bare 
en avart av det treholdige og det trefrie papir, idet dets speil- 
glatte overflate dannes av et lag av kritt eller et mineralsk 
pulver som dekker enhver ujevnhet, der måtté finnes på over- 
flaten. Det har den ikke uvesentlige fordel at det er temmelig 
tett og ugjennemsiktig, og det har en renere farve, som under 
fabrikasjonen lar sig variere i alle mulige nyanser. Kunsttrykk- 
papiret utmerker sig mindre ved sin styrke enn ved sin glatte 
overflate, det er for boktrykkeren et ideelt papir til illustrasjons- 
trykk, om enn dets hårde overflate kan være slem nok for 
typene. At papiret er glatt og blankt er imidlertid ingen at- 
tråverdig egenskap hos en bok. Altfor stor glans i papiret er 
ikke heldig for øiet og i de aller fleste tilfeller heller ikke nød- 
vendig for trykningen. Heldigvis har man i den senere tid 
mere og mere forsøkt å komme bort fra kunsttrykkpapiret, 
og det vil være å håpe, at man snart helt kan undvære det. 
Bøker, trykt på dette papir, er dessuten så tunge som bly — 
en høist uheldig egenskap for en bok, som jo ikke skal selges 

efter vekt. Når man ser, at autotypier — når de da ikke er 
etset med altfor fint nett — også kan trykkes på almindelig, 
godt satinert trykkpapir, så bør man også bli enig om snarest 
mulig å holde op med denne flitterstas, som kunsttrykkpapiret 
i virkeligheten er. | 
For bokkjøpere og bokelskere spiller det selvfølgelig en stor 
rolle, at bokens papir er både smukt og holdbart. Papirets 
tykkelse har ellers intet å bestille med papirets holdbarhet 
og styrke og er ingen målestokk for papirets kvalitet. Kvali- 
teten må heller ikke bedømmes efter dets vekt; ti det beste 
papir er oftest det letteste, og det tyngste det dårligste. Men 
en viss tykkelse bør papiret selvfølgelig ha, når det skal holde 
godt. For øvrig må man forlange av et almindelig trykkpapir 
at det viser en ren «tone» (farve) på overflaten og ellers er fri 
for urenheter eller flekker, hvilke kommer med anvendelsen 
av mindre godt eller slett forarbeidet råstoff. Ordinært trykk- 
papir, sterkt blandet med tremasse, har alltid en dårlig, skitten- 
grå og uren farve, mens det trefri papir har en ren overflate 
og en behagelig hvit eller litt gulaktig farve. 
Bøker, trykt på papir av mekanisk tremasse (avispapir), vil 
i tidens løp —- man antar i løpet av ca. 100 år — smuldre hen. 
Det bekjente Reklams Universal-bibliotek, som 1 de siste 50 
år har utgitt mere enn 6000 forskjellige bind av allslags litte- 
ratur, trykte i sin tid disse bøker på treholdig papir. Prisen 
var da også overordentlig lav, 20 pfennig pr. bind. Dette stor- 
artede og folkelige foretagende har utrettet meget godt. Men 
det viser sig nu, at de eldre av forlagets bind i stor utstrekning 
er helt forvitret, og således vil det gå med alle de bøker, som 
er trykt på treholdig papir. 
Før 1850 trykte man bare på papir med ru overflate. For 
å få et godt trykk og for å gjøre papiret lett mottagelig for 
farven måtte det da fuktes før trykningen. Derved opnådde 
man å få et skarpt og godt trykk og typene blev presset godt 
inn i papiret. Ved midten av det nittende århundre blev der 
imidlertid fra de amerikanske papirfabrikker innført et glittet 
papir, som ikke trengtes å fukte, ja den glatte overflate vilde 
likefrem skades ved fuktning. Innførelsen av dette nye papir 
nødvendiggjorde, at trykkteknikken måtte omlegges. Der måtte 

nu trykkes på et hårdere underlag. Det gjaldt den gang mindre 
å få et sort og kraftig enn et hårfint og skarpt trykk, selv om 
det var litt grått. I vor tid foretrekker man gjerne et papir 
med gulaktig tone, og, som tidligere, helst et papir med ru 
overflate. En grå papir-tone får lett et skittenferdig utseende, 
især når papiret ikke er av aller reneste materiale. Blå tone 
er sjelden heldig. Den beste papir-tone vil alltid bli den rent 
hvite; men den er bare opnåelig med de aller beste papirsorter. 
Den almindelige mening, at håndgjort papir alltid er bedre 
enn maskinpapir, holder ikke stikk under alle omstendigheter. 
Også håndgjort papir kan være dårlig, mens det beste maskin- 
papir kan ha fortrin som håndpapir på grunn av fremstillings- 
måten ikke kan opnå. Det har således vist sig, at det ekte 
japanpapir er dårligere enn det eftergjorte. Alt avhenger av 
råstoffenes godhet og deres forsvarlige og sakkyndige bearbei- 
delse. I regelen gjør et bløtt papir et behageligere inntrykk 
enn et hårdt papir, og dessuten tillater det bløte papir, ialfall 
hvad typetrykk angår, et bedre trykk enn det hårde. 
Et godt og fint papir kan i og for sig virke de- 
korativt, og de hvite og smukke papir- 
flater i en bok forskjønnes ikke 
alltid ved typografiske 
snirkler. 

En smukk bok må ha et smukt bind. 


IG: få ÅR en bok er ferdigtrykt, står ennu et vik- 


tig arbeide tilbake til dens fullendelse, 
innbindingen. Så lenge boken ikke har 
Nl sfått et bind svarende til sitt utstyr og 
På ||-innhold, er den ikke helt ferdig. I hvert 

gI| tilfelle må boken være eftet for i det 
hele tatt å kunne benyttes. Men i heftet 
stand vil det ikke vare lenge, førenn den 
faller fra hverandre. Man vil erindre, hvad den svenske for- 
fatter August Blanche sier om «Den vandrende boklade» og 
hendes datter: «Det er likeså nødvendig for en ung pike å 
bli gift som for en bok å bli innbundet; uinnbundet blir den 
så lett beskadiget; der kommer så mange folder og eselører i 
den, at den aldri vil bli riktig god igjen.» En bokbinder fra 
oldtiden har uttrykt det samme på følgende snurrige måte: 
«En bok uten bind ligner et speil uten ramme, et hus uten tak, 
en by uten mur, en hest uten sadel. Ti når en bok intet bind 
har blir den i kort tid forrevet og ødelagt; derfor sømmer det 
sig ikke at en bok står lenge uten bind, likesom det ikke søm- 
mer sig, at et menneske, når han våkner om morgenen og står 
op av sin seng, somler lenge omkring i bare skjorten.» «I Shake- 
speares tid var en bok en helligdom, det ser vi av renessanse- 
bindene, men nu — klager Goethe — hefter man all ting i et 
omslag uten nogen som helst respekt hverken for bind eller 
innhold.» 

Inntil det øieblikk, boken i heftet stand foreligger i bok- 
handelen, har kjøperen ingen som helst anledning til å gjøre 
gjeldende sin personlige smak eller synsmåte med hensyn til 
dens utstyr. Han må ta boken som den er. Skulde dens utstyr 
by ham altfor meget imot kan han ikke annet enn la være å 
kjøpe den. Først når der blir tale om innbinding, får han an- 
.. ledning til å komme med sitt besyv. Gjennem innbindingen 
kan man sette sitt personlige preg på den og på sin hele bok- 
samling. Bibliofilen kjøper derfor helst sine bøker i uinnbundet 
stand for ialfall på dette område å kunne treffe sine egne dis- 

posisjoner. Den sanne bokelsker vil visstnok ikke gjerne inn- 
lemme en uinnbundet bok i sitt bibliotek; for ham spiller ikke 
bindet en hovedrolle, som det er tilfelle med dem der samler 
bøker som andre rare gjenstander. Den sanne bibliofil som 
elsker boken for innholdets skyld, vil ikke undlate å innlemme 
et verdifullt verk i sit bibliotek, selv om det har et ganske 
tarvelig utstyr. For ham er bindets hovedformål det, at det 
beskytter bokens indre. Og dette er jo også innbindingens 
egentlige hensikt. Men da bindet faller først i øinene, er det 
alltid blitt behandlet med særlig omhu og kjærlighet. Det er 
med en bok som med et menneske: den ydre fremtreden spiller 
en stor rolle. Er innholdet værdifullt, krever det en smukk 
form. Først da er alle hensyn tilgodesett. I bindet skal det 
nyttige forenes med det smukke. 

Før boktrykkerkunstens opfinnelse blev boken helt og hol- 
dent laget i klostrene. Nogen av munkene tilberedte perga- 
mentet og papiret, andre linjerte det, andre skrev teksten eller 
malte de smukke initialer og miniatyrbilleder; igjen andre var 
beskjeftiget med å gjennemse og korrigere det skrevne, og 
endelig har vi dem som ordnet med innbindingen. 

Det var først da Gutenbergs opfinnelse hadde revolusjonert 
hele bokproduksjonen, at bokbinderiet kunde komme til å 
gjøre sig gjeldende som en selvstendig gren innen bokhånd- 
verket. De første bokbinderier synes å ha vært knyttet direkte 
til trykkeriene. De private bokbindere som arbeidet selvsten- 
dig har visstnok ført en kummerlig tilværelse. I Trondhjem 
levde således omkring år 1570 en mann der omtales som «den 
fattige mand Jesper Bogbinder». Der vanket ikke meget ar- 
beide for Jesper og hans kolleger i branchen. Et vidnesbyrd 
derom har man i en laugsanordning av 1685 som bl. a. bestem- 
mer, at «på det bokbinderne kan dess bedre ha næring, skal 
det ganske være bokhandlerne og bokbinderne forbudt ved 
nogen bønhaser eller svenner eller andre, som ikke er i lauget, 
nogen bøker å la innbinde, at de lar det gjøre ved mestrene 
i lauget.» Her i Norge var bokbinderiet gjennem århundrer 
en fattigslig bedrift. Og stort bedre var det vel ikke i Danmark. 
Hit synes de første bokbindere å være kommet i slutningen av 
det 15. århundre, men det stod ikke bedre til med bokbinderiet 

der, enn at kong Kristian den tredje fant å måtte innkalle ut- 
lendinger til innbinding av sin danske bibeloversettelse som 
blev trykt i midten av 16. århundre. 

De eldste bokbind var i regelen treplater betrukket med 
silke, fløiel eller andre stoffer. Treplaten kunde stundom også 
være overtrukket med sølv — eller endog med gullplater. Bin- 
dets hjørner blev ofte forsynt med metallbeslag, og for å be- 
skytte bladene mot krumning satte man spender på bøkene. 
Mange av disse middelalderske bokbind var meget smukke og 
kostbare. Berømte kunstnere utstyrte dem og blev støttet i 
sitt arbeide av fyrster og rikfolk. Forleggerne på sin side be- 
høvde ikke forsyne bøkene med omslag som nutildags; det 
tynneste og uanseligste omslagspapir gjorde tjenesten, idet 
det allikevel blev fjernet, når boken skulde innbindes. Fra det 

IO. og I I. århundre har man opbevart bind av elfenbenstavler, 
utstyrt med utskårne relieff-figurer. Da bøkene i tidligere tider 
pleide å ligge over ende — nu stiller vi dem i hyllen på høi- 
kant — var det også almindelig å smykke bindets hjørner og 
midtparti med knapper og metallplater til beskyttelse. Det 
var jo også bare naturlig, at de uhyre verdifulle og så rikt og 
kostelig forsirte håndskrifter fikk tilsvarende solide og luksu- 
riøst utstyrte bind. Disse gamle praktbind med de rike for- 
siringer i gull- eller oftest blindtrykk blev alltid utført på det 
solideste og mest utsøkte skinn. Senere, da efter Gutenbergs 
opfinnelse utgivelsen av bøker øket så voldsomt, begynte man 
å ta saken lettere og nøide sig med enklere og billigere utstyr. 
Nogen berettigelse var der jo i dette, idet den billige trykte 
bok, masseartikkelen, ikke kunde ha noget krav på å bli bun- 
det inn med så stor bekostning som den håndskrevne. Efter 
hvert som nu bokutstyret i de følgende århundrer forfalt blev 
også det samme tilfelle med bindenes kvalitet. Alle bestrebelser 
gikk til slutt ut på å få prisen lavt ned, og i vore dager er man 
kommet så vidt, at mange bøker i det hele tatt ikke bindes 
inn, men bare forsynes med et papiromslag f. eks. når det 
gjelder bøker om dagens aktuelle spørsmål. 

Bokbindene var i eldre tider som oftest «helbind», idet de helt 
var overtrukket med skinn eller annet stoff. Men dette kostet 
jo mange penger, og så fant man ut at man kunde spare på 

det kostbare materiell ved bare å betrekke ryggen og hjørnene, 
de mest utsatte steder, mens resten av bokens flate bare blev 
dekket med papir. Således fremkom de såkalte «halvbind». 

Som den typografiske fremstilling spiller også bokens inn- 
binding en sekundær rolle i bokproduksjonen. Og likesom det 
typografiske utstyr i ett og alt må rette sig efter bokens inn- 
hold, således må bindet underordne sig utstyret. Forleggerne 
tillegger innbindingen en rent sekundær betydning; bindet 
fordyrer boken og gjør den derfor mindre lettselgelig. Det i 
de senere år opdukkede «forleggerbind» fabrikeres for billig- 
hets skyld i et stort antall eksemplarer og har i almindelighet 
ingen kunstnerisk verdi, som det spesielt for øiemedet frem- 
stilte originalbind kan ha. Men som i trykningen, således kan 
der også 1 innbindingen av en bok legges adskillig kunstnerisk 
evne og sans. En bok hvis gedigne typografiske utstyr svarer 
til dens innhold, har også krav på et smukt bind og solid 
innbinding — mens på den annen side en slurvet eller lettvint 
utstyrt bok jo ikke trenger noget praktbind, når den skal pre- 
senteres for almenheten. Der er dog mange bokelskere som 
interesserer sig intenst for bokens innbinding, på samme måte 
som andre legger størst vekt på at det typografiske er korrekt 
og tiltalende. Således eide en utenlandsk diplomat heri Kristi- 
ania en stor og interessant boksamling, som han nærmest hadde 
skaffet sig av interesse for bindene. Imidlertid kan man jo alltid 
gå ut fra, at der bak de smukke bind skjuler sig de kosteligste, . 
edleste åndsprodukter, for i bokfremstillingens historie synes 
det alltid å ha vært en regel, at den verdifulle bok også fikk en 
smukk og solid innbinding. 

Det gjelder altså som en hovedregel for all innbinding, at 
den må stå 1 et godt forhold til bokens typografiske utstyr. 
En bok, trykt på avispapir, tar sig ikke ut i skinnbind, og den 
billige underholdningsroman som bare leses én gang, trenger 
ikke annet bind enn det omslag den fra først av blev sendt ut 1. 
Brosjyren som bare har forbigående verdi, trenger på samme 
måte ingen spesiell tilgift fra en bokbinders side. At man ikke 
setter samme slags bind på en diktsamling som på en håndbok 
eller en teknisk lærebok er en selvfølge. Men forøvrig er det 
ingen lett sak å bringe bindets karakter i samklang med bokens 

innhold. Skal man ha innbundet bøker, man setter spesiell 
pris på, bør man personlig konferere med bokbinderen og gi 
ham anvisning til valg av farve og materialer; forutsetningen 
er da at man virkelig er i besiddelse av smak og forståelse. 

Til en smukk innbinding hører et smukt forsatspapir. Dette 
er klebet på innsiden av permen og har den bestemmelse å 
forhindre at fett eller syre fra bindet trenger sig videre inn I 
boken, men dernest skal det feste bindet og formidle over- 
gangen i farve m. v. mellem bindet og bokens «innmat». Man 
legger ofte stor vekt på å skaffe vakre forsatspapirer, både i 
utstyr, mønster og farve. I den senere tid brukes mere og 
mere, vel av billighetshensyn, ensfarvet papir til forsats, især i 
forleggerbind. Forsatspapir benyttes i stor utstrekning også til 
overtrekk utenpå boken. 

Et annet meget vesentlig moment ved innbindingen er at 
der benyttes et materiale som kan motstå tidens tann. Særlig 
gjelder denne regel, når det er tale om bokens rygg som jo 
forbinder forplaten og bakplaten og dessuten holder selve bok- 
blokken sammen. Det er jo også ryggen som vises når boken 
står i hyllen. Jo enklere utstyret er desto enklere må bindets 
forsiring være, og ryggens utsmykning må harmonere med 
bokens øvrige utstyr. Teksten på bok-ryggen skal være lett 
leselig og smukt opstillet. Øverst eller forrest star forfatter- 
navnet, derefter følger bokens titel. Flere enn fire tekstlinjer 
tar sig ikke ut, og linjene må settes 1 høide som passer til ar- 
rangementet på hyllens øvrige bøker av det format. Er titelen 
for lang eller ryggen så smal at den må trykkes på langs bør 
man helst påse at der trykkes ovenfra nedad. Dette er en av de 
fleste fagfolk godkjent regel, om enn der stadig gjør sig gjel- 
dende adskillig uenighet på det punkt. Det kan også innvendes 
at når man holder en bok i hånden med forsiden op vil det 
falle lettere å lese ryggtitelen nedenfra og opover, og hvordan 
man enn snur og vender boken — den nedre del er øiet nær- 
mest, likegyldig også hvad enten den står i hyllen eller ikke. 
- Tidligere bruktes det meget å forsyne ryggen med ophøiede 
«bind» og de hadde både et praktisk og estetisk formål. De 
gav boken et visst solid inntrykk og tjente som veiledning for 
ryggens utsmykning og tekstlinjenes plasering. Uheldig virker 

det å se «bindene» markert med forgylte streker. Heller ikke 
kan det anbefales å la ryggens forsiringer løpe videre over 
bokens for- og bakside, ti når man slår op boken går sammen- 
hengen tapt, og det samme er tilfelle når boken står i hyllen. 
Når vi taler om bokens rygg må det også advares mot å gjøre 
denne for rund, hvilket ofte er tilfelle. En viss avrundethet 
må dog anbefales, da den gir bokblokken større fasthet. Mange 
bokvenner foretrekker imidlertid, at bokryggen er plan. —— 

Det var den berømte franske bibliofil Gro2zer, som for første 
gang benyttet ryggtitler. Denne mann har gjort sig særlig for- 
tjent av den kunstneriske utvikling av bokhåndverket likesom 
franskmennene alltid har vært de første på dette område. Hoff 
og adel var før revolusjonen interessert for kunstneriske bok- 
bind, og mange overmåte vakre ting er levert i tidens løp. 
Også England har hatt en rekke fortreffelige bokbindere; og 
intet annet land har frembragt så mange rike og interesserte 
bokelskere som England. 

Den enkleste og billigste innbindingsmåte er den såkalte 
stiftheftning, som dog bare kan tillates for de aller simpleste 
arbeider. Litt høiere står kartoneringen, som utføres på for- 
skjellig vis: det trykte omslag opklebes på bindets papsider, 
eller bindet betrekkes med farvet eller mønstret papir sam- 
tidig med at omslagets tekst erstattes med en trykt seddel 
som klistres på forsiden eller på bokryggen. Pappbindet er 
upraktisk fordi det ikke stikker ut over bokens tre snittsider 
og derfor ikke kan beskytte boken; pappbindets uheldige egen- 
skaper blir særlig fremtredende når det gjelder tykke bøker, 
og smukt blir det jo aldri. Det samme kan sies om de såkalte 
skolebind. Mest almindelig er nu «velsktindene», solide bind, 
som oftest forsynt med rygg og hjørner av skinn. Som «fransk- 
bind» betegnes i almindelighet bind med chagrinskinns hjørner 
og rygg, i det hele tatt særlig smukke og solide bind. Mest 
almindelig er de sistnevnte arter av bind. Det kostbareste av 
alt er skinnbindene som der kan ofres meget arbeide og kunst- 
ferdighet på. De gamle skinnbind er ofte overordentlig prakt- 
fulle, utstyrt med metallbeslag, ciselerte hjørner og annet fint 
gullsmedarbeide. Man skiller i vår tid mellem to hovedgrupper 
av bind, forleggerbindet, massebindet som fremstilles fabrikk- 

messig, og det håndgjorte bind som i regelen er mere solid og 
forarbeides direkte for den enkelte privatmann. Det enkelte 
håndgjorte bind tåler i almindelighet ikke en så kostbar be- 
lastning som et originalt og kunstnerisk utkast, mens masse- 
tilvirkning av et bind tillater en sådan luksus som kunstnerisk 
assistanse, idet utgiftene dertil utlignes på hele oplaget. Der 
er på denne måte i den senere tid fremkommet mange smukke 
forleggerbind, som har vært sterkt medvirkende til forståelsen 
av den nye bokkunst. 

Av verdifullere litterære produkter blir som regel et visst 
antall av oplaget innbundet i såkalte <orzg7nalbind» eller kom- 
ponerte bind, pappbind overtrukket med sjirting og utsmykket 
på forskjellig vis. Også dette er forleggerbind, i regelen noget 
enklere, men mere solide. Man ser også originalbind benyttet 
ved billige folkeutgaver av klassisk litteratur; ofte overlesset 
med smakløse ornamenter i gull og skrikende farver. I regelen 
står bokens indre utstyr ikke i overensstemmelse med all denne 
ydre stas, og man gjør ofte den erfaring at bindet løsner nokså 
snart — saken er nemlig den at boken og bindet er fremstillet 
hver for sig og boken bare klebet inn i permen. For å være 
holdbart og godt må imidlertid bokens bind stå i en mere 
organisk sammenheng med boken enn den som skapes ute- 
lukkende ved bokbinderens lim. Men naturligvis faller original- 
bindet alltid billigere enn privatbindet, og selvfølgelig kan man 
også komme over gode og vakre originalbind. Har en kunstner 
vært medvirkende ved bokens typografiske utstyr, bør han 
også være det ved innbindingen, om verket skal bli et har- 
monisk hele. 

Det er fra Tyskland eller England vi har fått moden med 
«originalinnbinding» som skal symbolisere bokens eller for- 
fatterens karakter. Imidlertid betraktes ialfall i England disse 
bind bare som foreløbige — de optrer derfor mest i ubeskåret 
tilstand — og det er naturligvis det riktige. Da de er maskin- 
arbeidet, har de aldri funnet nåde hos de sanne bokelskere som 
bare nøier sig med solide, håndgjorte bind, utstyrt efter sin 
egen smak. Der gis forøvrig også bibliofiler som hevder at 
bøker i det hele tatt ikke bør innbindes. Nogen fordi de mener 
at boken derved blir mindre håndterlig og vanskeligere å holde 


IOI 


EN BOK OM BOKEN 


oplukket. Andre fordi de synes at der ved bokens innbinding. 
går noget tapt av den jomfruelige tilstand, hvori arkene for- 
later pressen. De vil ha sine bøker, som det kalles, «i materie», 
ti selv heftenålens stikk gjennem papiret synes dem å burde 

undgåes. 

Slikt kan dog bare kalles for eksentrisiteter, og det samme 
må det kalles når bøker, eieren har særlig kjær, utstyres med 
bind som koster det mangedobbelte av selve bokens pris. På 
den annen side £an det selvfølgelig hende at et bind virkelig 
representerer en meget høi og selvstendig kunstverdi. Således 
står bokbindene fra den før nevnte berømte franske bibliofil 
Fean Grolier og italieneren Zhomas Maiolwt ennu den dag i dag 
i høi pris, og med rette. For et enkelt Grolier-bind har der 
vært betalt inntil 12 000 francs. Groliers bind ansees fremdeles 
for å være det smukkeste som hittil er prestert i bokbind, og 
et smukt vidnesbyrd om den glorie der står om hans navn kan 
nevnes at bibliofilklubben i New-York er opkalt efter ham (den 
bekjente «Grolier-klubben»). 

Et godt tegn på solid innbinding er det, at boken faller godt 
op når man slår op i den, således at bladene ikke reiser sig 
igjen eller faller sammen. Boken skal sitte godt fast og jevnt 
i sine permer. Forsatspapiret skal være limet fast. Selvfølgelig 
må aldri et titelblad og bokens siste side limes fast til permen. 

En god regel er den, at man venter litt med å innbinde nye 
og ferske bøker, forat ikke trykksverten skal smitte over fra 
den ene til den annen side. Især er risikoen stor når det gjelder 
illustrerte bøker, der er trykt på hårdt, f. eks. kunsttrykk- eller 
håndgjort papir. En annen regel er den at man ikke dekker 
ekte materiell helt over med billeder og ornamenter. Disse 
skal vel forskjønne, men ikke skjule materiellet, for dette er 
og blir hovedsaken, forsiringen blir det sekundære. Enn videre 
bør det erindres at flate-ornamenter må foretrekkes fremfor 
relieff-forsiringer — av rent praktiske grunner, idet relieffene 
lett beskadiges i bokhyllen, når de settes inn eller tas ut. Før 
man innlemmer en bok i sitt bibliotek bør man alltid se nøie 
efter at intet ark, blad eller bilag mangler, at alle arkene står 
i riktig orden, at de er nøiaktig falset. Sortimentsbokhandleren 
skal overfor kjøperen stå inne for at boken er komplett; er den 

ufullstendig skal han gjøre opmerksom på dette. Bokhandleren 
bør også kjenne litt til de forskjellige innbindingsarter for i 
tilfelle å kunne veilede i salget. 

En bok er, som bekjent, sammensatt av flere enkelte ark — 
enten på 4, 8, 16 eller 32 sider — som av bokbinderen falses 
og forenes til et hefte eller en bok. Ved heftning (med stål- 
tråd eller lingarn) forstår man et mindre solid, i regelen kun 
foreløbig feste av de enkelte ark; disse festes eller klebes i et 
almindelig papiromslag, for senere muligens å bindes i et 
solidere bind med stive permer. Beskjæring foretas under inn- 
bindingen. Heftede bøker kommer i almindelighet ubeskåret 
i handelen; bare den aller billigste underholdningslitteratur, 
kataloger og døgnlitteratur beskjæres, for derved å gjøres be- 
kvemmere for det praktiske bruk. Bøker, trykt på håndgjort 
eller annet kostbart papir med ujevne kanter beskjæres i det 
hele tatt ikke. Meget moderne er i den senere tid det såkalte 
engelske snitt, hvor den øvre rand forgylles, og selv om papiret 
er håndgjort må da randen, dog kun den øvre, beskjæres. I alle 
tilfeller må bokens høidekanter bare beskjæres så meget, at 
bladene akkurat så vidt løsner fra hverandre. På dette område 
syndes der i meget stor utstrekning. For sterk beskjæring kan 
helt opheve eller i det minste forringe bokens estetiske verd. 
Ofte blir det nødvendig å ombinde en bok som brukes meget, 
og er da beskjæringen fra først av for sterk, vil boken helt 
kunne bli ødelagt ved ombindingen. Bibliofiler betaler alltid 
en høiere pris for en ubeskåret enn for en sterkt beskåret bok. 

Hvad selve innbindingsmaterialet angår benytter man nu 
skinn, sjirting, papp eller papir. Stoffer som tre, silke eller metall 
bruktes vel tidligere, men egner sig lite til formålet, hvilket 
forøvrig også er tilfelle med mange skinnsorter, idet garvnings- 
prosessen har gjort dem mindre skikket for øiemedet. Også 
fiskehud har vært benyttet til bokbind på grunn av sin hold- 
barhet. Denne sies å overtreffe selv pergamentet. 

Omslaget tilhører organisk ikke egentlig boken. Det er noget 
utvortes som vilkårlig kan fjernes, når boken får sin endelige 
skikkelse, d. v.s. når den skal innbindes. Efter den nyeste mode 
lar dog mange bokelskere omslaget gå med i innbindingen, 
især når det er et smukt og kunstnerisk utført omslag eller 

når det inneholder oplysninger av bibliofil interesse. Oftest 
er dog nesten hele papirflaten av omslaget dekket av tekst 
og tegninger, som da blir ødelagt ved bokens beskjæring. Ikke 
alene den lille marg, men også en del av tegningen går ofte 
med i snittet. 

Innbindingsarbeidet foregår i regelen utenfor trykkeriet, idet 
bokbinderiene er helt selvstendige bedrifter med et spesial- 
utdannet personale. Bare enkelte av de største trykkerier har 
også et bokbinderi under sitt tak. Ialfall når det gjelder finere 
innbinding kreves der av bokbinderen en så høi grad av for- 
ståelse og rutine, at der må spesialutdannelse til og hel op- 
ofrelse for arbeidet, og dertil rikelig med tid. Like overfor 
bokbinderens kvalifikasjoner er materialets kvalitet av under- 
ordnet betydning. Det gjelder også for denne branche at initi- 
ativet til fagets fremme i kunstnerisk retning er kommet fra 
folk utenfor faget. Man pleier å nevne som et godt eksempel, 
at den bekjente boktrykker og bokbinder Cobden-Sanderson 
i London var en velhavende og ansett advokat før han gikk 
inn i bokbinderfaget. 
* * 

Når pressen er i gang med trykningen av et verk hvis inn- 
hold er av blivende verd, når det trykkes smukt og på godt 
og sterkt papir som står for tidens tann, så er dens forfatter 
reddet fra forglemmelsen. Når hans åndsprodukt har fått en 
synlig og håndfast form, når hvert ord, hver setning står der 
tydelig og smukt, meislet og uforanderlig, er boken en lyst 
for øiet. Er så den smukt trykte bok også forsynt med et 

smukt bind, har vi for oss et selvstendig kunstverk 
i dobbelt forstand: frukten av et intimt 
samarbeide mellem menneske- 
ånden og menneske- 
hånden. 

HIIKE fra den grå oldtid har man kjennskap 

MI til, at forfattere trengte andres hjelp til 
å bringe sine verker ut blandt publikum. 
Men forholdene var den gang naturligvis 
helt andre enn nu. Diogenes fra Laertes 
forteller således, at der hos grekerne fan- 
tes offentlige boklader eller b7bliopolia 
hvor manuskripter solgtes, og det var 
skikk, at de lærde innfant sig for å høre nye verker bli oplest. 
I byen Alexandria var der et stort bokmarked som fornemmelig 
blev besøkt av grekere. Bokselgere omtales oftere av latinske 
forfattere under navn av d16liopoli. 

Bokladene lå i de mest trafikerte strøk av Rom, og på samme 
måte som i Grekenland møttes de lærde her for å samtale og 
lese, likesom tilblivelsen av nye verker her blev bekjentgjort. 
Lignende salgssteder for bøker fantes også i provinsstædene 
i Italien og sannsynligvis også i Konstantinopel. At der på denne 
tid også fantes virkelige forleggere kan man se derav, at penge- 
summer blev utbetalt til forfatterne, når verket blev bokhand- 
lerens eiendom. Bøker utførtes den gang også til større byer 
i Frankrike, England, Spanien og Afrika o.s.v. Bokhandelen 
er således meget eldre enn boktrykkerkunsten. 

I Rom var bokhandelen i gamle dager av langt større be- 
tydning enn man skulde tro. I den bokhandel som Ciceros 
venn Pomponius Attikus hadde, vrimlet det av arbeidsfolk der 
forarbeidet papir eller pergament, dikterte, skrev, utførte bok- 
binderarbeide og bestyrte et bokmagasin, som mange bokhand- 
lere nu kanskje neppe kan fremvise maken til. Bokhandlernes 
butikker skapte liv og broket travelhet, og ennu den dag i dag 
lever navnet på den rike bokhandler Socius. Allerede den 
gang var næringen delt: nogen drev fortrinsvis forlag, mens 
andre hadde sortimentsbokhandel — akkurat som nu. Sådan 
var det også i andre større byer i det romerske rike, om enn i 
mere beskjeden målestokk. Bokladene var innrettet som møte- 
steder for venner av litteratur, her kunde man lese eller tale 

med andre om det leste og få beskjed om nye litterære frem- 
bringelser. Litterære nyheter blev da som nu bekjentger 
ved plakater og kataloger. 

Under keiserdømmet hersket der i Rom travel virksomhet 
på det litterære område. De romerske bokhandlere hadde da 
også et stort publikum å henvende sig til: ikke alene byen 
Rom og den nærmeste omegn, men hele det uhyre keiserrike. 
Ovid, Martial og Propertius nevner sine verker som «kjent 
over hele verden», og deres vers leses av «gamle og unge, 
fornemme kvinner og tjenestepiker, i Rom som 1 provinsene, 
i Britannien og i Gallien, i senatet og i felten». Martial sier: 
«Enhver har mig i sin lomme, enhver har mig i sin hånd.» 

Romerne hadde offentlige boksamlinger som enhver fritt 
kunde benytte. Dessuten blev det almindelig skikk å holde 
offentlige forelesninger av forfattere, og publikum strømmet 
ofte til i store skarer; selv keiseren besøkte dem en gang 
imellem. Forfatterne selv satte stor pris på denne skikk. fuvenal 
sier herom: «Man flokkes i skarer for å høre Stratius' behage- 
lige stemme, når han gleder byen med sine oplesninger. Så 
stor er den henrykkelse han fremlokket i deres sjel, så stort 
det behag hvormed mengden lytter til ham. Men skjønt hans 
berømmelse og bifallet kan få tilhørerbenkene til å vakle, kan 
det dog ikke hindre at han dør av sult.» 

Bøkene var billige i Rom. Horats, der med sine dikte især 
henvendte sig til den fornemme verden, ergret sig over, at han 
skulde finne sine skrifter i hendene på almuen. 

Der fantes den gang en mengde privatbibliotek. Endog 
på småsteder kunde man treffe på sådanne med optil ca. 2000 
«bind». I den utgravde by Herculanum har man funnet et 
hus, hvor man kom over henimot 1700 bind. Bøker var i de 
romerske hus ganske almindelige; ja, de utgjorde et viktig 
element i en romers liv. Dette kan man utlede av den omsten- 
dighet, at der i bedre stilte familier fantes slaver, spesielt ansatt 
for å lese høit, kopiere og føre opsyn med boksamlingen. I 
den romerske familie var leserne (anagnostæ) og avskriverne 
(librarit) nesten likeså nødvendige som kokken og opvarterne. 
Kvinnene hadde endog egne kvinnelige avskrivere (Zbrariæ). 
Disse slaver var ikke alene sysselsatt med å skrive efter diktat 

og gjøre utdrag, men også med å kopiere nye bøker deres 
herre ønsket å eie, og som ennu ikke var utkommet offentlig, 
eller ikke lenger var å få i bokladene. Velstående dyrkere av 
litteraturen sysselsatte ofte et større antall avskrivere, og de 
ansette borgere kappedes om å eie det største bibliotek. 
Atticus, Lukull og Sulla var store bibliotekeiere, likeså Julius 
Cæsar, som hadde den berømte Varro til bibliotekar. I keiser- 
tiden utgjorde bokhandelen i det gamle Rom en egen handels- 
gren eller et laug, et slags kjøbmannskollegium med visse 
privilegier efter romersk ret. 

Som allerede nevnt var prisen på bøker den gang meget 
lav, og forskere påstår at de var billigere enn i vår tid. Der 
fremstiltes også forskjellige utgaver, billige og dyre, av enkelte 
bøker. Horats velkjente ord, at et heldig dikt skaffer penger 
til forlegger og ry til forfatteren, tyder på at antallet av solgte 
eksemplarer har vært betydelig. Nu må man ikke tro at bø- 
kene var så billige, fordi forfatterne ikke blev honorert. Det 
forholder sig ikke så. Forfatterne blev honorert, om enn måskje 
ikke i samme målestokk som nu. Ofte blev dog forfatterne 
ikke honorert, fordi de var rike folk eller fordi de skrev bare 
for å gjøre sig bekjent. Den før nevnte epigram-dikter Martial 
mottok for sine epigrammer et honorar av over 3000 kroner 
i våre penger — efter datidens pengeverdi en stor sum som 
han dog ikke var fornøid med, og han skriver bittert, at skjønt 
han leses over hele keiserdømmet, kjenner hans pengepung 
intet dertil. Han klager også over at nogen av hans venner, 
der mottok som gave eller fik tiltigget sig eksemplarer fra 
forfatteren, var uforskammet nok til å selge dem igjen. For- 
fatternes klage over fattigdom og elendighet blev dog ikke 
mindre høilydt efter boktrykkerkunstens opfinnelse. Mange 
diktere og forfattere har i tidenes løp måttet nøie sig med å få 
sine verker offentliggjort og bare motta nogen fri-eksemplarer 
som eneste honorar — og vært glade til. 

I de mørke århundrer i middelalderen synes handel med 
bøker å ha vært nesten ukjent. Hallam (1777—1859) sier i sin 
litteraturhistorie, at man ikke finner antydning til bokhandel 
før i slutningen av det 12. århundre. Munkene som befattet 
sig med å avskrive bøker, byttet disse bort med andre eller gav 

dem bort som foræringer. Litt efter litt opstod der dog en 
slags handel med bøker, og da der omsider stiftedes univer- 
siteter, blev professorers og studenters efterspørsler efter bøker 
foranledning til at der kom fart i virksomheten. Bokhandlerne 
var i begynnelsen rene bok-utleiere og kan ikke kalles for- 
leggere. Men der fremstod tillike kommisjonærer for salg av 
bøker, som blev gitt dem i forvaring mot en beskjeden prosent- 
fortjeneste. Der blev dog leiet ut flere bøker enn der solgtes. 
De stod under universitetenes strenge kontroll. I Bologna var 
bokhandlerne lærde menn for selv å kunne overbevise sig om, 
at håndskriftene var korrekt avskrevet. Almindelige skole- 
bøker utleides for en beskjeden avgift, så selv den fattigste 
student kunde få anledning til å lese dem. I England sies for- 
holdene å ha vært noget gunstigere. Den engelske biskop og 
bibliofil Richard de Bury (1287—1345) sier i sitt verk «Philo- 
biblon», at han øket sitt berømte bibliotek gjennem bekjent- 
skap med bokførere og bokhandlere. 

Det er således de flittig skrivende munker, som bevarte de 
hedenske og kristelige dikterverker fra deres undergang. Men 
omsider forsvant munkenes interesse for avskrivning; de blev 
dovne og tømte heller et godt bæger enn å sette sig til å 
skrive. Boktrykkerkunstens opfinnelse befridde dem helt fra 
det møisommelige arbeide, og de fleste innskrenket sig nu til 
å dekorere de tomme plasser i bøkene, som var bestemt for 
de store begynnelsesbokstaver (initialene) eller å forsyne bøker 
med andre farve- og figurrike dekorasjoner. 

I middelalderen var litteraturens stilling slett. Bøker var 
sjeldne og kostbare, oftest også vanskelige å erholde. 

I den første tid efter boktrykkerkunstens opfinnelse var bok- 
trykkerne tillike også bokhandlere. Fust — Gutenbergs kom- 
pagnon — bragte sine bibler til Frankrike for å selge dem, 
og mange som tidligere hadde vært avskrivere, blev nu med- 
hjelpere og agenter for boktrykkerne. De første forleggere 
av de første trykte bøker reiste fra land til land, fra by til by, 
fra kloster til kloster med sine forlagsartikler, eller også sendte 
de sine tjenere avsted — de kaltes «bokførere». Senere be- 
gynte forleggerne så å oprette lagere i de større byer. Disse 
lagere førte også andre bøker, erhvervet ved bytte eller kjøp. 

I tiden derefter koncentrerte handelen med bøker sig om mes- 
sen i Frankfurt am Main, men Frankfurt blev snart distansert 
av Leipzig, som til den dag i dag er bokhandelens anerkjente 
brennpunkt. Messen hvor folk fra alle land strømmet sammen, 
dannet grunnlaget for den gjensidige handelsforbindelse. Her 
blev der planlagt og avsluttet store forretninger, og her fore- 
gikk avregning og betaling. Messen blev holdt to ganger årlig, 
kreditt blev gitt fra messe til messe. I hin tid var det også det 
almindelige, at de fleste verker utkom like før messen. 

De større boktrykkere og bokhandlere som f. eks. Koberger 
var til en begynnelse også forleggere, hvad der jo også i vår tid 
ofte er tilfelle. Strakte midlene til nye store forlags-entrepriser 
ikke til, var det den gang ikke ualmindelig, at fyrster, rikmenn 
eller stedlige myndigheter overtok verkets utgivelse og op- 
trådte som forleggere. | 

Siden begynte boktrykker-forleggerne å oprette kommisjons- 
lagere i de forskjellige viktige handelsbyer og de sendte sine 
representanter derhen eller de overdrog forretningsvenner sal- 
get av deres bøker. Snart blev det dog nødvendig å ha egne 
organer til formidling av bøkene fra forleggere til publikum. 
Til en begynnelse var det mindre handelsmenn, bokbindere, 
papirmakere og andre som overtok denne formidling. Den 
første forlegger som ikke hadde eget trykkeri var Szøgismund 
Feyerabend (+ 1590) i Frankfurt am Main. Hans hovedforlags- 
artikkel var en billedbibel. 

De første trykte bøker — den såkalte folrantlitteratur — var 
mest verker av teologisk, pedagogisk og filosofisk art, forfattet 
i det latinske sprog. De blev funnet frem fra gamle hånd- 
skrifter. Der utkom også originalverker på tysk av religiøst 
eller juridisk innhold; men de var sjeldne. 

Forlagskontrakter blev i regelen avsluttet muntlig, og op- 
lagets størrelse bestemtes av forleggeren, som fikk den uinn- 
skrenkede disposisjonsrett over verket. Begrepet «åndelig 
eiendomsrett» var i oldtiden og i middelalderen helt ukjent, 
og opnådde først i den nyere tid litt efter litt å bli anerkjent. 


I løpet av det 16. århundre blev det vel almindeligere å betale — 


forfatterne honorarer; men de var dog helt inn i det 18. år- 
hundre meget små og for undtagelser å regne. Forfatterne, 

især de videnskapelige, hadde den gang ofte den opfatning, at 
det var under deres verdighet at forlange honorar for sine 
litterære arbeider. 

Erasmus fra Rotterdam bebreidet således Hutten at han 
hadde mottatt penger av sin forlegger. Martin Luther mottok 
aldri en øre i honorar for sine mange og meget leste litterære 
verker. Ennu Goethe sier 1 sin «Dichtung und Wahrheit»: 
«Produksjonen av poetiske skrifter blev ansett som noget 
hellig, og man holdt det nesten for simonie å motta honorar. 
Autorer og forleggere stod i det forunderligste vekselvirknings- 
forhold, og det var en smaksak om man vilde kalle den ene 
patron og den annen klient eller omvendt. Forfatterne som for 
sitt talent blev betraktet og æret som høit aktverdige personer, 
inntok en åndelig rang og følte sig belønnet nok ved sitt ar- 
beide.» 

Dette patriarkalske forhold varte til slutningen av 18. år- 
hundre. For skjønnlitteraturens vedkommende hadde det også 
sin gode berettigelse. For i de aller fleste tilfeller innebar ut- 
givelsen av skjønnlitterære verker en risiko for forleggeren, 
da handelen med og distribusjonen av litteraturen var dårlig 
organisert. Eftertrykk hørte til dagens orden. Omenskjønt 
nesten alle større verker i hin tid blev forsynt med «kongelige 
privilegier» for årrekker fremover, blomstret, tross alt, efter- 
trykket frodig. Da risikoen for forleggere var så stor, dannedes 
der såkalte forlagsselskaper av forleggere innbyrdes eller av 
kapitalister, enkelte ganger også i fellesskap av forleggere og 
fremragende forfattere. De fleste verker var den gang skrevet på 
latin, så man hadde et stort marked hvor landegrensene ingen 
rolle spillet. Men desto lettere blev spillet for eftertrykkerne. 
Det hendte at verker blev «meget falskeligen» eftertrykt, hvad 
også Luther beklaget sig over. Holberg var likeledes utsatt for 
eftertrykkere. En boktrykker Fønixberg hadde eftertrykt de 
to første bind av hans komedier, hvorom han på sin ironiske 
vis uttaler sig således: «Ifald seigneur Fønixberg skulde finde 
for godt at eftertrykke oftere mine skrifter, saa vil jeg venligst 
bede, at han har selv et øie med korrekturen, thi de tvende 
tomer ere vel akkurate nok, men der er dog nesten en vildelse 
i hver linie.» 

Censuren blev ophevet år 1770, men i alt vesentlig innført 
igjen år 1799. Særlig årvåken var censuren overfor politiske 
og religiøse verker. Hans Nielsen Hauges skrifter blev således 
forbudt i 1805, og selv blev han som bekjent fengslet. 

Da oldtiden og middelalderen ikke kjente begrepet åndelig 
og litterær eiendomsrett, taksertes bøker som byttedes med 
andre, kun efter sine trykningsomkostninger, og der blev ikke 
tatt nogen som helst notis av bøkenes individuelle innhold og 
åndelige verdi. De betraktedes rett og slett som en vare, trykt 
på papir. De solgtes i «rå tilstand», d. v. s. arkene var ufalset 
og uheftet og blev forsendt i store fat. Prisen på boken blev 
fastsatt efter format og antall ark. Bytteforretningen med 
bøker fikk sin betydning, idet derved forleggernes risiko blev 
fordelt på flere bokhandlere. Bokhandleren blev interessert i 
salget av fremmede bøker samtidig med at han dermed frem- 
met avsetningen av sine egne forlagsartikler. Senere gikk man 
over til å fastsette en bestemt pris på den ferdige bok, hvor- 
efter avregning fant sted. Slutt-stenen på denne utvikling blev 
da den, at forleggerne leverte sine verker til bokhandlerne 
2 kommisjon, d. v.s. med rett til å levere usolgte eksemplarer 
tilbake innen en bestemt termin. Denne form har holdt sig 
til vor tid. Bokhandelen er nu ordnet som en «kondisjons- 
forretning»: «Sortimentene», de egentlige forhandlere, får av 
forleggerne overlatt bøker på betingelse av at de uten om- 
kostning innen en viss tid kan levere tilbake hvad de ikke 
får solgt. 

Gjennem den utvikling tapte messehandelen sin betydning, 
dog blev de fremdeles stedet for avregning bokhandlerne 
imellem, og således utviklet sig de nuværende former for bok- 
handelens organisasjon og arbeide. Forleggeren forbereder 
og utarbeider planene for en forlags-entreprise, erhverver for- 
lagsrettigheter og har ledelsen av de litterære verkers frem- 
stilling: trykning, distribusjon o. s. v. Han har altså den hele 
risiko ved å formidle det litterære produkt til bokhandlerne, 
sortimentene, som har overtatt forhandlingen blandt publikum. 
Han, forleggeren, er altså så å si «grosserer» og kommer ikke 
i kontakt med og selger ikke direkte til publikum. Den side 
av saken er overtatt av bokhandlerne, «detaljistene». 

Det var i Italien, at bokhåndverket og bokhandelen ved 
slutningen av det 15. og i begynnelsen av det 16. århundre 
hadde nådd sin største utvikling. Først efter reformasjonen, 
da Luthers skrifter i millioner av eksemplarer spredtes, kom 
der mere liv i den tyske litteratur og bokhandel. 

Om forholdene i Norge skriver C. Nyrop: «Allerede fra før 
år 1600 har vi enkelte efterretninger der tyder på, at Norge 
hadde <«bogførere»; men meget oplysende er disse efterret- 
ninger ikke. Alt hvad vi i så henseende vet er, at der den 
21. juli 1560 døde en Henrik Bogfører i Bergen, og at Fredrik 
den annen den 22. januar 1575 tilsa Opslo kapitel og super- 
intendanten Frans Berg, at den bokfører, de valgte, og som 
skulde bo i Opslo, måtte være «kvit og fri for skat, vægt, 
sold og alle andre borgerlige og byens tynger og besværing.» 
Dette tilsagn blev efter opfordring avgitt, fordi der «ikke udi 
Opslo eller andre kjøbstæder der udi stiftet fandtes nogen 
bogfører.» 

Nyrop forteller at den lærde prest i Rakkestad ved Fredriks- 
hald, Hans Hammond, ikke hadde annet timelig igjen for sitt 
verk «Den nordiske Missions Historie i Nordlandene, Finmar- 
ken og Trondhjems Amt» (omtrent 1000 sider oktav) enn ti 
fri-eksemplarer. 

Holberg taler ofte om de slette vilkår for forfatterne. Således 
sier han et sted: «Boglige kunster kommer mere og mere udi 
foragt, og en autor, som i fordums tid var 1 anseelse og agtet 
som en halvgud, sættes nu i klasse med en haandverkskarl.» 
Et annet sted: «Den Jupiter hader, gjør han til skribent.» 

Nyrop sier videre: «Fra det 17. århundre kjennes derimot 
en ret livlig bevegelse på bokomsetningens område i Norge. 
1 1622 fikk den utenlandske bokfører Richter bevilling på å måtte 
være ene om å holde offentlig boklade i Bergen, det vil si som 
den eneste ufenlandske bokhandler der; de danske blev det som 
hittil forbeholdt å føre bøker derhen. Merkelig nok får imidlertid 
den bekjente danske bokhandler Jens Lauritsen Wolff allerede 
i 1625 «udelukkende» bevilling på å holde offentlig bokhandel 
i Bergen. I 1660, visstnok efter Wolffs død, fikk endelig den 
kjøbenhavnske bokhandler Cristian Cassuben tillatelse til 
«i Norge, dets stifter, steder og havne med bøger frit og ube- 

bundet at handle og negotiere, og paa hvert sted forblive, saa- 
længe han det begjærer». 

I 1638 forordnet Kristian den Feda at bokførerne som 
handlet med bøker ved og i kirkene, hvad der den gang var 
sedvane, ikke måtte falby «udspil og deslige, raa og letfærdige 
boleviser og andre utjenlige viser, digt, fabel, æventyr og ublu 
kjærlighedsbøger endog i kirkerne paa mange steder udi vore 
riger Danmark og Norge, mange til stor forargelse, uanseet der 
alene bøger fal skulde holdes og saadanne skrifter som til op- 
byggelse tjene kunde og ikke til forargelse og nedbrydelse...» 
20 år senere blev tillatelsen for bokførerne til å ha sine boder 
i kirkene kalt tilbake og helt ophevet. I Kjøbenhavn blev 
bokhandelen henvist til børsen. Men tross forbudene vedblev 
endel bokhandlere å ha utsalgssteder i kirkene. 

I Bergens by var forholdene i bokhandlerveien meget primi- 
tive, idet bokhandelen lenge var i hendene på bokbinderne, 
som konkurrerte sterkt med hverandre og som hadde små ut- 
salgsboder rundt om i byen som andre høkere. 

Det var den gang ofte vanskelig for forfattere å få forlegger 
for sine større verker. Disse kom derfor ofte ut i subskripsjon, 
en skikk som lenge hadde vært i bruk bl. a. i England. Hol- 
berg betraktet imidlertid prenumerasjon som et slags betleri 
og uttalte sig skarpt imot systemet. Forfatterne måtte også 
ofte bekoste trykningen selv, for i det hele tatt å få ut sine verker. 

I Danmark var der adskillig liv og rørelse innen bokhande- 
lens og boktrykkerienes verden på den tid. Anderledesi Norge. 
«Hele Norge», skriver Engelbrecht Boye i 1801, «eier ikke 
indenfor sine temmeligt udstrakte grænser en boghandel, der 
fortjener dette navn». Men, som Nyrop sier, dette var ikke 
så underlig, da «alle de norske aandelige kræfter blev udvik- 
lede i Kjøbenhavn, hvis universitet ogsaa var Norges.» I en 
så vidt betydelig by som Bergen var der omkring 1800 ingen 
egentlig bokhandel, før Thorstein Hallager omtrent år 1820 
etablerte sig der. Professor Lorentz Dietrichson sier i sitt verk 
«Svundne Tider»: «Skjønt Bergenserne jo var et æstetisk og 
paa sin maade intelligent publikum, var lysten til at jøde 
bøger ialfald dengang — omkring 1840 — lidet udviklet; et 
virkeligt bibliothek fandtes neppe i 4 eller 5 huse.» 

En prisverdig innsats til litteraturens fremme i Norge gjorde 
Selskabet for Norges Vel i begynnelsen av det 19. århundre 
ved oprettelsen av en «Boghandlingskommission» og ved pe- 
kuniært å støtte boktrykkeriene og forlagsvirksomheten. Ved 
oprettelsen av «Boghandlingskommissionen» fikk Norge, skri- 
ver Øverland, i virkeligheten sin første bokhandel. Hvad man 
tidligere hadde hatt hertillands i den genre hadde for det meste 
vært arbeider av mere tilfeldig og til dels privat karakter. Bok- 
trykkere og bokbindere handlet bare med rent kurante saker, 
hvortil ingen litterær eiendomsrett kunde gjøres gjeldende. 
I regelen måtte forfatterne selv bekoste trykningen av sine 
arbeider og foranledige deres salg. Der hengikk den gang ofte 
lang tid — flere år — før en bok, trykt i Kristiania, utkom. 
Selskabet for Norges Vel besluttet å utgi eller å støtte utgivel- 
sen især av historisk-teknologiske skrifter, og i 1812 søkte det 
å få utgitt en norsk bibliografi; men denne kom aldri, da man 
sannsynligvis ikke fant de rette menn for den. 

Ennu i begynnelsen av forrige århundre og helt op til 50- 
årene var det slett bevendt med bokhandelen her i landet, endog 
her i hovedstaden. De få, som kalte sig bokhandlere, hadde 
ingen forbindelse med det européiske bokmarked. Fra Dan- 
mark kom sjelden noget annet herop enn skolebøker, opbyg- 
gelsesskrifter og ren morskapslesning. De bokelskere, som 
den gang fantes, fikk hvad de ønsket direkte fra Kjøbenhavn. 
Når der en gang imellem fantes noget av verdi å få her hjemme, 
var det oftest dyrt. Om nogen egentlig forleggervirksomhet 
var der inntil midten av det forrige århundre ikke tale. Det 
første spake forsøk på å få i gang en virkelig bokhandler- 
forretning blev gjort omkring år 1825 av bokbinder Hoppe i 
forening med daværende underbibliotekar F. W. Keyser og 
lektor, senere professor fohn Messel. Den forretning blev dog 
ikke gammel. I året 1829 åpnet 7. W. Cappelen sin bokhandel, 
som gjorde sig fordelaktig bemerket fremfor de tidligere slett 
forsynte boklader 1 Kristiania. Mere epokegjørende for vor 
bokhandel og hele vor litterære verden blev dog den danske 
bokhandler Johan Dahls fremtreden år 1832. Fra hans boklade 
utgikk en stor mengde bøker over det hele land. Den gang 
hadde jo avislitteraturen ennu ikke opnådd sit nuværende do- 

minerende omfang, så der fantes vel et ganske stort publikum, 
som følte trang til å nyde sin åndelige føde i form av bøker. 
Dahl blev i lang tid mellemmann for den tids litterære frem- 
bringelser, og han var den gang den eneste, som gjennem sin 
dypere interesse for litteraturen kom til å anskue sin gjerning 
fra et høiere standpunkt enn det rent merkantile. 

* * * 

Når et litterært produkt skal gjøres til gjenstand for salg, 
går det inn under de vanlige vilkår for al handel og vandel, 
om enn det i mange retninger ikke rett og slett kan betraktes 
som en almindelig handelsvare. Bokhandelens organisasjon 
må ifølge sakens natur avvike fra den almindelige handel. Ti 
de som selger bøker (sortimentere), bestemmer således ikke selv 
bøkenes pris og sin avanse, men forleggeren. Bokhandleren 
og forleggeren står 1 et ganske annet og meget intimere for- 
hold til hverandre enn grossisten til detaljisten. Men også som 
handelsvare betraktet er der adskillige sider ved boken som 
det er av interesse å dvele ved. Boken er i høi grad en masse- 
artikkel, som kan og bør trenge inn i alle befolkningslag, og 
for at dette kan skje, må der reklameres for den som for en- 
hver annen handelsvare. På den annen side har den dog som 
masseprodukt betraktet en høist individuell og åndelig karakter, 
og der kreves og brukes adskillige spesielle fremgangsmåter 
for å få solgt en bok. Den side av saken vil vi ikke her komme 
nærmere inn på, men det er av interesse å citere en bemerkning 
fra en dansk forlegger, nemlig: «At kraftig annoncering ogsaa 
giver bogen en gunstig stilling med hensyn til anmeldelser, er i 
denne syndige verden en selvfølge.» 

De forskjellige publikasjoners betydning og verd står ofte 
ikke i forhold til deres avsetning. Verdi og salg følges ikke 
alltid parallelt. Selv mindreverdige ting, især litteratur efter 
tidens smak og mode, kan reklameres op og selges i store 
mengder, mens de gode ofte ingen forståelse finner. Forleggeren 
kan bidra meget til en boks sukcess. Han må så å si ta personlig 
andel i sin forlagsartikkels skjebne, ha tro på og interesse for 
sin forfatter og føre ham inn i den krets, hvor han efter sin 
begavelse hører hjemme. Den forretningsmessige side av saken 
veier ofte tungt, og salgsmulighetene kan avgjøre et verks 

skjebne. Av David Humes engelske historie blev der bare 
solgt 45 eksemplarer det første år efter utgivelsen. Selv av 
Schillers og Goethes verker kunde salget til en begynnelse gå 
tregt. Litteraturhistorien beviser tilstrekkelig, at alt verdifullt 
trenger lang tid for å vinne frem til anseelse, især når det er 
av belærende og ikke av underholdende natur. Forfatteren 
Felix Dahn sier etsteds med henblikk på tyske forhold: «A 
særive bøker er lett, der behøves kun blekk og penn og det 
tålmodige papir. Å ørykke bøker er allerede vanskeligere, fordi 
geniet ofte har en uleselig håndskrift. Å /ese bøker er ennu 
vanskeligere på grunn av søvnigheten. Men det vanskeligste 
arbeide, en dødelig mann kan utføre, er å se/øgø en bok.» 

Bokhandlere, men i særdeleshet sortimentsbokhandlere, op- 
fatter vel ikke alltid sin gjerning sådan, at de føler sig som 
«ansvarlige medarbeidere i åndens rike». Når de spørres til 
råds av sine kunder, ser de sig vel ofte heller ikke i stand til 
å anbefale en bok efter dens virkelige verdi eller mangel på 
verd. Bokhandlere bør imidlertid erindre, at de ved å inter- 
essere sig for å få utbredt det, som virkelig har verdi innenfor 
tidens åndelige produksjon på bekostning av det slette, kan 
bli mektige redskaper til det gode i åndens verden. Å se sin 
gjerning fra et blott og bart forretningsstandpunkt er denne 
stand uverdig. Han bør ikke selge sine «varer» som en slakter 
selger sine pølser. De mange mindreverdige litterære pro- 
dukter som nutildags ser dagens lys, hindrer dessverre til en 
viss grad utbredelsen av bedre litteratur og bringer forvirring 
i publikums mening og svekker dømmekraften. 

Disse bemerkninger om sortimentsbokhandelen gjelder i enn 
høiere grad forlagsbokhandelen. Denne forretningsgren bør 
ikke gjøres til spekulasjonsfelt for kapitalister, som kun sikter 
på pekuniær utnyttelse av tidens litterære konstellasjoner. Bok- 
handelen rangerer høiere enn de fleste andre merkantile er- 
hverv, som tjener dagens behov. 

Forleggeren inntar som forretningsmann en særstilling. Han 
har tillike en stor og vanskelig misjon å opfylle. Hans <«forret- 
ning» som sådan er den mest hasardiøse. Han skal ikke alene 
være med å løse en stor kulturopgave, men han skal og må 
også tilgodese de økonomiske hensyn, og det er naturlig, at 

hans interesser kan gå mere i merkantil enn i litterær retning. 
Han må tilgodese retninger og meninger som ofte står stikk 
imot hverandre og få de kulturelle og de økonomiske hensyn 
til å møtes. Rent filantropiske forleggere gis ikke. Først og 
fremst er forleggerne forretningsmenn, og kun når de ideale 
synsmåter kan bringes i samklang med de forretningsmessige 
er de idealister. 

Forleggerne har likeoverfor det lesende publikum et stort 

moralsk og estetisk ansvar. Når en forfatter har overdratt sit 
verk til en forlegger, har denne på en viss tid — eller måskje 
for bestandig — monopol på hans verk. Den som vil lese hans 
verk må ta det i det utstyr hvori det foreligger, om det er aldri 
så slett og smakløst. Der gis intet valg! For mange lesere er 
visstnok en boks utstyr en biting, hovedsaken for dem er den 
at den er overkommelig i pris. Men der er dog mange, som 
. fortrinsvis erhverver bøker i bedre utstyr. I hvert tilfelle kan 
forleggeren gjøre regning på et større salg, når hans forlags- 
artikkel er anstendig utstyrt, enn når det motsatte er tilfelle. 
Men selvfølgelig kan hverken utstyret eller prisbilligheten redde 
et verk, når dets innhold ikke er populært. Det gjelder for for- 
leggeren å gi enhver bok det utstyr som passer for den lese- 
krets boken er beregnet for. I hvert enkelt tilfelle gjelder det 
å treffe det rette. Lesekretsen er mangfoldig. Hvad der for 
den ene er godt nok med hensyn til utstyret, tilfredsstiller ikke 
en annen. Den bok, som er beregnet på den dannede lese- 
verden, må opvise andre attraksjoner enn en roman for det 
brede lag. 

Omkostningene ved fremstillingen av et verk spiller i al- 
mindelighet ingen avgjørende rolle, ialfall ikke, når der kan 
forutsettes solgt et større oplag. Ti, som bekjent, er de enkelte 
utgiftsposter — utgifter til tegninger, klisjéer, sats, korrektur 
etc. og delvis trykning — de samme om der trykkes et mindre 
eller større oplag. Med andre ord: Jo flere eksemplarer for- 
leggeren mener å kunne selge av en bok, dess billigere blir 
prisen pr. eksemplar. 

En forleggers gjerning er ikke alene å motta eller forkaste 
et tilbudt manuskript. Er han en entreprenant mann vil han 
selv gripe initiativet til litterære foretagender og finne sine 

medarbeidere dertil. Vi tenker her særlig på verker av praktisk 
art, som samlede verker, lære- og håndbøker, leksika o. lign. 
Forleggere og bokhandlere har ofte bedre anledning enn for- 
fattere til å kunne bedømme hvad publikum ønsker, mangler 
og trenger. 

I de større kulturland har forleggerne ofte sine spesielle 
felter, som de særlig og med en viss forkjærlighet dyrker. Har 
de først erhvervet sig innsikt 1 en enkelt litteraturgren og i 
markedets art og begrensning samt de spesielle midler og veier 
til avsetning, så er det naturligvis lettere og mindre resikabelt 
for dem å arbeide på denne basis. Således forlegger enkelte 
særlig skjønnlitterære, juridiske, pedagogiske, landbruksviden- 
skapelige og medisinske verker, andre igjen særlig historiske 
og teologiske verker, atter andre kunsthistoriske, oplysnings- 
litteratur eller teknisk litteratur, barnebøker etc. 

Er der tale om store og kostbare verker som kun kan for- 
utsettes å ha interesse for en mindre lesekrets, forsøker man 
sig frem ved forhåndssalg eller subskripsjon. Særlig kostbare, 
men for almenheten nyttige eller spesielle videnskapelige 
verker eller litteratur av nasjonaløkonomisk betydning, hvis 
utgivelse ikke kan svare regning, utgis eller forlegges ofte av 
det offentlige, stat eller kommune eller forskjellige institusjoner 
til fremme av almennyttige eller videnskapelige formål. 

Forleggeren har i første hånd å treffe avgjørelse angående 
et manuskripts skjebne. Han må skille klinten fra hveten, og 
der er visstnok vandret likeså mange manuskripter tilbake til 
forfatteren eller i papirkurven, som til boktrykkeren. Antar 
han det frembudte verk, så våger han på dette kapital og ar- 
beide, uten å kunne vite hvorledes det blir mottatt hos publi- 
kum. Hvilken rik erfaring og moden dom fordrer ikke en sådan 
gjerning, hvor ofte de høieste ideelle interesser må bringes i 
samklang med de rent forretningsmessige! Hvor mange feil- 
slagne forhåpninger har ikke forleggervirksomheten på dette 
gebet å notere, men hvor mange smukke seire kan den ikke 
også se tilbake på. Med sikkerhet kan intet beregnes på for- 
hånd. Eldre og anerkjente forfattere kan til nød takseres på 
grunnlag av tidligere vunnen erfaring hvad dem angår, men 
med nye stiller saken sig vanskelig. Til en viss grad kan visst- 

nok forleggeren eller hans konsulent bedømme et manuskript 
som salgsvare, men ofte går selv i og for sig utmerkede ting 
dårlig, mens mindre gode ting kan slå godt an. Verkets skjebne 
kan avhenge av meget — tidsstrømninger og moderetninger, 
en smart reklame, sympati for forfatteren m. v. 

Ved utgivelsen av bøker hviler all risiko på forleggerne, mens 
sortimenteren, den egentlige bokhandler, den som selger direkte 
til publikum, ingensombhelst risiko overtar. Nesten alt leveres, 
som nevnt, fra forleggeren til bokhandleren å condition, d.v.s. 
det ikke solgte returneres til forleggeren. Også all reklame, og 
denne kan være både mangfoldig, stor og kostbar, påhviler 
forleggeren. Den egentlige bokhandler, d. v. s. sortimenteren, 
kan jo ikke påta sig å reklamere for hver enkelt av de mange 
forskjellige bøker han har å selge. Mangen en bok hadde måskje 
oplevd en bedre sukcess, om forleggeren hadde gjort mere for 
den. Forleggeren kan skape bokens sukcess. Han må benytte 
sin sakkyndighet og sitt skjønn. Hans virksomhet forutsetter 
inngående kjennskap til bokmarkedet og til publikums inter- 
esser og smak. Når han skal kalkulere verket må dette skje på 
basis av det antall eksemplarer, som han mener å kunne avsette, 
Dette vil gi ham en pekepinn til å bestemme «oplaget». d.v.s. 
det antall eksemplarer som skal trykkes. Trykningsprisen er 
lett å konstatere. Da imidlertid prisen på det enkelte eksemplar 
blir mindre jo flere der trykkes, kan han fristes til å sette op- 
laget så høit som mulig, ti ille vilde det være om oplaget ikke 
blev tilstrekkelig! Å trykke nye oplag — især når satsen ikke 
er stående — faller dyrt. Det er jo kanskje alene tale om å til- 
fredsstille et mindre behov, idet det vesentlige antas å være 
dekket ved første oplag. 

Av det sannsynlige salg, man kan gjøre regning med, er 
forfatterens honorar avhengig. Dette fastsettes enten pr. trykte 
ark og for et bestemt antall eksemplarer, med en pauschalsum 
for hele verket eller også med et fiksert beløp for hvert solgt 
eksemplar. Nesten alltid forbeholder forleggeren sig eneretten 
til et verk, ialfall til et enkelt oplag. 

Bokhandelen er som man ser i mange retninger avvikende 
fra den almindelige kjøbmannshandel. Forleggeren yder sorti- 
menteren en betydelig lengere kreditt enn brukelig ellers i han- 

del og vandel, hos oss et helt år, med avregning hver 8. mars. 
Dessuten leverer forleggeren sine bøker — uten at dette sær- 
skilt forlanges av sortimenteren — <a cond.»: det som ikke 
er Solgt innen en viss tid kan leveres tilbake. Av den mere 
gangbare litteratur tar sortimenteren i regelen også en del 
eksemplarer i fast regning. Utsalgsprisen på bøker er likeså 
fast som den procentsats forleggeren bestemmer for salget. 
Forleggerens risiko ved å gi alle sine verker i kommisjon til 
landets samtlige bokhandlere, dekkes av en kausjon som sorti- 
mentene stiller til Bokhandlerforeningen. Denne forening har 
også i flere andre retninger overtatt reguleringen av denne 
eiendommelige handelsgren. 

Som handelsvare i sin almindelighet er boken en ganske 
betydelig artikkel i den nasjonaløkonomiske samferdsel. Den 
er tillike en sikker gradmåler for et folks kultur. 

Bokhandlere finnes nu i enhver by her i landet og enkelte 
steder også på landsbygden. De er det viktigste mellemledd 
mellem forfatteren og det lesende publikum. 

Bøkenes skjebne er ofte uberegnelig. Litterære frembrin- 
gelser av største betydning og verdi kan lenge forbli upåaktet, 
mens helt ubetydelige produkter allerede ved sin fremkomst 
kan opnå en viss sukcess. Tiden vil visstnok alltid avklare for- 
holdet: Det gode vil alltid vinne i tidens løp, det ordinære og 
dårlige ubønnhørlig vies forglemmelsen. Med sit geniale verk 
«Die Welt als Wille und Vorstellung» måtte Schopenhauer 
vente 30 år på sukcessen, Hegel, Schilling, Fichte o.a. fikk der- 
imot uhyre innflytelse på sin samtid, mens efterverdenen har 
forlatt deres syns- og tenkemåter. Den berømte maler og for- 
fatter W. Busch bød forgjeves frem sin billedbok «Max und 
Moritz» til en bekjent og kunstforstandig forlegger. En annen 
forlegger, som tok sig av verket, trodde heller ikke det kunde 
bli nogen forretning. Da boken omsider kom ut blev den da 
også meget sterkt kritisert, og ingen trodde nogensinne at den 
vilde opleve et nytt oplag. Siden har den opnådd utallige op- 
lag og kolossale summer er tjent på den. Oftest er det altså 
til syvende og sist publikum selv som anerkjenner et arbeide 
ved å kjøpe det, selv om kritikken kanske har fordømt det. 
Den berømte romanforfatter Spzelhagen fikk 600 mark for sin 

første roman — som med tid og stunder opnådde over 50 op- 
lag. Men det er jo alltid så: Nybegynnere og ukjente må i 
regelen nøie sig med beskjedne honorarer. 

«Bøker er dyre» har vært et stadig omkvede. I et land med 
et så lite sprogområde som Norge må dette ifølge sakens 
natur være så. I de store kulturland, hvor forleggerne avsetter 
minst det 10-dobbelte, kan bøkene bli så meget billigere. I land 
med større sprogområde har derfor både forfatter og forlegger 
større chanser. Et enkelt verk som slår igjennem kan gjøre 
sin forfatter og forlegger til velstående menn. Bøker av frem- 
ragende og anerkjente forfattere, som kan trykkes i store op- 
lag, kan naturligvis fremstilles billigere enn bøker av forfattere, 
som kun kan gjøre regning på en mindre lesekrets, så fra dette 
synspunkt er de store forfattere billigere enn de små. 

Det er vel så, at forhandling av bøker sluker likeså store 
handelsomkostninger som enhver annen vare. Der er ved flere 
leiligheter uttalt ønsker fra forfattere om å undgå disse, og 
der er gjort mange eksperimenter i den retning. Men hittil 
har resultatene vært dårlige. Selv den beste bok trenger en 
forretningsmessig behandling for å bli kjent og lest av publi- 
kum. Kun i ganske særlige tilfelle vil det være å anbefale en 
forfatter å utgi en bok på eget forlag — hvis han i det hele tatt 
kan finne en forlegger. For derved overtar han hele risikoen 
selv, og det vil dessuten alltid falle ham vanskeligere enn en 
forlegger eller bokhandler å finne de rette veier til publikum. 
Bedre da å overgi sitt verk til en bokhandler i kommisjon, d.v.s. 
forfatteren bekoster trykningen og bokhandleren besørger det 
forretningsmessige ved salget mot et bestemt vederlag. 

Som forholdene nu har utviklet sig er enhver ung og ukjent 
forfatter henvist til forleggerens, boktrykkerens og bokhandle- 
rens assistanse for å få sitt produkt frem. Er interessen hos 
forlegger og forfatter ofte vanskelig å bringe i samklang, så 
faller den dog ialfall i én retning sammen: deri at verket må 
finne den størst mulige avsetning, og det kan kun opnåes 
gjennem den regulære bokhandel. 

Der spredes imidlertid en masse bøker, som sjelden eller 
aldri passerer gjennem den regulære bokhandel, men selges 
ved hjelp av kolportører, reisende bokselgere, som drar land 


121 


EN BOK OM BOKEN 


og strand rundt og helst besøker de fattigste hjem. Det er 
slett utstyrte, billige bøker, som vel ikke egentlig er umoralske, 
men dog er litteratur av siste sort. Bøker av den art kan opnå 
store oplag, langt større enn vore beste forfatteres verker. 
Forfatterne er hjemlige størrelser, hvis navn man forgjeves vil 
søke i et forfatter- eller konversasjonsleksikon. Meget ofte er 
bøker i denne genre oversettelser. Det er meget vanskelig å 
komme denne smusslitteratur tillivs; men folkebibliotekene 
må kunne utrette noget ved å sørge for at den gode litteratur 
er så lett tilgjengelig for alle og enhver som det overhode lar 
Sig arrangere. : 

Den antikvariske bokhandel selger bøker som ikke lenger 
finnes i den almindelige bokhandel, eller sjeldne frembringelser 
innen boktrykkerkunsten, eller endelig, og det er det almin- 
delige, brukte bøker. 

I de siste hundre år er der gjennem utgivelsen av forskjellige 
samlede verker, billige folkeutgaver, konversasjonsleksika etc. 
tilført befolkningen et overmåte rikt stoff til belæring og dan- 
nelse. Hvilken kulturinnsats enkelte store innen- og uten- 
landske forlag har utrettet med sine billige utgaver kan kun 
den bedømme, som hungrer efter de åndelige skatter, men 

ikke på annen måte ser sig i stand til å erhverve disse. 
Vi vil her kun nevne Reclams klassiker-utgave, 
hvorav, NB. før krigen, hvert enkelt 
bind kunde erhverves for 
20— tyve — øre. 

jp” tp DI GSÅ her hjemme er interessen for gode 
em || og for smukke bøker i gledelig vekst, som 
H || overalt i kulturlandene; men i folks om- 
| dømme står dog ennu et menneske med 
bibliofile interesser i klasse med mere 
eller mindre «rare» samlere, enskjønt der 
på intet annet felt gis anledning til større 

åndsutvikling enn her. Bibliofil kalles den 
som interesserer sig for gode og især for vakre bøker, og for 
hvem boken som sådan har selvstendig verdi ut over den, inn- 
holdet gir, og som i stadig selskap med bøkene finner belærelse, 
hvile, adspredelse og berikelse. Den moderne bibliofil er ikke 
en særling, som har vendt sig bort fra verden og gravd sig 
ned i sine bøker; han er i full kontakt med sin samtid; ti nu- 
tildags gis intet liv uten bøker. De gir oss så meget, som vi 
trenger til i livet, at beskjeftigelsen med dem er blitt nødvendig 
for oss, et gode som ikke kan erstattes av nogen annen syssel- 
settelse. Derfor kan og bør bibliofilen leve som ethvert annet 
menneske, og nettop den rette lesning vil anspore ham til å 
leve dedre og rikere enn andre, som ikke har hørt visdommens 
stemme gjennem bøkene. «Har du en have og et bibliotek,» 
sier Cicero, «da mangler du intet.» Der gis ingen edlere «sport» * 
enn sysselsettelse med bøker; de er den menneskelige ånds 
skatkammer. 

Daklog Dumreichers «Haandbog for Bogsamlere» karakteri- 
serer en bibliofil som en for hvem gleden over bøkene ikke 
er bestemt alene av deres nytte- og bruksverdi, men også av 
den rent estetiske tilfredsstillelse, man kan føle ved å være i 
selskap med gode bøker, hvad enten man særlig legger vekt 
på deres indre verd, litterære og stilistiske egenskaper, eller 
på den ydre skikkelse, hvori de optrer, det typografiske og 
dekorative utstyr, bokbindet o. s. v. Kort sagt, foruten å være 
boksamlere er disse mennesker tillike bokvenner, bokelskere, 
eller med det greske ord: d6liofiler. Den forretningsmessige 
side ved boken har i almindelighet ingen interesse for bibliofilen. 

På den annen side bør alle være bibliofiler som forretnings- 
messig har noget med bøker å gjøre, såsom bokhåndverkere, 
bokhandlere og bibliotek-folk. Men om enn dette skulde være 
en selvfølge, så er det dog dessverre på langt nær tilfelle over 
hele linjen. 

Bibliofilien er ikke nogen ny og fersk samlermani. Den BR 
eksistert så lenge der har eksistert bøker. Allerede hos ro- 
merne var bibliofili en modesak; de rike romeres hus hadde 
i almindelighet sin egen biblioteksal. Også i middelalderen 
støter vi på bibliofilt interesserte mennesker, især i klostrene 
og blandt de italienske humanister. Da de første trykte bøker 
dukket op, blev de til en begynnelse ikke ansett som verdige 
samler-objekter. Men allerede i begynnelsen av det 16. år- 
hundre var dette forhold helt endret, og znkunadlene (2: verker, 
som er trykt til og med året 1500) er nu meget sjeldne og 
søkte. De aller fleste ligger fast i offentlige biblioteker. 

Italien blev i den første tid efter boktrykkerkunstens op- 
finnelse det førende land i bibliofilien; senere har Frankrike 
holdt førerskapet, om enn franskmennene snart fikk sterke 
konkurrenter i England og til sist i amerikanerne. Særlig i det 
18. århundre var interessen for smukke bøker stor. 

Man har anslått det samlede antall bind i franske privat- 
bibliotek før revolutionen til ca. 13 millioner. Av berømte 
franske bibliofiler kan nevnes Charles Nodter, Jacques Charles 
Brunes, baron Pichon, Amöroise, firmaet Didot, hvis store 
bibliotek blev bortauksjonert for et beløp av 2612 743 francs; 
hertugen av Aumale, Edmond og Jules de Goncourt og He 
andre. 

Finner man i England, Frankrike og Amerika særlig tallrike 
luksus- og representasjons-bibliotek, så har Tyskland mere 
gjort sig gjeldende ved sine bruksbibliotek eller rettere viden- 
skapelige samlinger. Av bibliofile bibliotek kan nevnes Meuse- 
bachs, Heinrich Klems, von Lipperheides kostymebibliotek 
m. fl. De fleste av de såkalte representasjonsbibliotek som 
kongelige og adelige personer oprettet, glimret ikke ved sin 
størrelse, men ved sine kostbare og smukke bind. Det var 
luksus- eller liebhaber-bibliotek som tidens mode krevde dem. 
England hadde i det 17.0g 18. århundre de store samlere. Der 

var dog her et mere nasjonalt preg over bibliofilien, og særlig 
har de eldste Shakespeare-utgaver vært gjenstand for samling. 
Den praktfulleste og rikholdigste private boksamling var lord 
Spencers, hvis bibliotekar var den store bibliofil Dzddin. Et 
stort og berømt bibliotek var også greven av Crawfords, som 
inneholdt ca. 100000 bind og 6000 håndskrifter. Et smukt 
og verdifullt liebhaber-bibliotek var sir Thomas Grenvilles, 
som gikk inn i British Museums bibliotek. Om Richard Heders 
bibliotek skrev digteren Walter Scott, at det overtraff alle 
andre. Det hadde ca. 150000 bind, opstillet i flere byer i 
England, Frankrike og Belgien. Også Henry Huths bibliotek 
var meget berømt. Den mest fremragende antikvar i England 
i det 19. århundre var Bernard Quarttch. 

Efterhånden har de amerikanske mangemillionærer forstått 
å gjøre sig sterkt gjeldende som boksamlere og erhvervet 
nogen av de største skatter på bøkenes område. Blandt annet 
er et par Gutenberg-bibler (papir-eksemplarer) gått til Amerika, 
deres pris skal ha vært ca. 50000 dollar pr. eksemplar. Som 
bekjent blev der av den første latinske bibelutgave trykt en del 
eksemplarer på papir og en del på pergament, disse siste har 
selvfølgelig en betydelig større verdi. 

En av de berømteste bibliofiler er amerikaneren Henry E. 
Huntington. Hans bibliotek skal være det fornemste av alle; 
der finnes nogen av de verdifulleste manuskripter og første- 
utgaver. Denne uerstattelige boksamling, som eieren erhvervet 
gjennem et langt liv og nu har overlatt til staten, har kostet 
ham henved 10 millioner dollar. I april 1911 erhvervet han 
et eksemplar av den 42-linjers latinske bibel for 50000 dollar. 
I 1919 satte han en ny rekordpris, da han betalte 75 000 dollar 
for et eksemplar av første-utgaven av «Venus og Adonis», en 
av litteraturens største skatter, det eneste eksemplar, som ennu 
finnes av Shakespeares første trykte bok. Det verdifulleste 
stykke i hans samling er dog original-manuskriptet til Benjamin 
Franklins selvbiografi. 

Den kjente mangemillionær Pierpont Morgan kjøpte sjeldne 
bøker uten hensyn til priser og verdi. Hans bibliotek, som 
efter hans død er opstillet i et marmorpalats i New-York, inne- 
holder de prektigste bokskatter og ansees som det rikholdigste 


125 


EN BOK OM BOKEN 


og kostbareste privatbibliotek, som nogensinne har eksistert. 
Særlig må nevnes en rik samling av de praktfulleste bokbind 
fra alle verdens kanter. Denne samling skal ha kostet Morgan 
ca. 10 millioner dollar. 

Den kjente fabrikant av boktrykkerpresser og typer Robert 
Hoe eide engang Amerikas største og mest utsøkte privat- 
bibliotek. Denne samling på ca. 15 000 bind blev i 1911—12 
solgt ved en rekke auksjoner i New York. De beste ting av denne 
samling gikk over i den førnevnte Huntingtons besiddelse. 

I Chicago eier familien McCormick en stor og smukk bok- 
samling, som inneholder flere Caxton-trykk. Denne by har 
også sin bibliofil-klub, «The Caxton-Club». «The Elizabethan 
Club» ved Yale-Universitet i New Haven eier en berømt sam- 
ling om Shakespeare. «Hamlet» finnes her innbundet i et 
enestående smukt maroquin-bind. En av perlene i biblioteket 
er Bacons «Essays» fra 1598, formentlig det eneste eksemplar 
som finnes, og det blev kjøpt av klubben for 10000 dollar. 
En berømt amerikansk bibliofil og bibliograf var Henry Elkins 
Widener, hvis bibliotek efter hans død blev skjenket til Har- 
vard-Universitetet. 

Fohn Rylands bibliotek i Manchester er et av de yngste, 
men verdifulleste og vakreste i hele Europa. Det er en dona- 
sjon til byen av den stenrike Manchester-kjøbmann Rylands 
enke. Ryland døde 1888 og hans enke 1908. Bibliotekbygnin- 
gen er et palats hvis opførelse krevde ni år. Dette bibliotek 
inneholder æun ca. 200000 bind, men heri er innbefattet den 
berømte, «skjønneste og kostbareste boksamling i Europa», 
nemlig det såkalte «Althorpes Bibliotek», som eides av lord 
Spencer og omfatter 40000 bind, deriblandt de sjeldneste og 
kostbareste blandt boktrykkerkunstens mesterverker, således 
henimot 2500 inkunabler (?), de fleste i utsøkte eksemplarer. 
Det blev av fru Ryland erhvervet for ca. 4"/2 million kroner. 
Særdeles verdifull og interessant er også bibliotekets bibel- 
samling. Den viser boktrykkerkunstens utvikling gjennem 
4"/2 århundre. Enn videre skjenket fru Ryland en samling av 
orientalske og vesterlandske håndskrifter i et antall av ca. 6000 
nummer, som hun hadde erhvervet av jarlen av Crawford for 
ca. 3 600000 kroner. 

Flere av de her nevnte engelske og amerikanske bibliotek 
er installert i de praktfulleste bygninger, svarende til deres 
representative betydning. 

Danmark har i de siste to århundrer hatt fremragende, rike 
og fornemme bibliofiler og boksamlere. Således eide grev Johan 
Ludvig Holstein Ledreborg en samling på 20000 bind. Grev 
Bernstorff samlet i Paris i årene 1744 til 1750 et utsøkt biblio- 
tek, som han senere hjemme i Danmark betydelig utvidet. Den 
mest fremtredende og kunnskapsrikeste boksamler i den annen 
halvdel av det 18. århundre var B.W.Luxdorph. Hans bibliotek 
blev i 1789 solgt på auksjon. Grev O:to Thotts bibliotek på over 
1 30000 bind blev delvis også solgt på auksjon og spredt for alle 
vinde. En lignende skjebne ventet historikeren Sums store 
bibliotek, bestående av ca. 100000 bind. Suhm var gift med 
en rik, norsk kjøbmannsdatter; han levde 1 årene 1752—1765 
i Trondhjem og blev en av stifterne av «Det kongelig norske 
Videnskabernes Selskab». En utmerket samling danske paleo- 
typer samlet Henrik Hielmstierne. Caspar Frederik Wegener 
i Roskilde rådet over en boksamling av 22000 bind, som i 
1902 overtokes av Stadsbiblioteket i Aarhus. 

Sverige hadde under 30-års krigen som krigsbytte erhvervet 
en mengde meget verdifulle og gamle boksamlinger, som mest 
gikk til Uppsala Universitet. En av de merkeligste svenske 
boksamlere og bibliofiler var Emanuel Swedenborg. Han var 
ikke alene en stor lærd og sprogmann, men han hadde 1 sin 
ungdom også befattet sig med bokbinding og kobberstikk, og 
sine egne litterære verker utstyrte han med megen omhu og 
smak. I det 19. århundre grunnlas i Sverige mange store lieb- 
haber- og privatbibliotek, som efter hvert igjen blev opløst. 

Det største zorske privatbibliotek i det 19. århundre eides av 
kgl. fullmektig Boeck, hvis samling, bestående av over 30000 
bind, vesentlig norsk og dansk litteratur, overgikk til Viden- 
skabsselskabet i Trondhjem. Også dr. Hans Reusch eide et 
meget utsøkt bibliotek, vesentlig bestående av illustrerte verker 
og verker om bibliografiske emner. 

At bibliofili er et dyrt liebhaberi er kjent nok. Her skal 
nevnes nogen eksempler: På en bokauksjon over hertug John 
of Roxburghes store bibliotek blev der 17. juni 1802 i London 

solgt et eksemplar av den eld- 
ste daterte utgave av Boccac- 
cios «Decamerone», trykt av 
Valdarferi Venedig i 1471, for 
en pris av 2 260 pund. Samme 
dag blev også et defekt eks- 
eniplar av en av Caxton i 147 I 
trykt bok solgt for den høie 
pris av 1060 pund. Prisene på 
sjeldne bøker er dog under- 
kastet lunefulle svingninger. 
Således blev omtalte Boccac- RE 
Å o ME yde Suecorum 
cio syv år senere igjen solgt for | regis Domnus 
918 pund. Som den danske fr 1 
forfatter Peter Nansen sier: 
«Bøkenes skjebne kjenner in- 
gen. Enkelte faller snart i verdi 
og går i glemsel; andre stiger 
år for år i verdi og anseelse.» 
Salget av en «Boccaccio» 
i 1813 gav anledning til grunn- 
leggelsen av Roxburghe-club- 
ben, den mest berømte av alle 
bibliofil-klubber. Grolier-klub- 
ben i New-York og dens publi- 
kasjoner nyder stor anseelse 
blandt bibliofiler. De fleste 
trykk er utført av den navnkundige boktrykker Th. de Vinne. 
Hvis en bok skal kunne interessere en bibliofil må den 
ha flere særegne egenskaper. Den må først og fremst i ut- 
styr stå avgjort over de ordinære og på en eller annen måte 
skille sig ut fra disse. Papiret må være ekstra fint, helst med 
store marginaler, sats og trykk må være første klasses, kor- 
rekt og smukt i alle detaljer. Dernest forlanges det at boken 
kun er trykt i et begrenset oplag. Er oplaget over 500 taper 
den som <bibliofil» bok allerede noget i verdi. Jo mindre op- 
laget er, dess større bibliofil verdi har den. Sådanne bibliofile 
utgaver bør alltid være forsynt med løpenummer for hvert 

REGNI SVECIÆ GEOGR As. 
phica & politica deferiptio. 


aAuthore 
ÅNDREABvnrEOo, Svtzco 


gr=NÅD VR OP AE partes ad (eprene 
bjj trionem vergentes moder. 

ni geographi ørbem Ar- 
gj &oum appellant. Dividitur 
”"in Scandiam & Daniam. 
Scandia vel Scandinavia, quam Plinius 
in(ulam incompertæ magnitudinis vo- 
cat, Europæ latus feptentrionale clau- 
dit: Regio latiffima inter Lv & Lxxit 
gradum feptentrionalis latitudiris & 
xxv ac Lxvy longitudinis extenfa: å me- 
zidie Daniam & Germaniam, å feptene. 
trione & occafu oceanum, ab ortu ve- 
so Ruffiam habet conterminam : ejus 
auftraliores partes, ubi polus ultra fexa- 
- gefimum gradum non elevatur , cæ- 
- dum fatis habent mire & temperatum; 
mediæ vero quæ fexagefimum gradum 
& circulum Ar&icum interjacent, cæ- 
lam quidem non admodum clemens 
Å 4 habenr, 


Leiden 1633. Originalstørrelse. 
boksamling). 


eksemplar; nummerering i og for 
sig gjør dog ikke en bok bibliofil. 
Den bør helst bære et individuelt 
preg av den kunstner eller den 
håndverker, som har ledet frem- 
stillingen eller selv utført den. Så 
godt som alle arter av litteratur 
har vært gjenstand for bibliofil ut- 
givelse. 

Ved bedømmelsen av et nytt 
ellergammelt verks bibliofile god- 
het og verdi i sin almindelighet 
bør også tas hensyn til innholdet, 
forfatterens navn og stoffets be- 
handling. Dernest bør formatet 
være passende og praktisk, inn- 
holdet oversiktlig ordnet, inndelt 
i kapitler og avsnitt. Forord, inn- 
hold og register bør ikke mangle. 

Deønskelige typografiskeegen- 
skaper av en god bok har vi an- 
tydet før. Det enkelte eksemplar 
må selvfølgelig være komplett, 
således at ikke noget eventuelt 
bilag, karter, illustrasjoner o.s.v. 
mangler, at ikke enkelte ark er 
tilsmusset eller forrevet, at det har 


en tilstrekkelig marg og ikke er forskåret av bokbinderen, 
hvilket dessverre ofte forekommer. Mangler der et blad eller 
flere er det vanskelig å få det erstattet, ved gamle bøker oftest 
ganske utelukket. 

Den sanne bibliofil konsentrerer sig helst på bestemte felter, 
erhverver de beste eksemplarer og de beste utgaver innenfor 
sitt spesielle område. 

For å komme inn under begrepet «sjeldenhet», kreves der 
av en bok egenskaper, som under de forskjellige forhold kan 
variere meget. Den bekjente autoritet på dette område Miihl- 
Örecht sier herom: «Bøkenes sjeldenhet kan være absolutt eller 

efter omstendighetene relativ. Absolutt er den når man vet, 
at en bok i andre land lett kan erholdes, men ikke forekommer 
her hjemme. Enn videre når efterspørselen efter en bok er større 
enn det forhåndenværende antall eksemplarer, uansett oplaget. 
En bok kan også være meget sjelden uten derfor å være verdi- 
full. Den sanne bokelsker ønsker sig i regelen bare de sjeldne 
bøker, som har såvel en indre som en ydre verdi. Mange bok- 
samlere har sine særskilte liebhaberier, som dog mest refererer 
sig til bøkenes ydre fortrin.» 

De verker som «brukes» og leses mest har selvfølgelig en 
kort levetid. De blir slitte og kasseres tilsist. Det samme er 
tilfelle med bøker av ganske små formater; de får sjelden en 
så høi alder som de store folianter, selv om de er trykt i store 
oplag. Erkebiskop Erik Valkendorf lot i året 1519 i Paris 
trykke den første bok for Norge, et liturgisk verk i oktav- 
format: Breviarium Nidrosiense. Omtrent samtidig avsluttedes 
i Kjøbenhavn trykningen av et annet liturgisk verk for Nidaros 
bispedømme: Missale Nidrosiense; dette er i folio. Mens man 
av missalet kjenner henved et snes eksemplarer, finnes av 
breviariet kun 6 defekte eksemplarer og nogen få fragmenter. 
Breviariet var prestenes håndbok og er derfor blitt slitt op, 
mens missalet tilhørte kirkene og derfor oftere er blitt bevart. 

Hvad der således i det ene land kan ansees for en sjeldenhet, 
er måskje i det annet en nokså lett tilgjengelig bok. Samlerens 
spesielle interesse for en enkelt litteratur-gren kan gjøre en 
bok verdifull for ham, mens den for en annen ingen eller liten 
interesse har. Alle bøker som er gamle, er til en viss grad 
sjeldne, særlig naturligvis de eldste. Alle bøker, av hvilke man 
vet, at der kun er trykt få eksemplarer, er sjeldne, deriblandt 
også alle privat-trykksaker, og i det hele tatt alle verker, som 
ikke har vært tilgjengelig i handelen, f. eks. familie- og slekts- 
historier, bygdehistorier, festskrifter o. I. Ved siden av private 
trykksaker er også de såkalte liebhaber-utgaver sterkt efter- 
traktet som samler-objekter. Under denne betegnelse skjuler 
der sig dog oftest kun bokhandler-finesser. Naturligvis er også 
alle konfiskerte trykksaker eftersøkt, likeså alle første utgaver 
av berømte forfattere. De er nu de fleste bibliofilers attrådde 
attraksjoner. 

178 -Svgrecrat 

inhabitatores gravantur, quam come 
'modi(fimetollerentur: Attamen ad hoc 
ufq; ternpus ad optatum effeftum non 
pervenit,neque fubditorum gravamina 
hoc paéto quicqsam diminuta, licet $. 
C. de hac se plurimum fuerit follicita, 
& partim optimis quibufque ordinatio. 
nibus, partim etiam publacis mandatis, 
ea fubdiros moleflia liberare ftuduerit. 
'Itaque cum ejufmodi vedturæ & ho- 
fpitalitates per anni curriculum inz- 
-Qualiter tranfeant, fubditique præter 
modi illis graventur, & exhauriantur, 
ut annua tributa perfolvere nequeant, 
ideo commodiori adminiculo vifum 
eft nobis, non pofle hæc gravamina re» 
moveri, quåm ur fubditi certam pecu» 
niæ fummam contribuant (ad quam 
fefe promtos obtulerunt) ac deinveps 
tabernarores fecus quodlibet iter con. 
fiituantur, & ubi necdum fufficientes 
furit, duo aut tres, vel etiam-plures, 
prout neceffitas poftulaverit , ordinen- 
turs qui omnes hofpitalitates excipient, 
ad quos unufquifque, tam regni Sena- 
tores, quam alii per regnum profici- 
fcentes, divertent, pro cibo & veftura 
Jegitime perfolventes, fecundum te- 


norem illius Mandati, quod clementif-, 


fimus Princeps & Dominus nofter in 
fuo Ducatu fuper hac re publicaverat, 
«silludque 


Drtscrirti0. 179 
illudque quantum ad proprios regui 
fervitores aut nobilivm famulos fpe. 
Gar: Verum alii qui per regnum prof- 
cifcuntur, velut mercatores, aut quie 
cunque tandem, cum tabernatore 
quåm poflunt optime de følutione con» 


venient : Arque fi plures ad tabernato- 


renn: diverterint hofpites, quam pofåit 
domo fufzipere, & neceflaria fuppedi- 
tare, ad vicinum fuum eoram quofdam 
expediet , ficut jura loquuneur 4: qui ea- 
dem juriidiione, qua tabernatoripfe- 
met, fruetur: Qyare cum exeréttus 
equeftris aut pedeftris ad luftrationem 
vel militarem expeditionem evocatur, 
menftruum, aut hebdomatarium, pro 
tempoøris conditione, illinumerabitur 
falarium,ideoqiubi per regnum tranfie- 
sit, in diverforio folvere tenebitur, 
apud nullum.s Sacerdotem aut rufti. 
cum diverfans, fine perfolutioneJ; 
In quibus Commiflarii , una cum 
aliis Dudtoribus militaribus, diligen- 
tem infpe&ionem circa equites & pe- 
dites habebunt, nift pro meritis, Å 
fecus fatum fuerit, pænam fultinere 
velint. 

Similiter viri nobiles , intra Senato- 
rium ordinem aut extra conltituti,cum 
illi aut eorum famuli per regnum iter 
inftituunt, pro fe, ubi ad coronæ fub» 

M g ditos 


Opslag av Svecia. Trykt av Z7sevier. Leiden 1633. 


«Den første gang, den første gang, 
den giver mangen småting rang.» 

Likeledes særavtrykk med brede marginaler og trykt på 
bedre papir. Forleggere av berømte forfatteres verker trykker 
oftest et lite antall eksemplarer på bedre papir (de «bibliofile» 
utgaver). Der er også i tidens løp trykt en mengde høist 
luksuriøse kataloger over forskjellige rikmenns samlinger samt 
auksjonskataloger. Disse verker er i regelen trykt i mindre 
oplag og kun undtagelsesvis kommet i handelen. De er trykt 
på det fineste papir og oftest kun på den ene side av papiret 
og ledsaget med kostbare farvetrykk. 

Til de «sjeldne» verker hører først og fremst de som er 
trykt av de første og de noget senere så berømte boktrykkere, 
såsom Aldus Manutius Elsevier, Etienne (Stephanus), Didot, 
Plantin, Caxton, Baskerville, Morris etc. Og hvilken ameri- 
kaner vilde ikke gjerne ha i sin samling en eller annen bok, 
som er trykt av Benjamin Franklin? 

Uten å ha gjort nogen studier i bibliografien (2: beskrivelse 
av og fortegnelse over bøker) er det ikke gjørlig å skaffe sig en 
samling av bøker, som virkelig har bibliofil verdi. Først med 
forståelsen av bokens eiendommelighet vil interessen for boken 
få den rette charme. [For de av vore lesere, som har interesse 
for denne sak, vil vi henvise til den før omtalte «Haandbog 
for Bogsamlere» av Sven Dahl og Carl Dumreicher, V. Pios 
bokhandel, Kjøbenhavn 1921]. 

Til sjeldenhetene hører enn videre: Store, meget bindsterke 
illustrerte verker, som på grunn av sin høie pris bare kan an- 
skaffes av meget få private personer. Enn videre: Småskrifter, 
pamfletter m. v., som snart vil gå tapt og som i almindelighet 
ikke opbevares, verker om meget spesielle emner eller som 
er skrevet i meget sjeldne sprog eller dialekter. Enkelte byers, 
institusjoners og lærde selskapers historie og private trykk- 
saker som ikke har vært i handelen. Bøker eller oplag som 
gjennem ildebrand eller andre ulykkelige hendelser i alt vesent- 
lig er gått til grunne. Bøker med håndskrevne anmerkninger 
av berømtheter er også meget søkte; de store bibliotek kan 
ofte fremvise sådanne sjeldenheter. 

En bok behøver ikke akkurat å skrive sig fra det 15. eller 
16. århundre for å være sjelden, vanskelig å erholde og meget 
dyr. I det hele tatt alle bøker som er utsolgt og ikke blir 
optrykt på ny, blir snart vanskelig å få. At bøker er sjeldne, er 
naturligvis ikke alltid det samme som at de er «gode». Selv 
«gamle» bøker er ofte ikke så sjeldne, selv om de blev trykt 
i mindre oplag; de enkelte eksemplarer er nemlig gjerne varige, 
da de blev trykt på sterkt papir og innbundet i solide bind. 

De store boksamlinger var i eldre tider i regelen anlagt efter 
en universal plan som omfattet al menneskelig viden, ialfall 
krevdes det at de besad alle hovedverkene i de forskjellige 
emner. I den tiltagende masseproduksjon av bøker — den 

vokste efter hvert til en sann syndflod ! — blev det snart håbløst 
å tenke på nogen <«universel» samling. Det gjaldt å spesialisere 
sig 1 et enkelt emne, det som skulde gi samlingen karakter, 
og her må samlerens personlige interesse, smak og synspunkter 
være den eneste veiviser. Man må være enig med den kjente 
danske bibliotekar 7. 0. Lange, når han uttaler følgende: «Det 
er en almindelig feiltagelse, at begeistringen og gleden over 
bøker skal gi sig utslag i å samle så mange bøker som mulig. 
Den kloke boksamler forstår å begrense sig. En liten, utsøkt 
samling er langt å foretrekke for en stor uensartet. På samme 
måte våker den kloke bokvenn over, at der går en tydelig tråd 
gjennem hans samling; den blir da et uttrykk for hans inter- 
esser og personlighet, den taler om hans smak, hans studier, 
hans evne til å vurdere bøker, hans kjærlighet til bestemte 
fenomener i åndslivet og tilværelsen.» 

En fagmanns bibliotek er alltid et vidnesbyrd om hans kall 
og hans streben. En bokelsker må gi sin samling et lignende 
personlig preg. «Det gjelder ikke å ha så mange bøker som 
mulig, men så mange gode bøker som mulig,» sier Seneca, og 
han dadler samtidig den overflødige luksus som ofres på hånd- 
skriftenes utstyr og den bibliofile forfengelighet, der intet har 
med virkelig lærdom å gjøre. 

Med. hensyn til første- eller såkalte originalutgaver, som for 
tiden er i høl kurs, er det å bemerke, at disse ikke alltid har 
større verd eller litterær interesse enn senere utgaver, ti oftest 
blir satsen stående fra det første oplag, og de senere er nøi- 
aktig som det første. Ja for den saks skyld kan det hende, 
at annet eller senere oplag er bedre enn det første, når der 
f. eks. er foretatt rettelser eller forbedringer i det. 

Det skulde synes å være en nasjonal plikt for samleren først 
og fremst å samle den del av den hjemlige bokproduksjon, 
som har en eller annen attraksjon for ham gjennem sitt inn- 
hold eller sitt utstyr. Med hensyn til det siste må man dog 
ikke stille for store fordringer; ti de verker, hvis utstyr kan 
tilfredsstille en kræsen bibliofil, kan telles på fingrene. Å skaffe 
sig hjemlige bøker er naturligvis også meget lettere og billigere 
enn å samle utenlandske, det vil skaffe samleren større glede 
og nytte, og for den begynnende samler være mere over- 

kommelig. Bibliotekar Lange nevner enkelte felter, hvor man 
måskje uten større omkostninger kunde skape sig en komplett 
samling — av reiselitteratur, selvbiografier og personal- og 
lokalhistorie, memoirer, samlinger av byers, bygders og lands 
historie, topografi, leilighets-sanger, eventyr, krigshistoriske 
verker, almanakker m. v. Å samle på kunstneriske, illustrerte 
verker er jo også en smukk opgave, om den enn faller temmelig 
dyr. Selv om bibliofilen innskrenker sig til en enkelt gruppe 
av bøker, kan hans utvalgte samle-gebet allikevel bli av stort 
omfang. 

 Samlermanien kan få de forunderligste utslag. En samler 
på anonyme trykksaker, andre på bøker av minste format, 
andre igjen på verker av kostymehistorisk interesse. En og 
annen gang optrykkes litterære kuriositeter av foretagsomme 
forleggere spesielt for bibliofiler. 

Den som ønsker å skaffe sig en boksamling i en eller annen 
spesiell retning, må ta tiden til hjelp; den skapes i regelen bare 
gjennem et langt livs flittig arbeide; de fleste bøker, han ønsker, 
erhverver han kanskje alene efter meget strev. Mange biblio- 
filer har reist Europa rundt for å gjøre sjeldne bokinnkjøp, 
og i regelen vil også interessen for å samle bøker komme 
efter hvert og sent. 

Enhver ekte bibliofil har i regelen sin spesialitet, som ligger 
hans hjerte nær, og som han særlig dyrker. Han kjøper ikke 
bøker alene for bindenes skyld, om de er aldri så smukke, og 
ikke alene for sjeldenhetens eller de store forfatternavns skyld; 
men han har måskje sin yndlingsforfatter, hvis bøker han vil 
se i de smukkeste utstyr eller i deres samtlige utgaver, i hvilket 
utstyr de enn presenterer sig — første-utgaver fremtrer for 
øvrig nesten alltid i et beskjedent utstyr. Og han vil alltid 
søke å gi sin samling et personlig preg. 

Man hører så ofte folk klager over, at «bøker er dyre». Med 
likeså stor rett kan det sies, at ingen luksus er så billig som 
bøker. En boks anskaffelsesverdi er i grunnen meget ringe. 
Det ubetydelige kvantum trykt papir har i og for sig liten 
verdi. Men den ideelle verdi kan stå i den sterkeste kontrast 
hertil. Den billigst og tarveligst utstyrte bok kan ha en uende- 
lig større indre verdi enn det kostbareste praktverk. 

 Bøkenes handelsverdi bestemmes av meget forskjellige hen- 
syn, nye bøker efter innholdets art og utstyr, gamle efter sin 
sjeldenhet, alder og ydre tilstand. Men også mange andre 
hensyn kan gjøre sig gjeldende ved bøkenes verdiansettelse. 
Bøker som ved sin fremkomst ingen opmerksomhet vakte og 
solgtes for en billig pris, ja ofte i partier som makulatur, kan 
siden, når forfatteren har fått et navn, bli meget søkt og høit 
betalt («første-utgavene»). Det fortelles, at /dsem selv solgte 
en del av første oplag av «Catilina» som innpakningspapir til 
en høker. Et eksemplar av samme utgave blev for kort tid 
siden på en bok-auksjon i Kjøbenhavn betalt med 222 kroner. 

De to store danske diktere, HÅ. C. Andersen og St. St. Blicher, 
blev som bekjent av sin «toneangivende» samtid regnet for 
ubetydelige forfattere. Også første-utgavene av Hamsuns eldste 
bøker er nu meget søkt og høit i verdi. 

Bøker kan ha en merkverdig skjebne. Lite påaktet ved sin 
fremkomst blir største parten av oplaget kanskje benyttet til 
makulatur. Snart finner man dem imidlertid som mål for sam- 
leres streben, de betales i dyre dommer, inntil en forlegger 
trykker op et nytt oplag og bøkene oplever den almindelige 
anerkjennelse og store spredning. 

«Bøker har sin skjebne,» sier et gammelt latinsk ordsprog. 
Mon Karl Marx og Friedrich Engels i året 1847 tenkte sig 
den mulighet, at deres kommunistiske manifest i året 1919 
skulde bli optrykt i en luksusutgave på fineste papir? Alle 
de første socialistiske skrifter søkes nu ivrig av samlere, om 
enn vel mindre for sin sjeldenhet som for sitt innholds skyld. 

Prisen på gamle og sjeldne bøker har i den senere tid stadig 
vært i stigende; ti antallet av samlere har øket sterkt. Sådanne 
bøker kommer nu sjelden i handelen; i de offentlige bibliotek 
og arkiver har de fleste funnet et blivende asyl. 

En av middelalderens berømte bibliofiler var biskop Richard 
de Bury (1287—1345). I et verk av ham, kallet «Philobiblon», 
heter det blandt annet: «Eftersom rikdom er ringere enn sann- 
het og lyst er mindre verd enn visdom, så er bøker det ypperste 
man kan eie. De er de beste lærere og må æres som sådanne. 
Hvilken mann, der følger naturens røst, føler ikke trang til å 
eie bøker. Enhver, der gjør fordring på å jage efter sannhet 

og livets sanne lykke, efter visdom og kunnskap, ja efter troen 
selv, må nødvendigvis bli en bokelsker.» Richard de Bury 
hadde alltid i sitt hus en ikke liten mengde antikvarer, skrivere, 
korrektorer, bokbindere og illuminatorer, folk som med nytte 
kunde arbeide med bøker. Han eide da også likeså mange 
bøker som alle Englands øvrige biskoper tilsammen. 

Såfremt bibliofilien utarter til lidenskap, kalles den 5:5/10- 
mani. Bibliofilen er den sanne bokelsker. Bibliomanen samler 
bøker uten kritikk, kjøper godt eller dårlig, og uten å bry sig 
synderlig om innholdet. Han leser sjelden sine bøker. 

Bibliomanen er fanatiker av det trykte papir. Enkelte sam- 
ler rett og slett på rariteter som særlig kostbare verker med 
smukke illustrasjoner eller i luksuriøse bind. Den store Petrarca 
sier herom: «Der er folk som samler på bøker, som de ville 
samle på hvad som helst annet — ikke for å bruke dem, men 
bare for å ha den fornøielse å samle på dem, for å forskjønne sitt 
hus, ikke foredle sin ånd. Men hvis du vil ha ære av dine 
bøker, da må du ikke blott eie dem, men også kjenne dem. 
Du må gi dem plass ikke bare i ditt bibliotek, men også i din 
hjerne. Ellers står du jo lavere enn bokhandleren, som selger 
dem, ja lavere enn skapet, du gjemmer dem i.» 

Bibliomanen /Zeser ikke bøkene; han er tilfreds med å eze 
dem. Er han en av de mere interesserte bibliomaner, vet han 
måskje hvor og under hvilke omstendigheter boken er trykt, 
hvilken utgave den er. Han kjenner boktrykkerens navn, ja 
måskje også bokbinderens, og vannmerket i papiret og andre 
særmerker. Men innholdet er og. blir ham fremmed. 

En av de mest kjente bibliomaner var franskmannen Antoine 
Marie Henry Boulard, som omsider opnådde å få fylt fem av 
sine bygninger i Paris med bøker. Han efterlot sig 600000 til 
800000 bind, altsammen hopet op ganske kritikkløst. 

I 1494 utkom en bok, «Narrenschiff» av Sebastian Brant; 
det blev en av sin tids mest leste verker. I dette gjør forfatteren 
narr av sig selv som den grenseløse boknarr, der 
bare kjenner sine bokskatte utenpå og 
elsker dem så lidenskapelig, at 
han endog jager fluene 

bort fra dem. 

ør | OSTBARE som håndskriftene var pleide 
man i middelalderen å lenke bøkene til 
så || lesepulten for å skjerme dem mot tyve- 
Su || hånd. Håndskriftene var ofte uerstatte- 
lige. Med boktrykkerkunstens opfinnelse 
blev riktignok bøkene meget billigere, 
men de blev dog stadig regnet for meget 
verdifulle, og eierens anstrengelse for å 
bevare dem ledet da til den forholdsregel å å forsyne bøkene 
med et særskilt bokmerke, et ex-/z6ris (2: av N.N.s boksamling), 
og denne skikk var almindelig så langt tilbake som i det 15. år- 
hundre. Den har sitt hjem — som naturlig er —i boktrykker- 
- kunstens moderland, men bredte sig meget raskt til andre land. 
Fra England og Frankrike har man ex-libris-merker fra år 1574. 
Sveriges eldste bevarte bokmerke er fra året efter. Ex-libris- 
dyrkelsen hadde sin blomstringstid i det 16.—18. århundre, 
men forsvant nesten helt i det 19. århundre, i hvilket tidsrum 
dilettantismen frembragte meget mindreverdig: skikken gikk 
mere og mere i glemmeboken. | 
I vår tid da det er så almindelig at bøkene går på utlån, er det . 
likefrem nødvendig at de forsynes med eierens (bibliotekets) 
merke eller tegn, så låntageren stadig kan bli minnet c om hvem 
der 'er bokens rettmessige eier. Ei 
Mange pleier å skrive navnet sitt i boken, en skikk som 
bokelskere og bok-kjennere fordømmer. I særdeleshet må det 
kalles for grov vandalisme å skrive navnet på selve bokens 
titelblad — eller stemple det, hvilket kommer ut på det samme. 
Det eneste riktige er naturligvis å skaffe sig et ex-libris og. 
anvende det som kjenningsmerke på boken, og i den seneste 
tid er da også denne gamle forholdsregel kommet til heder 
og verdighet igjen og derved også den dermed forbundne 
småkunst. I tidenes løp er der ydet mange lødige ting på dette 
område, og selv de største og mest anerkjente kunstnere har 
ikke funnet det under sin verdighet å sysselsette sig med å kom- 
ponere ex-libris, således Direr, Lukas Cranach, Jost Amman. 

Arr de NA Der er kunstnere, 
| som har skapt sig 
verdensry ved sine 
ex-libris-arbeider. I 
vor tid. er det de 
østerrikske og tyske 
ex-libris, som mest 
berømmes for sine 
gode egenskaper. 
Interessen for ex- 
libris-skikken er nu, 
som sagt, i gledelig 
vekst; den har fått 
sine historie-skrive- 
re, spesialsamlinger 
er blitt anlagt og 
arrangert spesielle 
utstillinger. De fle- 
ste store bibliotek i 
Europa eier betyde- 
| pod SG oe I Då EF rad pl 
== PEN 7 EI libris-merker. e- 
He å rede for 20 år siden 
eide den tyske grev 
v. Leiningen-Westerburg en samling på 22000. forskjellige, 
og han har skrevet et verk om ex-libris-kunstens utvikling i 
Tyskland og Østerrike: Deutsche und Österreichische Biblio- 
theks-Zeichen, Stuttgart, 1901. Av eldre verker kan nevnes 
Friedrich Warnecke: Die deutschen Bicherzeichen von ihrem 
Ursprung bis zur Gegenwart, Berlin 1890; Konrad Burger: 
Uber die Ex-libris- Sammlung der Bibliothek des Börsenvereins 
der deutschen Buchhåndler, Leipzig 1897; L. Gerster: Die 
schweizerischen Bibliothekzeichen, Bern 1898; W. von sur 
Westen: Ex-libris, Bielefeld 1901; Richard Braungart: Neue 
deutsche Ex-libris, Minchen 1913. Enn videre foreligger der 
en rekke monografier for de andre større nasjoners vedkom- 
mende, særlig Frankrike og England. På svensk foreligger 
Carlander: Svenska Bibliotek och Exlibris, Stockholm 1889 til 

1894; på dansk 
Otto Wang: Dan- 
ske Ex-libris, og 
Om Ex-libris ute 
og hjemme, Kjø- 
benhavn 1913; 
Anker Kyster: 
Ex-libris, tegnet 
av Bindesbøll, 
Kjøbenhavn 1917 
o. fl. andre. Av 
tidsskrifter har vi 
Arthur Sjögrens 
Svensk Ex-libris- 
Tidskrift og det 
danske Ex-libris- 
Revuen, redigert 
av Paul Frost 
Hansen og Ths. 
Bartholin. Også 
 Ex-libris-forenin- 
ger er der dannet 
adskillige av i vår 
tid,såledesi Eng- 
land, Frankrike, 
Italien, Spanien og Østerrike og senest i Amerika. Disse for- 
eninger har alle sammen hver sitt smukt utstyrte organ. 

Av et ex-libris krever man, at det på en artistisk måte karak- 
teriserer eller symboliserer bokeierens smak, liebhaberi; hans 
personlighet, kanskje livsstilling. Det må være enkelt og for- 
nemt; ikke overlesset I motiv eller utførelse; inskripsjonen ren 
og klar, så at den lett kan leses og virkelig er til nogen beskyt- 
telse mot tyvehånd. Enn videre ønsker man gjerne med sitt 
ex-libris å tilføre boken en dekorativ verdi, og alene ved kunst- 
nerens bistand kan man vente sig en sådan opgave løst. Det 
vanlige sort-trykk harmonerer vel best med bokens vesen, men 
også anvendelse av farver kan bringe smukke resultater, når 
farvene ikke er for påtrengende. Ne 

De første ex-libris blev utført 
i tresnitt som bokens øvrige illu- 
strasjoner, senere utførtes de i 
kobberstikk og radering, og især 
fra det 17. århundre har man op- 
bevart et overordentlig stort an- 
tall av de smukkeste kunstblade. 
Senere blev det almindelig å ut- 
føre ex-libris litografisk eller som 
stålstikk. Den moderne billigere- 
produksjonsmåte, kjemigrafien, 
har i høi grad bidratt tilen utbredt 
anvendelse av bibliotek-tegnet. 

Også nutildags brukes under- 
tiden så kostbare reproduksjons- 
måter som radering og farve-tre- 
snitt ved utførelse av ex-libris; 
hensikten er måskje likeså meget 
at merkene skal tjene som samler- 
objekt, d. v. s. som bytteobjekt. 

Det er ikke alltid der legges 
for dagen en så høi grad av ori- 
ginalitet og opfinnsomhet i motiv- 
valg; mange benytter sitt portrett, andre tyr til en så lettvint 
og forslitt symbolikk som avbildning av en bok, et dødninge- 
hode, en ugle. Selvfølgelig må eierens navn aldri mangle. 
Dimensjonene kan hos de forskjellige ex-libris i almindelighet 
variere mellem 3 Xx 4 cm. og 6x8 cm. Da de fleste bøker er i 
høideformat bør også ex-libris-merket være det, men da bok- 
formatene ellers varierer overordentlig sterkt, bør man ha re- 
produksjoner av sitt ex-libris i minst to eller tre størrelser. Mere 
enn halvdelen av bokens format bør det aldri opta. Dets plass 
i boken er på forreste innside av bokbindet, for- eller baksiden 
av forsatspapiret eller det hvite blad, som følger efter forsats- 
papiret; det må kunne forbindes med enhver bok og en 
igjen uten at bindet derved skades. 

Ex-libris- «tegnene må ikke forveksles med forlegger- eller 
trykkeri-merkene på titelbladene. Disse er rent merkantile tegn, 

men tjener i grunnen samme formål og hensikt som ex-libris- 
tegnet. 

Enkelte bokelskere nøier sig ikke med det vanlige ex-libris. 
De lar dessuten trykke et motto, et merke eller sitt mono- 
gram el. lign. utenpå bokens bind, Disse merker kalles super- 
ex-libris, og anvendelsen av dem er likeså gammel som av. 
selve ex-libris-merket, men selvfølgelig langt fra så almindelig. 
De vanlige ex-libris benyttes nu ikke bare av bibliofiler, lærde 

og rikfolk, men også i stor og stigende utstrekning 
av menigmann som har sine bøker kjær 'og * 
gjerne vil ha gitt dem et smykke og 
et godt beskyttende eiermerke. 


EX-LIBRIS] 

TT lang og besværlig vei må en forfatters 
Il tanke, ideen til en bok, gjennemgå, før 
den presenterer sig for leserens øine i 
skikkelse av en ferdig bok. De store for- 
fatteres verker har ialfall oftest hatt en 
trang fødsel. Gang på gang er de måskje 
blitt omskrevet og omarbeidet før de 

: fantes modne til å settes på papiret og 
trykkes. Det åndelige arbeide som på denne måte i tidens 
løp er nedlagt i bøkene, kan ikke måles med noget kjent mål; 
det kan kun sammenlignes med uendeligheten. Regn sammen 
alle de stille arbeidstimer, de mange lærde og forfattere har ofret 
på de tusener av verker — hvilken evighet! Ingen kan uttrykke 
med ord, hvilken eventyrlig mengde arbeide der i tidenes løp 
ef nedlagt i i de talløse verker, som er ophopet i de større biblio- 
tek. Der er magasinert et uhyre: fond av menneskelig viden 
på alle livets områder. De beste har gitt verden det beste de 
har eid — arbeider som er blitt til kildeskrifter for hundre 
andre bøker. 

Den som har hatt anledning til å se en berømt forfatters 
manuskript, vil forbauses over de mange forandringer som er 
foretatt 1 det, han vil få en følelse av hvad det har kostet 
forfatteren å nå frem til sitt resultat. En eneste liten slutning 
kan ha krevd en uendelighet av tid og arbeide. 

Lord Macaulay var utrettelig flittig, og hans skildring var 
alltid basert på personlige studier og iakttagelser. Da han 
skulde skildre oprøret i Vesten, flyttet han til en hytte ute i 
sumpene i Sommerset, hvor han bodde i flere uker for ikke 
å bli distrahert. Hans berømte «Englands Historie» lå som 
en spire i ham så å si fra ungdommen av. Thackeray sier om 
Macaulays forfatterskap: «Han leser 20 bøker for å kunne 
skrive én setning, han reiser hundre mil for å kunne gi én 
linjes skildring.» Macaulay selv skriver i sin dagbok: «Hvilket 
arbeide det er å skape en bok! Og hvor lite leserne aner, 
hvilken møie bare kapitlenes ordning har kostet. 

Om sin bok «Louis Lambert» skriver Balzac: «Den har 
kostet mig meget arbeide. Hvor mange verker måtte jeg ikke 
lese atter og atter for å kunne skrive den!» Balzac arbeidet 
uhyre meget og samvittighetsfullt med sine verker. Han gav 
som oftest ikke korrekturen fra sig, før han hadde lest den ti 
til tolv ganger igjennem; ti han var av den anskuelse, at kun 
stilen gir arbeidet verd. Den bekjente historiker Leopold von 
Ranke måtte bl. a. pløie igjennem over 50 foliobind for å kunne 
skrive sitt verk om «Fyrster og folk i Syd-Europa i det 16. og 
17. århundre». De store og berømte verker har ofte beskjef- 
tiget sine forfattere i lange tider, ja helt fra ungdommen av. 
Goethe arbeidet i over 30 år på sin 1. del av «Faust», og 2. del 
utkom først efter hans død. «Jeg begynte med dette arbeide 
som en ung kvinne,» sa George Eliot om sin berømte roman 
«Romola» «og da jeg var ferdig følte jeg mig gammel.» 

Hvilken underlig skjebne betydningsfulle verker ofte kan 
være utsatt for, skal illustreres med nogen eksempler: En bok, 
«Fröschweiler Chronik» av Carl Klein — den er i hvert fall 
utkommet i 36 oplag, sannsynligvis i flere til — fant til en 
begynnelse ingen forlegger, skjønt forfatteren henvendte sig 
til flere. Manuskriptet lå flere år i hans pult, inntil skjebnen 
vilde, at det blev utlånt ved en liten selskapelig sammenkomst 
hvor det blev oplest. Ganske tilfeldig var der en forlegger 
til stede. Tilhørerne blev grepet av Kleins eiendommelige 
skildring av slaget ved Fröschweiler, og forleggeren som mer- 
ket hvilket inntrykk den gjorde, våget forsøket og utgav boken. 

Da den berømte amerikaner Henry George i 1879 hadde 
fullendt sitt verk «Fremskritt og fattigdom» blev manuskriptet 
tilbudt en rekke forleggere, men ingen vilde ha nogen befat- 
ning med det. Ved velvilje fra en av hans tidligere journalist- 
kolleger blev det dog omsider besørget trykt, men på forfat- 
terens eget forlag, egen risiko og egen bekostning. Han solgte 
boken for høi pris til venner og bekjente, inntil tryknings- 
omkostningene var dekket. Resten av det lille oplag sendte 
han til forleggere i Amerika og England og tilbød dem enn- 
også fri sats, nemlig stereotypiplater. Kun én svarte og utgav 
boken året efter i et oplag på bare 1 000 eksemplarer, som 
blev solgt uten å vekke synderlig opmerksomhet. En billig 

engelsk utgave av boken blev imidlertid anmeldt av «Times» 
som brukte en hel side av et av sine nummer til å angripe 
boken, samtidig med at bladet åpent erkjente, at den var egnet 
til å vekke opmerksomhet og ikke lot sig tie ihjel. Dagen 
efter var hele den engelske utgave utsolgt og Henry George 
en verdensberømt mann. 

Carlyle, Englands største forfatter i det forrige århundre, 
fikk i sine yngre år sine manuskripter refusert gang på gang 
og var lenge en miskjent mann. 36 år gammel hadde han 
sin epokegjørende bok «Sartor Resartus» ferdig. Han reiste 
til London med sitt manuskript for å opspore en forlegger; 
men ingen vilde ha den. En tilbød sig å forlegge den mot at 
Carlyle betalte ham 150 pund sterling kontant. To år senere 
fikk han endelig et tidsskrift til å offentliggjøre et utdrag av 
boken, men det blev kritisert som «litterært galmannsverk». 
Takket være Carlyles bekjentskap med den amerikanske dikter 
og filosof Emerson utkom boken omsider i Amerika og den 
vakte der uhyre opsikt. 39 år gammel mottok han det første 
honorar i sitt liv. 41 år gammel hadde han sitt berømte verk 
«Den franske revolusjons historie» ferdig. Han opnådde intet 
honorar for den — men vant øieblikkelig berømmelse — og 
fra nu av blev hans liv et triumftog, og rikdom strømmet inn 
over ham. Carlyle arbeidet overordentlig grundig og sam- 
vittighetsfullt. I 13 år skrev han på Fredrik den stores historie, 
og flere hundre bind pløide han igjennem for å skaffe sig et 
grunnlag. For ham var litteraturen «ikke alene den moderne 
kirke, men også det sanne, store parlament, hvor ordet er fritt 
for enhver der eier ordets evne. Det er i litteraturen» — fort- 
setter han selv — «at de store spørsmål drøftes og avgjøres; 
det formelle parlament sanksjonerer kun litteraturens og pres- 
sens beslutninger. Boktrykkerpressen er den nye tids preke- 
stol og tribune. Alt hvad vår slekt har tenkt, oplevd, utrettet 
eller vunnet, det ligger opbevart mellem bøkenes blade.» 

Rousseau var 37 år gammel, før han kom på det rene med 
sitt talent som skulde gi ham hans verdensry. Efter hans eget 
sigende fikk han som i et lysglimt erkjennelse av hvad han 
var født til. Også han arbeidet meget tungt. Han sier et steds: 
«Jeg tenkte i sengen med lukte øine og kastet mine setninger 

med utrolig møie omkring i hodet. Og når jeg endelig var 
tilfreds med dem, og hadde innprentet mig dem således, at jeg 
mente, jeg kunde overføre dem på papiret, glemte jeg dem, 
mens jeg stod op og klædde på mig.» Et annet sted utbryter 
han: «Med hvilket talent man enn kan være født — kunsten 
å skrive læres ikke med én gang.» 

Av ovenstående har man sett, at forfattere ofte blir kjent 
og skattet først i utlandet; ti her blir de bedømt mere uhildet. 
. Zösen blev således først anerkjent i Tyskland. Herbert Spencer 
har alltid vært bedre kjent og alltid øvet større innflytelse i 
utlandet enn i sitt hjemland, England. Han fant heller ingen 
. forlegger for sitt første store verk «Social statics». Men utgis 
skulde det, om forfatteren så måtte sulte for å betale trykningen. 
Og utgitt blev det — på forfatterens eget forlag. Oplaget var 
750 eksemplarer, som det tok 14 år å få solgt. Hans neste 
verk hadde samme skjebne. På sitt livs hovedverk «Syntetisk 
Filosofi» arbeidet Herbert Spencer i henved 50 år. 

Alene med stort besvær fant Miløom en forlegger for sitt 
berømte verk: «Det tapte Paradis». 5 pund sterling var det 
første honorar, han fikk, og 10 pund da 1 500 eksemplarer var 
solgt. I alt opnådde han 28 pund for sitt mesterverk. 

Schopenhauers berømte verk: «Die Welt als Wille und Vor- 
stellung» lå nesten 30 år hos forleggeren, uten at det fikk 
nogen nevneverdig avsetning. Mesteparten av det lille oplag 
blev omsider makulert som ganske verdiløst. Kun 150 eksem- 
plarer beholdt man tilbake for alle tilfellers skyld. «Alle ekte 
verker som bakefter har kunnet glede sig ved bestandighet, 
har» — sier Schopenhauer selv — «til en begynnelse ligget 
ubemerket hen, mens det slette og falske alltid har flytt ovenpå. 
Det slette vet alltid å bre sig her i verden på bekostning av 
det gode og det ekte.» Nesten som en regel tør det påstås, 
at de betydeligste verker som i tidenes løp er fremkommet 
ikke er blitt mottatt med den ærbødighet og den forståelse, 
som de har fortjent, og som de lenge efter også har opnådd. 
Bøker som inneholder de største sannheter og den dypeste 
visdom, blir ofte ikke forstått av sin samtid og henligger upå- 
aktet, inntil nogen kommer og gjør opmerksom på dem. Andre 
bøker, som avleverer de mest banale påstander blir lest av 

titusener, for så å glemmes for alltid — stjerneskudd på den 
litterære himmel — har en forfatter kalt dem, i motsetning til 
«fiks-stjernene». 

Der gis nederlag der varsler om kommende seire, og der 
gis seire der forsvinner i sin triumf. Der er verker hvis ry og 
avsetning i årenes løp stadig vokser; og der er verker som 
ved sin fremkomst mottas med jubel, men hvis larmende trium- 
fer dør før deres forfattere. Ft arbeides litterære verd må i det 
hele — selvfølgelig! — ikke måles efter den avsetning det har 
opnådd. David Humes engelske historie blev i det første år 
solgt i — 45 eksemplarer; enkelte av Goethes verker var det 
til en begynnelse endog umulig å få solgt. Hvor ofte har det 
ikke vært forbeholdt efterverdenen å opleve, at de store mestres 

verker blev sendt ut i oplag efter oplag — 
mens forfatteren selv kanskje har måttet 
vente i årevis endog på å få presen- 
tert sitt verk for offentligheten! 


PES QUN) 


Hi 
AREA HEER 5) 


nr 


OM LESNING AV BØKER 


Bøker er to slags: Bøker for dagen. Og 
bøker for alle tider, (Ruskin. 
HAN kan vel ikke egentlig si, at den store 
almenhet mangler leselyst. Men boken 
har allikevel langtfra opnådd å bli stillet 
på den plass den fortjener i samfunds- 
livet. Det er vel for en stor del avisenes 
skyld. Men aviser kan ikke erstatte bøker, 
de er jo ikke bestemt for opbevaring og 
inneholder kun undtagelsesvis litterært 
stoff. Imidlertid er bøkene i tidens løp — efter hvert som de 
i økende masser kastedes ut på markedet — fra å være en 
sjeldenhet som bare de rike kunde skaffe sig, blitt til en nød- 
vendighetsartikkel for en stor del av befolkningen, og sikkert 
vil de i fremtiden komme til å spille en større rolle enn hittil. 
Ti leselysten er i sterk vekst, og lesning av gode bøker er og 
blir den edleste og vel den billigste og nyttigste adspredelse. 
Den som vil ha nytte og glede av sin lesning, må lese 
metodisk. Han må ikke la ydre og tilfeldige omstendigheter 
bestemme over sin lektyre. Han må ikke kaste sig over den 
første den beste bok som faller ham i hende eller som blir 
mest opskrytt. Hvad angår nye bøker, da er det i det hele ofte 
klokt å følge den regel, zåke å lese en bok før den er blitt et 
år gammel. I de fleste tilfeller vil det da vise sig at man ikke 
behøver å lese den, ti da er den kanskje allerede ute av sagaen! 
«Det kommer ikke an på hvor mange, men hvor mange gode 
bøker man leser,» sier Seneca; og tyskeren Herschel skriver: 
«Treffer man det rette utvalg av bøker kommer man i berøring 
med det beste selskap, de klokeste, åndfulleste og edleste karak- 
terer, dem som pryder menneskeheten. Da blir leseren borger 
av alle nasjoner, og samtidig borger av alle århundrer. For ham 
har Gud skapt verden.» 
Det vilde, som allerede antydet, være ønskelig, at ethvert 
barn, før det forlot skolen, fikk redegjort for litteraturens betyd- 
ning og de store forfattere, som intet menneske bør være ube- 

kjent med. Derved vilde mange unge mennesker undgå å 

kaste bort tid med den litteratur, tilfellet spiller dem i hende, 
og som kan være skadelig eller 1 hvert fall unødig og unyttig 
for dem. Der er mangen en ungdom, for hvem en bok har 
vært bestemmende for hele hans liv og fremtid. Bøker har 
inspirert tusener av mennesker til gjerninger, som er blitt til 
hele verdens velsignelse. Så stor er bokens makt. 

Så snart barnet er kommet til åndsbevissthet, får det boken 
i hånden som et nødvendig medium til å tilegne sig de kunn- 
skaper som nutildags enhver gjør fordring på å komme i be- 
siddelse av. Boken ledsager ham hele livet igjennem, og er 
han et intelligent menneske, vil boken alltid være et'uund- 
værlig middel for ham til glede og oplysning. 

For ungdommen som ennu ikke har fullendt sin utdannelse 
og befestet sin mening om dagens spørsmål, kan lesningen av 
all den periodiske litteratur ha en uheldig innvirkning. Ung- 
dommen ledes derved til å renonsere på å lese den litteratur, 
som bidrar til dens allsidige og grundige utvikling. 

Ved allslags lesning gjelder det først og fremst å velge sig 
sin litteratur — velge i den store mengde, hvorav største parten 
ingen som helst nytte eller fornøielse kan gi dig. Et menneske- 
liv varer ikke lenger enn at man kun rekker å lese det beste 
av det som er skrevet. Især i de unge år da lesningen har så 
stor innflytelse på karakteren, kan man ikke være kresen nok 
i valget av sin lektyre. Men ungdommen står ofte hjelpeløs 
overfor det spørsmål, hvor de skal søke passende lektyre, og 
skolene synes her å ha en opgave å løse. «Heller lese ti bøker 
om én ting enn hundre bøker om hundre forskjellige emner» 
(Georg Brandes). 

Var det før i tiden en vanskelig sak å få fatt i bøker, så er 
nu nesten det motsatte tilfelle: det gjelder å vokte sig for ikke 
å få for mange; man må velge og vrake omhyggelig. Bok- 
markedet er nu formelig oversvømmet av umoden litteratur. 
«Nutiden eier ikke forfattere som holder mål med fortidens 
store», skriver Calvin D. Wilson i det amerikanske tidsskrift 
«The Critic». «Bøkene som nutildags i mengdevis strømmer 
ut fra trykkeriene, har ingen stor personlighet bak sig. Littera- 
turen har falt i hendene på puslinger. Der finnes rutinerte 
skribenter i snesevis, undertiden rene virtuoser i å tumle med 

” ord; der er talenter i overflod, til dels endog med et stenk av 
geni; men nogen førsterangs storhet i litteraturens verden 
finnes ikke. En av grunnene til dette litteraturens forfall er 
den, at der skrives så meget for levebrødets og berømmelsens 
skyld, og ikke fordi vedkommende har noget stort og edelt på 
hjerte som han må få sagt.» 

Wilsons landsmann Russel Lowell uttrykker den samme 
synsmåte ennu fyndigere slik: «Det store problem for eldre 
tiders boklærde bestod i å få fatt på bøker; vårt største pro- 
blem er å bli de fleste av dem kvitt. Istedetfor å samle må vi 
velge og vrake. Vi oversvømmes av umodne produkter og 
tvinges til å gjennempløie tykke bind for å få fatt på et par 
tanker som er meddelelsen og trykningen verd.» Dette har 
han visstnok rett i. Når man betenker hvilken uhyre mengde 
av litteratur der er produsert siden Gutenbergs tid, må man 
medgi at det er merkelig få av dem som ennu i vår tid omtales 
og leses. Resten, tusener og atter tusener av bøker, er gått i 
forglemmelse, likesom de som skrev dem og de for hvem de 
var skrevet. De store bibliotek kan i mange henseender lignes 
med store kirkegårder, hvor disse utallige verker ligger be- 
gravd i den evige hvile og fred. 

For å gi et begrep om hvilke dimensjoner bokproduksjonen 
har antatt kan meddeles, at der for ca. 10 år siden — altså før 
krigen — utkom i de tysk-talende land ca. 35 000 forskjellige 
bøker år/øzg. England produserer ca. 12 å 13000, Frankrike 10 
å 11 000 og de Forenede Stater ca. 12000 bøker årlig. 

Filosofen Schopenhauer klager i en avhandling «Ueber Lesen 
und Bicher» over at man heller ikke på litteraturens enemerker 
kan undgå pøbler, som er til stede overalt og smusser til alt, 
akkurat som fluene om sommeren — ukrutt i litteraturen som 
trekker næringen av hveten og kveler den. Ni tiendedeler av 
litteraturen har ingen annen opgave enn å trekke penger ut 
av folks lommer, sier han, og han hevder at for å få lest det 
gode som er skrevet, må man undgå å lese det slette, ti livet 
er kort. Det gode kan man aldri få lest nok av, og av det 
slette aldri for litet; folk forsumpes, fordi de på død og liv 
skal ha tak i det nyeste istedenfor å opsøke det beste. Og hvor 
finner man «det beste» ? Schlegel svarer: «Der gis ingen større 

nydelse for ånden enn å lese de gamle klassikere. Deres verker 
forfrisker en, man føler sig lettet og styrket som når man har 
drukket av et fjellvann.» 

Der har ofte i tidsskriftene vært foranstaltet undersøkelser 
for å få bragt på det rene hvilke forfattere settes høiest. Nu 
er naturligvis smaken ytterst forskjellig i de forskjellige land 
— franskmennene vilde velge anderledes enn engelskmennene, 
og hvad tyskerne finner å være det ypperste, vil kanskje itali- 
enerne ikke engang nevne. Og i hvert land vil man vel for- 
trinsvis sette sine egne høiest, dem kjenner man jo som regel 
best. Men som en generalnevner kan man allikevel stille op 
følgende liste over de mest leste forfattere i verdenslitteraturen: 
Homer, Shakespeare, Goethe, Schiller, Carlyle, Schopenhauer, 
Spencer, Hugo, Voltaire, Rousseau, Dante, Kant, Virgil, Les- 
sing, Macaulay, A. v. Humboldt, Horats, Moliére, Tacitus, Cer- 
vantes, Nietzsche. Norske lesere vil føie til listen navn som 
Ibsen, Bjørnson, Lie, Kielland, Garborg og Hamsun. 

Det er forfattere som disse som har skjenket oss de udøde- 
lige verker — udødelige, fordi de sier oss sannheter som gjelder 
for alle tider, og fordi forfatteren gav dem det beste og smuk- 
keste uttrykk. Men høit over alle verdens udødelige verker 
står bibelen, bøkenes bok, den første boken som blev trykt. 
- Et gammelt ord sier: Himmelen bevare oss for mennesker, 
som bare har lest én bok. Og sikkert er det: Boken spiller en 
langt større rolle i menneskenes liv enn man i almindelighet 
antar, og sikkert er det også at litteraturen for en stor del 
utgjør folkenes åndelige næring. Hvor rikt og luksuriøst et 
hjem kan være utstyrt: det er og blir et fattig hjem når det 
mangler bøker. Hvor stor kjærlighet enkelte mennesker nærer 
for bøker er bekjent nok; mange betrakter en god bok som det 
kjæreste de eier, den eneste venn og den eneste trøst i tunge 
stunder. Da en dansk bokelsker, Giildencrone, så sig nødt til 
å selge sitt bibliotek ytret han: «Av alle livløse ting er det mig 
. det kjæreste på jorden, og jeg blir aldeles utrøstelig ved tanken 
på å skulle skille mig fra det.» 

Når det gjelder å treffe et valg av bøker, så bør enhver først 
og fremst kjenne til hvad der er skrevet om hans eget fag. 
Det kan måskje bli en tørr og ensidig lesning; men jo mere 


152 


OM LESNING AV BØKER 


man kommer til bunns i sitt fag, desto større glede og inter- 
esse vil man ha av arbeidet. Dernest bør det være enhver 
borgers plikt å kjenne sitt eget lands og nabolandenes an- 
erkjente forfattere. Også her bør man begynne med de eldre 
og efter hvert arbeide sig hen til vår egen tids diktning. Denne 
har det fortrin fremfor den eldre, at den i almindelighet be- 
handler aktuelle spørsmål, mens verker fra en tidligere periode 
forutsetter visse historiske kunnskaper hos leseren for å kunne 
forståes og nydes. Å lese er å komme i berøring med en 
personlighet, som åpenbarer sig for oss eller lar oss ane hans 
ånds hemmeligheter, sier franskmannen Raoul Alliér. «Å lese, 
det er i fantasien å gjennemleve det liv som fremstilles for oss. 
De unge som fordyper sig i sin yndlings-forfatters tilståelser, 
gjennemlever i ånden hans erfaringer. Mens de leser, gjennem- 
lever de i få øieblikk hele tilværelser i konsentrert form. Og 
ethvert sådant intenst inntrykk vi optar i oss utøver en viss 
innflytelse på vår ånd og påvirker mere eller mindre retningen 
av vore tanker og følelser.» 

En god bok er en god venn og en dårlig bok er en farlig 
venn. Den gode bok belærer oss, gir oss råd i alle livets til- 
skikkelser, styrker oss og trøster oss og skjenker oss under- 
holdning og glede når vi hviler fra vårt arbeide. Takket være 
boktrykkerkunsten kan nu enhver av oss skaffe sig denne gode 
venn. Alle som har en ledig stund vil kunne finne en bok som 
passer for ham. Der eksisterer bøker for alle utviklingstrin. Det 
er i vår tid mulig for enhver å skaffe sig et så almindelig kjenn- 
skap til de forskjellige videnskaper at han kan følge med i 
utviklingen og forstå den. «La verden gå med eller mot oss, 
så lenge vi har en god helbred og et godt bibliotek, skal vi 
aldri bli mørke i hu,» sier en forfatter — og det må i denne 
forbindelse være tillatt å gjengi hvad et par av menneskehetens 
store ånder har sagt om lesning: 

Georg Brandes: «Vi bør lese for til våre egne erfaringer å 
føle andre, større, innsiktsfullere menneskers erfaringer. Vi bør 
lese fordi videnskapens århundrers arbeide og forskning bys 
oss i kortfattet skikkelse og avklaret form, og fordi vi i skrevne 
kunstverker møter en eiendommelig skjønnhet og skjønnhets- 


Q 


elskende personlighet, som vi bare ad denne vei kan lære å 

kjenne. Lesningen kan gi oss skarpere sans og sterkere mot- 
tagelighet for det verdifulle. Og selv om lesningen bare bringer 
oss en uskyldig underholdning, så er selv dette av verdi under 
dagliglivets kjedsomhet og ensformige anstrengelse. Ren mor- 
skapslesning er ingenlunde å forakte — når den bare morer.» 

Thomas Carlyle: «Enhver bok er i en eller annen forstand en 
beretning om, hvad menneskene har tenkt og gjort. På denne 
basis kan også den klasse bøker som spesielt henregnes under 
betegnelsen «historie», trygt anbefales som grunnlag for et 
daglig studium — idet de forbereder en fyldig forståelse av 
alt, hvad vi kan vente å finne i bøker. Alle kan derfor tilrådes 
å begynne arbeidet på sin daglige utdannelse med studiet av 
fortidens historie. Et opmerksomt studium av denne vil oplate 
øinene i så mangfoldige retninger. Historien er en bred konge- 
vei hvorfra den hele omegn er mere og mindre synlig; den, 
som kommer reisende på den, kan best dømme om hvor han 
finner det verd å stanse og se sig nærmere om.» 

For å kunne lese en god bok med helt utbytte må man ha 
den for hånden i det beleilige øieblikk når den rette stemning 
er hos en — m. åa. 0.: man bør ee den. Og man bør ikke nøle — 
sig med å lese den én gang. Først ved annen og tredje gangs 
lesning får man den fulle glede og nytte av den. Da har man 
bedre overblikk over innholdet, da er man helt med allerede 
fra den første begynnelse, fordi man kjenner slutningen. De 
virkelig store forfatteres verker eier en evig ungdom, et fond 
av gylden visdom som beriker oss på ny og på ny. Den som 
ikke har lest verdenslitteraturens mesterverker har små chanser 
til å forstå sin tid, og han har slått vrak på den største og den 
kosteligste gave århundrerne har skjenket oss. 

Den litterære smak har i tidenes løp undergått de forunder- 
ligste forandringer. Det som begeistrer den ene generasjon, 
stiller måskje allerede den neste sig likegyldig eller helt ufor- 
stående overfor. Klopstocks «Messias» finner vår tid omtrent 
ufordøielig, og engelskmannen Richardsons berømte romaner, 
som virket så sterkt på hans samtid, tilfredsstiller neppe nu- 
tidens romanlesende publikum. På den annen side gis der også 
verker, hvis verd først efterslekten har forstått å vurdere. Der 
kan bare mindes om Schopenhauers epokegjørende verker, som 

først 30 år efter at de var utkommet kom til akt og ære. Men 
en bok som virkelig er verdifull, taper sig ikke på 30 år — og 
en bok som om 10 år er glemt og foreldet, har i virkeligheten 
aldri vært verd å lese. Man må beklage at så mange eldre, 
fremragende verker er trengt til side av ny og lettere litteratur. 
Det er jo desværre blitt så at man helst kjøper det nyeste, uten 
å ane at mange bøker allerede ved sin fremkomst så å si har 
overlevet sig selv og vil være glemt allerede nogen uker senere. 
Emerson hevder at man ikke bør lese nogen bok som ikke er 
et år gammel — og forresten ikke annet enn berømte bøker. 
Man skal i det hele være forsiktig med å øde sin tid med å 
lese øieblikkets gods, så at man ikke når frem til det prøvede 
og utvalgte, det som har hevdet sin levedygtighet. Vår les- 
nings hovedformål skal ikke være den øieblikkelige adspredelse 
og underholdning. Skal vi ha virkelig utbytte av vår lesning 
må vi lese med bestemte mål for øie, i den hensikt å berike 
og utvide vor ånd. Og man må ikke sky møien med helt å 
senke sig ned i de tanker man leser. 

Vil man opnå å få lest det beste av hvad alle tider har frem- 
bragt på litteraturens område — det man ikke uten tap kan 
la være å lese — må man nødvendigvis la ligge en hel del av 
det dagen byr frem, Derved er imidlertid ingen skade skjedd. 
Et eneste kapitel i et av Goethes verker inneholder mere vis- 
dom og utsyn enn mangfoldige av disse dagligdagse romaner, 
som ene og alene er skrevet for å dehage sitt publikum og 
aldri for å belære eller heve det. Der går omkring iblandt oss 
litterære talenter i mengdevis; som flittige håndverkere bringer 
de hvert år sin bok til torvs. Men hvor sjelden hender det ikke 
at de virkelig har noget på hjerte, hvor lite man merker kun- 
stens vingeslag i deres arbeider! Selv om de får den mest 
glimrende kritikk ved sin fremkomst bør man ikke alltid gi 
sig i kast med dem, for kritikken er så ofte influert av uved- 
kommende hensyn og kan ikke alltid betegnes som veiledende 
for publikum. Før man tar for sig dagens litteratur burde man 
gjøre sig bekjent med verdenslitteraturens hovedverker. Og 
verdenslitteraturen er så rik på edel litteratur, at et menneske- 
liv ikke strekker til for lesningen av en brøkdel av den engang. 
Og hvorfor da ofre tiden for de verdiløse døgnprodukter! Søk 

først de store mestre og prøv å lese dem på deres eget sprog, 
les det beste også i den fremmede litteratur! Der åpner sig 
en ny verden for den som har skaffet sig adgang til en annen — 
nasjons litteratur. | 
- Vi hørte at boktrykkerkunsten har gjort litteraturens mester- 
verker tilgjengelig for hvermann, men den har fått en god 
alliert i 2b/iotekene. Mange som har trang til å lese tyr dit før 
de går til bokhandleren. Og det er visst, bibliotekene er til 
stor velsignelse, for de gir de ubemidlede boken i hende. Der-, 
imot er det en skam å se at folk, som vel har råd til å kjøpe 
bøker, låner på leiebibliotekene; de tar plassen op for de mindre 
velstilte og øver likeså stor urett mot forfatterne. Selvfølgelig 
kan det være fullt berettiget å låne de store og kostbare skrifter, 
som man for en undersøkelses skyld bare trenger å kikke i en 
enkelt gang. Men selv burde alle eie de udødelige verker og 

regne sig det som en plikt å ha dem stående i sin 

bokhylle. De er da også oftest å få i så 
billige utgaver at det koster lite 
å erhverve sig dem. 


EX LIBRIS 

LLEREDE Petrarca, den store italienske 
dikter og lærde (1304—1374), uttaler om 
bøker: «De er lønlige livsledsagere som 
århundrene har sendt mig fra alle land, 
utmerket ved deres sprog, ved deres ånd, 
ved krigens eller fredens bedrifter. De 
stiller slett ingen fordringer, en krok i min 
beskjedne bolig er nok til å huse dem; 

de adlyder alle mine befalinger, er alltid ved hånden, kjeder 
mig aldri, trekker sig tilbake når det passer mig og er der igjen 
på mitt minste vink.» Han nevner sitt bibliotek med ømme 
navn: «min datter», «den eneste trøst i mine sorger». «Der er 
enda ved bøker noget ganske særlig: gull, sølv, perler, en 
purpurdrakt, et marmorslott, malerier, en veldreven jordlodd, 
en flott opsadlet hest, alt dette og lignende gir kun en stum 
og utvendig glede; intet uten bøkene gir en fryd som går like 
inn til sjelen; de taler til oss, gir oss råd, slutter sig til oss med 
inderlig og levende samfølelse.» 


Man skjenke én lysten til å lese og adgang til å tilfredsstille 
den, og man har sikkert gjort ham til et lykkelig menneske. 
Herschel. 


Im Anfang war das Wort, 
Das Wort, der Wahrheit Hort; 
Das Wort sie sollen lassen stohn, 
Sagt Doctor Martin Luther schon. 
Das Wort, zum Buche schwillt es an, 
Das Buch beherrscht den Erdenplan. 
Dr. Platzmann. 


En utvalgt boksamling er og blir sjelens og sinnets beste 
skatt. Den er sjelens medisin. Bøker er alltid de billigste for- 
nøielser og læremestre, og de er de sanne trøstere og de beste 
venner for millioner av mennesker i deres ensomhet. 

Demokritos. 

Gode bøker er menneskeslektens store skatter. Det beste, 
som nogensinne er tenkt og opfunnet, bevarer de fra det ene 
århundre til det annet; de forkynner hvad der en gang var 
levende på jorden. Alle bøker, fra de eldste til de yngste, står 
i en hemmelighetsfull sammenheng. Ti ingen som har skrevet 
en bok er blitt av sig selv hvad han er. Enhver står på sin 
forgjengers skuldrer. Alt hvad der er skapt før ham har hjulpet 
ham til å danne hans ånd, og hvad han har skapt har igjen 
bragt andre dannelse, og igjen er deres ånd gått over i andre. 
Således danner innholdet av alle bøker et stort ånderike.på 
jorden. Av de hengangne ånder lever og nærer sig alle som 
nu ånder og skaper nytt. Omgangen med fortidens store ånder 
gjennem deres bøker er en av de edleste nydelser. Vi lever 
med dem som med våre venner og beundrere og elsker dem 
som om de livaktig var imellem oss. Gustav Freytag. 


Et hus uten bøker er uhyggelig, det ligner et vertshus, en 
by uten bokhandel, en landsby uten skole. Hvor behagelig 
derimot er et værelse med bøker! Hvor tiltrekker de ikke øiet 
og hvor megen nydelse kan de ikke skaffe en. Han behøver 
ikke å være nogen lærd, når han kun leser for sin fornøielse og 
har nogen fantasi og følelse. Der står de i et lite værelse til 
tjeneste for enhver, disse forføreriske åndsfrukter, disse Guds 
gaver, som på edle tenkerpanner måskje har skapt dype furer, 
sporene av verdens rikeste fantasi. — Edmondo de Amiczs. 


Jeg kjenner kun ett tidsfordriv som aldri synes å trette, og 
det er lesning. Roald Amundsen. 


Hvad tager Du dig til, naar Tiden bliver lang, 
og Minutterne langsomt glide, 
Naar Brystet er træt, for træt til en Sang, 
og Sindet for ladt til at gide? 
— Du tager en Bog, og Tiden bliver kort, 
Tankerne spredes og kløftes, 
Tidt bliver det hvidt, der syntes var sort 
— vidunderligt Sindet kan løftes. 
Lund-Drosvad. 


Et hus uten bøker er som et legeme uten sjel. 
En utvalgt samling av bøker er og blir åndens og sinnets 
brudeskatt. 

I bøkene ser jeg de døde levende, av bøkene ser jeg frem- 
tiden, i bøkene blir kriger utkjempet, av bøkene fremgår retten 
til fred. Richard de Bury. 


Gode bøker er menneskeslektens store skatter. Det beste 
som nogensinne er tenkt og opfunnet, bevarer de fra det ene 
århundre til det annet. De forkynner hvad en gang på jorden 
var levende. Kleemeter. 


Der er enkelte bøker som det er nødvendig å lese; men de 
er få. Det er Homer: «Odysseen», Dante: «Divina Commedia», 
Cervantes: «Don Quixote» og Goethe: «Faust». 

Disse fire bøker er de eneste vi eier, hvor almengyldige 
kjennsgjerninger, hentet fra menneskelig natur og erfaring, har 
fått fullendt, ideal og dikterisk fremstilling. 

Fames Russell Lowell. 


De bør være gamle venner og velkomne i den beste stol ved 
kaminen. Den som holder av sitt hjem bør være så fortrolig 
med bøker, at han gir dem hånden og tørrer støvet av dem. 
En bok er en kilde hvorav du drakk igår, dine gjester idag, og 
der er ikke mindre vann for det imorgen. 

Russel H. Conwell. 


Tiden glir hen; lykken er foranderlig; sinnene forbitres; 
bånd som synes å være uopløselige sønderrives hver dag av 
misunnelse, av kappelyst eller lune. Men intet av alt dette kan 
forstyrre den stille omgang som vi pleier med de største men- 
neskeånder. De er de gamle venner som aldri sees med nye 
ansikter, som er de samme i rikdom og i armod, i glans og i 
dunkelhet. Macaulay. 


Ein gutes Buch sich stets erweist 
Als eines Hauses guter Geist. 
Der Segen, der ihm beigesellt 
Sich stetig neu und wirksam hålt. 


Jeg vilde ha vært fullstendig ulykkelig hadde jeg ikke hatt 
de gamle bøker. De var min eneste trøst, og jeg var dem så 
tro som de var mig, og jeg leste dem atter og atter, jeg vet 
ikke hvor mange ganger. Dickens. 

Har du en have og et bibliotek, da mangler du ingen ting. 
Cicero. 
Om det slette kan man aldri lese for lite og om det gode 
aldri for ofte: slette bøker er intellektuell gift, de forderver 
ånden. For å få lest det gode er det en betingelse, at man ikke 
leser det slette; ti livet er kort, tiden og kreftene er begrenset. 
Schopenhauer. 
I bøkene ligger alle tiders sjel. Carlyle. 


Sandelig, omgangen med slette bøker er ofte farligere enn 
med slette mennesker. Wilhelm Hauff. 


Den som ingen bøker leser er en usselig ignorant, hvis ånde- 
lige underholdning — om man overhodet kan benytte det ord 
i denne forbindelse — ikke er annet enn betydningsløst prat 
om sin person, sine forretninger, små bekymringer og sine be- 
kjente. Fører tilfellet ham sammen med mennesker av ånd og 
dannelse, så trykker hans egen underlegenhet ham til jorden, 
og han føler sig først vel igjen, når han atter er blandt sine like. 

Herschel. 


Ingen trolldomsrune er vidunderligere enn en bok. Alt hvad 
menneskeheten har utført, tenkt, opnådd eller vært, det ligger 
gjemt i bøkenes blade som i trolldomsaktig forvaring. De er 
menneskenes utvalgte eiendom. Øver bøkene ikke fremdeles 
undere som sagnet lar runene gjøre det? De veileder menne- 
skene. | | Carlyle. 


Tenk en gang over hvad I virkelig eier i selv det minste 
utvalgte bibliotek. En skare av de viseste og vittigste menn 
som kunde samles op i et årtusen fra alle civiliserte land har 
i beste orden opstillet resultatene av sin viden og sin visdom. 
Mennene selv var skjulte og utilgjengelige eneboere, utålmo- 
dige ved forstyrrelse, innsnevret av etikette. Men tanken, den 
de ikke en gang vilde kunne blotte for sin hjertensvenn, er 
her med klare ord nedskrevet for oss, fremmede fra en annen 
tidsalder. Emerson. 


Bøker er gode kamerater. Når man trer inn i et værelse 
hvor der finnes bøker, synes de å tale til en, ennu før man tar 

dem ut av reolene, de hilser én og synes å si én, at bindene 
omslutter noget som kan være én til nytte og at de ikke ønsker 
noget heller enn å meddele én det. Hold derfor bøkene i ære 
og søk å gjøre den beste bruk av dem. Gladstone. 


Bekjente kommer og går, venner ikke. Bøker som vi gjør 
til vore venner, vil aldri by oss imot. De slites ikke ved bruk, 
de reproduserer sig alltid på ny, akkurat som livet. De er en 
uuttømmelig nydelsens kilde. Feuerbach. 


Hvad er bokens innerste vesen?” En stemme som vi hører, 
en stemme som taler til oss; den levende tanke hos en annen 
som er skilt fra oss i tid eller rum; en sjel! Når vi betrakter 
bindene i en boksamling med åndens øtie, ser vi i dem alle 
lands og århundrers intelligens smeltet sammen for å tale til 
oss, for å belære oss og utvikle oss. I dem «alene finnes det 
blivende. Mennesker forgår og selv stenmurer forvitrer og 
blir til støv, tanken er alene uforgjengelig. Ladoulaye. 


Man må eie de bøker man vil lese riktig grundig, navnlig 
skulde man anse det for en plikt og en ære så vidt mulig selv 
å eie de virkelig gode bøker som ubestridt hører til menneske- 
hetens udødelige åndelige arv — likesom man vilde regne sig 
det til en ære å ha kjent sin samtids beste mennesker personlig, 
når det hadde vært så lett opnåelig. Hilty. 


Gode bøker er menneskehetens store skatter. Det beste som 
nogen gang blev tenkt og utgrundet bevarer de fra det ene 
århundre til det annet; de forkynner det som en gang var 
levende. Her står det som blev skapt kanskje tusen år før vår 
tidsregning, og ved siden derav det som vandret inn i verden 
først for få år siden. Alle bøker, fra de eldste til de nyeste, 
henger sammen på en mystisk måte. Ti ingen som skriver en 
bok er blitt av sig selv det han er for oss. Enhver står på sine 
forgjengeres skuldre. Alt som skaptes før ham har på en eller 
annen måte medvirket til å gi ham ånd og liv; og det han 
skapte, har på en eller annen måte utviklet andre mennesker 
og er fra deres ånd atter gåt over til deres efterfølgere. Således 

skaper alle bøkers innhold et stort åndsrike på jorden. Alle 
som nu ånder og frembringer noget nytt, lever og ernærer sig 
av de henvandrede sjeler. Den som forlengst har gitt naturen sitt 
legeme tilbake, blir daglig på ny levende i tusener. Omgangen 
gjennem bøkene med fortidens store ånder er en av de edleste 
nydelser. Vi omgåes dem som vi omgåes venner; vi beundrer 
og elsker dem, som om de virkelig dvelte blandt os. | 
Freytag. 

Bøker er mennesker, bøker har sjel! De bibringer sine med- 

menneskers sjel sin egen forbannelse eller velsignelse. 


Wildenbruch. 
Selv om ikke bøkene gjør menneskene gode eller onde, gjør 
de dem dog bedre eller dårligere. Fean Paui. 


Bøker skal likesom handlinger og sinnelag tale for sig selv. 
Wilbrandt. 
Det sømmer sig ikke å skaffe sin datter et utstyr for 10 til 
100000 kroner og samtidig glemme bokhyllen; å være kom- 
merseråd eller annen slags «råd» og ha en full vinkjeller, men 
en tom bokhylle; å lukte til patschoulie eller annen eaux de 
millefleurs og samtidig lese smussige leiebiblioteksbind; å låne 
gode bøker hvis nydelse man vil hengi sig til, når man besidder 
midler til å anskaffe dem. Felix Dahn. 


Poetens stemme gjaller vidt ut i fremtiden, og når vi åpner 
hans bok så lyder hans tale i våre øren med all den ynde og 
sarthet som var ham egen da han levde, med all hans styrke 
og lidenskap. Den bestemmer vårt sprog, fra den henter vi 
det beste vi sier. Schöndach. 


En hel bok — et helt liv. — Marie v. Ebner-Eschenbachnh. 


Når en venn låner dig en spaserstokk eller en lommekniv, 
vilde du nogen gang forsømme å gi den lånte gjenstand tilbake? 
Hvad vilde en husmor tenke om sig selv, hvis hun stiltiende 
beholdt et lånt kokekar eller lommetørklæ og litt efter litt inn- 
lemmet det blandt sine egne eiendeler? Men en bok, ja det 
er noget ganske annet. Den er fri som fuglen. Man låner den, 

man gir den kanskje endog videre, man lar den ligge årevis i 
et hjørne av bokskapet . . . Hvem tilhørte den egentlig? Det 
er glemt. Man kan dog ikke by frem en bok til sine bekjente 
som man byr frem en efterglemt paraply; når alt kommer til 
alt, hvad betyr det hele, det er jo bare en bok! La den bli 
hvor den er. Ja, bare en bok! Og dog har den kanskje i stille 
stunder rørt eders venn til tårer og beredt ham gylne øie- 
blikks uforglemmelige begeistring, og dette bind, disse sider 
vilde for alltid ha blitt ham et hellig minnesmerke. Vilde I 
ikke ære sådanne minnesmerker hos andre, og heller ikke hvis 
de var eders egne? Gjenser I uten andakt åstedene for eders 
ungdoms drømmer, scenen hvor en verden rullet sig op for 
eder, prekestolen fra hvilken en skattet rådgiver talte? Og er 
I eders diktere mindre skyldig? Det bind hvorav I som yng- 
linger ord for ord gjorde Faust til eders egen, taler det ikke 
til eder allerede som bok, før I åpner det? Min Goethe, min 
Shakespeare, min Schiller; dette «min» inneslutter et stykke 
menneskeliv, for mange nesten det beste tidsavsnitt, hengiven- 
-hetens, den rene nydelses, begeistringens, ungdommens år. Og 
den som ikke er kvalt i arbeidets jag og under avisenes flom, 
og som ennu som mann med alvor og kjærlighet tar bøkene 
i hånd — til førerne og kameratene fra de tidligere dager vil 
han føie gode, kjære venner fra sine modnere dager, venner 
som drev daglige fortredeligheter på flukt, skjenket ham trøst 
og mot til ny dåd, som har vist ham sanne vennetjenester. De 
mennesker vi traff, de kjæreste ofte, sprer skjebnen over den 
vide verden; dikterne og tenkerne som har talt til oss kan vi 
holde fast hvis vi vil. Vi kan vekke dem til nytt liv hvert 
øieblikk når vi tar vår bok for oss; i våre bokhyller kan vi 
berede oss den kostelige nydelse å stille oss for øie noget 
sådant som et avsnitt av tiden før oss, en oversikt over våre 
lykkeligste timer, en uendelig egenverden i det snevreste rum. 
Ingen skulde gi avkall herpå, det være sig mann eller kvinne, 
rikt eller måtelig bemidlet. Peter Fessen. 


Bokens lovsang kan aldri synges til ende. Alle århundrer, 
alle store ånder forener sig til dens pris. Uendelige livsstrøm- 
ninger utgår fra den, berikelser, en befruktning av tilværelsen. 

Selv om der til alle tider har vært og er hjerner som stapper 
sig fulle av bokviden de ikke. kan fordøie, hvad betyr det 
sammenlignet med den uhyre velsignelse som bøkenes verden 
stadig gir. Den edle bok er hevet over alt annet. Den gode, 
edle boks ildfulle elsker skal være verdifull for vår sjel. Og 
selv den tørreste samler, selv bibliomanen øver dog en be- 
varende og vedlikeholdende gjerning. Også boknarren på 
Sebastian Brants narreskib gjør godt: «Forstår jeg i øieblikket 
få ord derav, så holder jeg den dog høit i ære,» sier han; «ingen 
flue må få ødelegge den.» Andsgnisten kan aldri slukkes så 
lenge der finnes bøker. Det dyrebareste og verdifulleste i vår 
sjel tar vi med som arv videre inn i fremtiden, således som vi fikk 
det overlevert fra de forgangne århundrer; det er livets brød 
som således overleveres fra mann til mann, fra slekt til slekt. 
Rehlen. 


Verden alene kan ikke skape et fullkomment menneske. 
Studiet av de beste forfattere må komme til hjelp. 
Lessing. 


Den er aldri alene som er omgitt av gode tanker. 
Sir Philip Sidney. 
Nest efter det å utføre ting som fortjener å bli nedtegnet, 
er der intet i verden som skaffer et menneske større tilfreds- 


stillelse enn det å nedtegne ting som fortjener å bli lest. 
Chesterfield. 


Jeg kan alltid studere mine bøker, for de står alltid til tjeneste. 
Skaff ditt hus en boksamling, og du skaffer ditt hus en sjel. 
Cicero. 


Ingen adspredelse er så billig som å lese, ingen tilfredsstillelse 
er Så varig. | Lady M. W. Montague. 


Bruk tiden til å utvikle dig ved å lese hvad andre har skre- 
vet. Da vil du komme lett til det andre har arbeidet hårdt for 
å opnå. Sokrates. 


Alt menneskeslekten har utført, tenkt, vunnet eller vært er 
tryllet inn i bøkene til evig opbevaring. Carlyle. 

Når jeg leser en god bok for første gang er det mig som 
har jeg vunnet mig en ny venn, og når jeg leser om igjen en 
bok som jeg allerede kjenner, er det som treffer jeg igjen en 
gammel venn. Goldsmith. 


Der hvor civilisasjonen står høiest, der er også gleden ved 
bøkene sterkest. Den som en gang har følt den tilfredsstillelse 
de skjenker, har dermed også vebnet sig mot ulykke og for- 
nedrelse. | Emerson. 


Jeg vilde heller være en fattig stakkar i en kjerre full av 
bøker enn en konge som ikke elsket å lese. Macaulay. 


Legg alle verdens kongekroner ned for mine føtter i bytte 
for mine bøker og min kjærlighet til lesning — jeg vilde sparke 
dem bort alle som én. Fénélon. 


Hyllene i min boksamling er tidens gater. Byer og hele 
keiserriker står på hjørnene. Generasjoner har efterlatt sig disse 
skrifter, tidsaldre har svevet hen over dem og har rystet ned 
over dem alt sitt blomsterflor — hesperidenes have, men uten 
nogen drage som vokter. Gilbert de la Porrée. 


I bøker, I er gylne beholdere fylt med manna. Klipper fra 
hvilke der sprudler honning frem, eller rettere: honningkrukker 
fylt til randen; jur som strutter av livets melk; utømmelige for- 
rådskammer; paradisets firearmede flod som svaler den menne- 
skelige sjel, dugger og lesker den tørstige ånd; fruktbelessede 
oliven, vine fra Engaddi, fikentrær som ingen misvekst kjenner; 
brennende lamper man alltid kan bære med sig. Derfor er vis- 
dommens bøker verdifullere enn all verdens rikdom, og der 
gis intet edlere mål enn å kjennes verdig til å bli aktet lik dem. 
Den som altså vet med sig selv at han inderlig higer efter 
sannhet, lykke, visdom, kunnskap, ja endog efter tro, han kan 
ikke være annet enn bøkenes venn og beundrer. 

Richard de Bury. 


Det er mitt livs glede og stolthet at jeg elsker bøker. All 
Indiens rikdom gad jeg ofre for den kjærlighet. En mann, hvis 

dag er for kort for studiets utømmelige nydelser, vil aldri bli 
rammet av leden ved et tomt liv. Gibb0n. 


Bøker er ingen ringe del av lykken — litteraturen vil bli 
min siste lidenskap. Frederik den store. 


En bok har ofte foredlet eller ødelagt et menneske for livstid. 
Herder. 
Omgangen med bøker følger mig hele mitt liv igjennem og 
understøtter mig til enhver tid, trøster mig i min alderdom og 
min ensomhet, befrir mig for den mødige kjedsomhets byrde, 
beskytter mig mot ubehagelig selskap og tar brodden av de 
lidelser som ikke er altfor tunge og overmektige. Vil jeg undgå 
plagende innbilninger behøver jeg bare vende mig til mine 
bøker. Montaigne. 


Bøker er ikke absolutt døde ting, de bærer en livets kraft i 
sig; ja som 1 en flakong opbevarer de den reneste kraft og 
ekstrakten av den levende ånd som fødte dem. Jeg vet de er 
likeså livsmettede, likeså kraftige, tunge av frukt som drage- 
tennene i eventyret; og sådd ut for alle vinde kan det vel 
hende at våbenklædde menn springer ut av dem. Milton. 


Gode bøker er kvintessensen av de veldigste ånder, inn- 
begrepet av deres viden, frukten av deres mange våkne netter. 
Gjennem få timers lesning kan man tilegne sig et langt livs 
besværligheter; det er ingen ringe fordel. Vauvernargues. 


Det bifall som soldes til de dårlige bøker er titt til like 
meget hinder for den menneskelige ånds fremskritt som raseriet 


mot de gode. Voltatre. 
Meget må man lese, ikke mengder . . . Jeg mener: ikke 
mangt, men meget; litt, men med flid. Lessing. 


En utvalgt boksamling er og blir en åndens og sinnets brude- 
gave, bøkene er alltid de billigste læremestre i kunnskap og 
den sanne jordiske paraklet for millioner bra mennesker. Jo 
eldre man blir desto heller omgåes man de døde — med hvem 

man jo allikevel snart skal samles — enn mennesker; de er og 
blir de beste venner i ensomheten, de beste trøstere og de beste 
beskyttere mot livets likegyldighet og slektens forakt. 
Karl Fulmus Weber. 

Det lille tankeliv som i form av en bok ligger foran mig, 
har allerede overlevd tusener av år og kan, siden boktrykker- 
kunsten er opfunnet, ikke gå tilgrunne ved noget annet enn 
ved en katastrofe som rammer hele jordkloden. I dette ube- 

tydelige hylster, som omfatter så meget, som er så 
spinkelt og dog så varig, så uanselig og dog 
så ærverdig, rummes Homers kraft, i 
det lever den og stråler den 
videre, alltid videre. 
Leigh Hunt. 

mkefe | OKTRYKKERKUNSTEN sprang som 
Sy || en Pallas Athene fullt rustet og med ett 
seiersrop på lepen ut av Zeus' hode. 

Snart 500 år er henrundne siden den 
første bok blev trykt. Men denne første 
bok står fremdeles som den smukkeste 
som nogensinde er blitt trykt. Det 
kan høres som et paradox, men det er 
nu engang så, og denne «utvikling» er merkverdig og stikk 
imot all annen — måskje undtagen i kunsten. 

Boken er fremdeles det viktigste typografiske produkt, 
men den tekniske utvikling ved bokfremstillingen er gått mere 
i kvantitativ enn i kvalitativ retning. Ti den tiltagende folke- 
oplysning krevde masser av især billige bøker, og ved arbei- 
dets deling og mekanisering tapte arbeideren interessen og 
gleden ved arbeidet. Pressen, den almektige dagspresse, har 
ikke hatt mange ord til forsvar for sin gamle mor håndpres- 
sens produkter, og rotasjonspressen har ikke altid vist sig 
forståelsesfull likeoverfor sin mindre kollega hurtigpressen. 

Meget er allerede vunnet derved at man nu har erkjent 
feilen, og det er en viktig forutsetning for en bedring; men 
der kreves mere til en gjennemgripendereform. Der kreves først 
og fremst mere håndverksmessig soliditet i det daglige og 
almindelige arbeide, og ved festlige anledninger må vi be- 
nytte kunstneren oftere. Der må vises større kjærlighet og 
interesse for faget, og studiet av gamle og nye mestre må 
ikke forsømmes. Boken må teknisk og estetisk legges i et 
høiere nivå. Blandt andre kunstgjenstander som omgir oss bør 
også boken være med. Og dette med full rett. Ti de fleste 

kunstgjenstander er døde, men boken, den åndfulle, 
er levende, talende. Boken skal bli oss kjær 
og interessant ikke alene ved sitt 
innhold, men også gjen- 
nem sitt utstyr. 

